cyanic-selkie/wikianc huggingface dataset:
ᱞᱟᱞᱜᱚᱲ, ᱡᱷᱟᱲᱜᱨᱟᱢ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱞᱟᱞᱜᱚᱲ ᱨᱤᱱ ᱦᱚᱲ ᱮᱞ ᱫᱚ ᱔,᱔᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱒᱕᱙ (᱕᱑%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒,᱑᱗᱔ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱠᱷᱚᱱ ᱵᱚᱪᱷᱚᱨ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱜᱩᱴ ᱦᱚᱲ ᱮᱞ ᱓,᱒᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱦᱚᱲ ᱮᱞ ᱟᱜ ᱗᱒ᱹ᱓᱙%) ᱾
ᱯᱩᱞᱤᱥ ᱥᱴᱮᱥᱚᱱ
ᱞᱟᱞᱜᱚᱲ ᱯᱩᱞᱤᱥ ᱥᱴᱮᱥᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱫᱚ ᱵᱤᱱᱯᱩᱨ ᱟᱭᱤ ᱥᱤᱰᱤ ᱵᱚᱱᱚᱛ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱵᱷᱚᱡᱟ
ᱚᱲᱟᱜ ᱨᱮᱭᱟᱜ ᱠᱤᱪᱷᱩ ᱜᱟᱱ ᱠᱚᱦᱨᱟ ᱩᱛᱩ ᱱᱟᱱᱰᱮ ᱥᱚᱫᱚᱨᱻᱮᱱᱟ ᱾
ᱟᱲᱟᱜ ᱠᱚᱦᱚᱨᱟ
ᱥᱮᱛᱟᱜ ᱫᱷᱩᱯ ᱚᱛᱠᱚ ᱨᱮ ᱥᱨᱤᱡᱚᱜᱚᱱᱱᱟᱛᱷ ᱫᱚ ᱟᱲᱟᱜ ᱠᱚᱦᱚᱨᱟ ᱠᱚ ᱪᱟᱞ ᱟᱭᱟ ᱾
ᱛᱮᱭᱟᱨ
ᱯᱩᱭᱞᱩ ᱟᱲᱟᱜ ᱟ.ᱨᱩᱵ ᱠᱟᱛᱮ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱜᱮᱫᱻᱟ ᱾ ᱚᱱᱟ ᱛᱟᱭᱚᱢ ᱡᱷᱚᱛᱚ ᱯᱚᱨᱤᱵᱟ ᱠᱚ ᱟ.ᱨᱩᱵ ᱟᱛᱮ ᱠᱟ.ᱴᱤᱡ ᱠᱟ.ᱴᱤᱡ ᱜᱮᱫ ᱠᱟᱛᱮ ᱵᱩᱞᱩᱝ,ᱥᱟᱥᱟᱝ ᱞᱟᱜᱟᱣ ᱟᱛᱮ ᱠᱚ ᱛᱤᱠᱤᱻᱭᱟ ᱾ ᱚᱱᱟ ᱛᱟᱭᱚᱢ ᱠᱟᱨᱟᱦᱤ ᱨᱮ ᱜᱚᱛᱚᱢ ᱠᱚ ᱞᱚᱞᱚᱭᱟ ᱟᱨ ᱡᱤᱨᱟ.,ᱛᱳᱲᱤ ᱠᱚ ᱠᱷᱟᱸᱡᱚᱻᱭᱟ ᱾ ᱟᱨ ᱚᱱᱟ ᱨᱮ ᱛᱤᱠᱤ ᱟᱠᱟᱫ ᱟᱲᱟᱜ ᱠᱚ ᱫᱩᱞ ᱢᱮᱥᱟᱻᱭᱟ ᱾ ᱟᱲᱟᱜ ᱨᱮᱭᱟᱜ ᱫᱟᱜ ᱛᱮᱫ ᱦᱮᱰᱮᱡ ᱟᱧᱡᱮᱫ ᱞᱮᱱ ᱠᱷᱟᱱ ᱟᱲᱟᱜ ᱠᱚᱦᱨᱟ ᱛᱮᱭᱟᱨᱮᱱᱟ ᱾
ᱵᱮᱱᱟᱣ ᱵᱷᱚᱝ
ᱯᱩᱭᱞᱩ ᱫᱚ ᱵᱮᱝᱜᱟᱲ ᱟ.ᱨᱩᱵ ᱠᱟᱛᱮ ᱠᱚ ᱜᱮᱫᱻᱟ ᱾ ᱚᱱᱟ ᱨᱮ ᱥᱟᱥᱟᱝ, ᱵᱩᱞᱩᱝ ᱠᱚ ᱠᱷᱟᱸᱡᱚᱻᱭᱟ ᱾ ᱚᱱᱟ ᱛᱟᱭᱚᱢ ᱡᱤᱨᱟ. ᱠᱚ ᱟᱛᱟᱭᱟ ᱾ ᱫᱚᱥᱟᱨ ᱨᱮ ᱜᱚᱛᱚᱢ ᱞᱚᱞᱚ ᱠᱟᱛᱮ ᱚᱱᱟ ᱛᱮ ᱵᱮᱝᱜᱟᱲ ᱠᱚ ᱟᱛᱟᱭᱟ ᱾ ᱢᱟᱬᱟᱝ ᱨᱮ ᱟᱛᱟᱦᱟᱠᱟᱱ ᱡᱤᱨᱟ. ᱚᱱᱟ ᱨᱮ ᱠᱚ ᱠᱷᱟᱸᱡᱟ ᱟᱜᱻᱟ ᱾ ᱱᱚᱶᱟ ᱜᱮ ᱵᱮᱝᱜᱟᱲ ᱵᱷᱚᱡᱟ ᱠᱚᱧᱩᱢᱻᱟ ᱾
ᱢᱩᱝᱜᱮᱨ
ᱢᱩᱝᱜᱮᱨ ᱢᱤᱫ ᱡᱩᱲᱣᱟ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱱᱚᱜᱚᱨ ᱱᱤᱜᱟᱢ ᱾ ᱱᱚᱣᱟ ᱢᱩᱝᱜᱮᱨ ᱦᱚᱱᱚᱛ ᱟᱨ ᱢᱩᱝᱜᱮᱨ ᱰᱤᱵᱤᱡᱚᱱ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱲ ᱮᱞ ᱦᱤᱥᱟᱹᱵ ᱞᱮᱠᱟᱛᱮ ᱵᱤᱦᱟᱨ ᱨᱮᱱᱟᱜ ᱑᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱢᱩᱝᱜᱮᱨ ᱥᱟᱥᱚᱱ ᱨᱮᱱᱟᱜ ᱢᱤᱫ ᱢᱟᱨᱮ ᱢᱟᱹᱪᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱡᱩᱲᱣᱟ ᱥᱚᱦᱚᱨ ᱨᱮ ᱜᱟᱝᱱᱟᱹᱭ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜ ᱢᱩᱝᱜᱮᱨ ᱟᱨ ᱡᱟᱢᱟᱞᱯᱩᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱵᱷᱟᱜᱚᱞᱯᱩᱨ ᱨᱮᱱᱟᱜ ᱯᱟᱪᱮ ᱨᱮ ᱖᱐ ᱠᱤᱞᱚᱢᱤᱴᱚᱨ ᱟᱨ ᱨᱟᱡᱽᱜᱟᱲ ᱯᱟᱴᱱᱟ ᱠᱷᱚᱱ ᱑᱘᱐ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱝᱜᱮᱨ ᱱᱚᱜᱚᱨ ᱱᱤᱜᱟᱢ ᱟᱨ ᱡᱚᱢᱟᱞᱯᱩᱨ ᱱᱚᱜᱚᱨ ᱯᱚᱨᱤᱥᱚᱫᱽ ᱨᱤᱱ ᱜᱩᱴ ᱦᱚᱲ ᱮᱞ ᱒᱑᱓,᱑᱐᱑ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱑᱑᱓,᱑᱗᱓ ᱠᱚᱲᱟ ᱟᱨ ᱙᱙,᱙᱒᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱡᱟᱱᱟᱝ ᱡᱟᱹᱱᱤ ᱘᱘᱓ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱛᱟᱞᱟ ᱨᱤᱱ ᱦᱚᱲ ᱮᱞ ᱒᱙,᱒᱖᱐ ᱛᱟᱦᱮᱸ ᱾ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱑.᱘᱓ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾
ᱨᱮᱞ
ᱢᱩᱝᱜᱮᱨ ᱨᱮ ᱵᱟᱨᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱮᱞᱮᱠᱟ: ᱡᱚᱢᱟᱞᱯᱩᱨ ᱡᱚᱸᱠᱥᱟᱱ ᱟᱨ ᱢᱩᱝᱜᱮᱨ ᱨᱮᱞᱣᱮ ᱥᱴᱮᱥᱚᱱ ᱾ ᱢᱟᱲᱟᱝ ᱥᱚᱦᱚᱨ ᱞᱟᱹᱜᱤᱫ ᱛᱮ ᱨᱮᱞᱢᱩᱬ ᱢᱮᱱᱟᱜᱼᱟ, ᱚᱱᱟ ᱛᱟᱭᱚᱢ, ᱚᱠᱟ ᱢᱟᱲᱟᱝ ᱯᱩᱨᱚᱵᱽᱥᱚᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱢᱮᱛᱟᱜᱼᱟ ᱠᱚ ᱛᱟᱦᱮᱸᱱ, ᱩᱯᱱᱚᱜᱚᱨᱤ ᱵᱮᱵᱚᱥᱛᱟ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱥᱟᱶ ᱥᱴᱮᱥᱚᱱ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞ ᱵᱮᱵᱚᱥᱛᱟ ᱱᱟᱶᱟ ᱫᱤᱞᱞᱤ, ᱦᱟᱵᱽᱲᱟ, ᱭᱚᱥᱣᱟᱸᱛᱯᱩᱨ ᱡᱚᱸᱠᱥᱟᱱ, ᱡᱟᱢᱥᱮᱫᱽᱯᱩᱨ, ᱡᱟᱹᱢᱢᱩ ᱛᱟᱣᱤ, ᱰᱤᱵᱽᱨᱩᱜᱚᱲ, ᱜᱩᱣᱟᱦᱟᱴᱤ, ᱞᱚᱠᱱᱚᱣ, ᱯᱟᱴᱱᱟ, ᱨᱟᱺᱪᱤ, ᱚᱜᱚᱨᱛᱟᱞᱟ, ᱦᱟᱭᱫᱨᱟᱵᱟᱫᱽ, ᱫᱮᱣᱜᱷᱚᱨ ᱡᱚᱸᱠᱥᱟᱱ, ᱢᱩᱡᱚᱯᱷᱚᱨᱯᱩᱨ ᱡᱚᱸᱠᱥᱟᱱ ᱟᱨ ᱫᱷᱟᱱᱵᱟᱫᱽ ᱞᱮᱠᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱢᱩᱝᱜᱮᱨ ᱜᱟᱝᱱᱟᱹᱭ ᱯᱚᱞ, ᱱᱚᱣᱟ ᱨᱮᱞ ᱟᱨ ᱥᱚᱲᱚᱠᱼᱦᱤᱡᱩᱜ ᱥᱮᱱᱚᱜ ᱵᱟᱱᱟᱨ ᱤᱫᱤ ᱟ, ᱢᱩᱝᱜᱮᱨ ᱫᱚ ᱵᱮᱜᱩᱥᱚᱨᱟᱭ, ᱥᱟᱦᱟᱨᱥᱟ ᱡᱚᱸᱠᱥᱟᱱ, ᱠᱟᱛᱤᱦᱟᱨ ᱟᱨ ᱠᱷᱚᱜᱽᱲᱤᱭᱟ ᱡᱚᱸᱠᱥᱟᱱ ᱥᱟᱶᱛᱮ ᱠᱚᱧᱮ ᱵᱤᱦᱟᱨ ᱨᱮᱱᱟᱜ ᱵᱜᱤᱱᱮ ᱵᱷᱤᱱᱮ ᱦᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱚᱞ ᱥᱤᱧᱚᱛ ᱨᱮ ᱛᱤᱥᱟᱨ ᱟᱹᱰᱤ ᱢᱟᱨᱟᱝ ᱨᱮᱞᱼᱟᱨᱼᱥᱚᱲᱚᱠ ᱯᱚᱞ ᱠᱟᱱᱟ ᱾
ᱥᱚᱲᱚᱠ
ᱢᱩᱝᱜᱮᱨ ᱵᱷᱤᱱᱮ ᱵᱷᱤᱱᱮ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱢᱩᱬ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱩᱬ ᱥᱚᱦᱚᱨ ᱼ ᱡᱮᱞᱮᱠᱟ ᱯᱟᱴᱱᱟ, ᱨᱟᱺᱪᱤ, ᱵᱷᱟᱜᱚᱞᱯᱩᱨ, ᱯᱩᱨᱱᱤᱭᱟ, ᱵᱤᱦᱟᱨ ᱥᱚᱨᱤᱯᱷ, ᱢᱩᱡᱚᱯᱷᱚᱨᱯᱩᱨ, ᱡᱟᱢᱥᱮᱫᱽᱯᱩᱨ, ᱫᱷᱟᱱᱵᱟᱫᱽ, ᱜᱟᱭᱟ, ᱵᱚᱠᱟᱨᱚ ᱟᱨ ᱫᱟᱨᱵᱷᱟᱝᱜᱟ ᱼ ᱟᱨ ᱵᱷᱤᱱᱮ ᱵᱷᱤᱱᱮ ᱦᱚᱱᱚᱛ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱥᱮᱴᱮᱨ ᱫᱟᱨᱮᱭᱟ ᱟᱠᱚ ᱾ᱡᱚᱛᱚ ᱢᱩᱬ ᱥᱚᱦᱚᱨ ᱟᱨ ᱮᱢᱟᱱ ᱛᱷᱟᱱ ᱞᱟᱹᱜᱤᱫ ᱛᱮ ᱵᱤᱮᱥᱟᱨᱴᱤᱥᱤ ᱤᱫᱤ ᱛᱮ ᱵᱟᱥ ᱥᱮᱵᱟ ᱠᱟᱱᱟ ᱾ ᱥᱚᱦᱚᱨ ᱵᱟᱥ, ᱴᱮᱠᱥᱤ, ᱳᱴᱚᱨᱤᱠᱥᱟ, ᱤᱼᱨᱤᱠᱥᱟ ᱮᱢᱟᱱ ᱦᱤᱡᱩᱜ ᱥᱮᱱᱚᱜ ᱝᱟᱹᱰᱤ ᱞᱟᱹᱜᱤᱫ ᱛᱮ ᱯᱩᱨᱟᱹ ᱥᱚᱦᱚᱨ ᱨᱮ ᱥᱟᱨᱟ ᱞᱮᱛᱟᱨ ᱜᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱢᱩᱝᱜᱮᱨ ᱜᱟᱝᱱᱟᱹᱭ ᱯᱚᱞ ᱵᱮᱱᱟᱜ ᱠᱟᱱᱟ (ᱥᱚᱲᱚᱠ ᱴᱷᱟᱶ) ᱟᱨ ᱢᱩᱝᱜᱮᱨ ᱫᱚ ᱒᱐᱒᱑ ᱫᱷᱟᱵᱤᱡ ᱠᱚᱧᱮ ᱵᱤᱦᱟᱨ ᱟᱨ ᱠᱚᱧᱮᱼᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱦᱚᱱᱚᱛ ᱠᱷᱚᱱ ᱡᱚᱲᱟᱣᱟ ᱾
ᱩᱰᱟᱹᱱ
ᱢᱩᱝᱜᱮᱨ ᱨᱮ ᱥᱚᱯᱷᱤᱭᱟᱥᱚᱨᱟᱭ, ᱢᱩᱝᱜᱮᱨ ᱨᱮ ᱢᱤᱫᱴᱟᱝ ᱦᱩᱰᱤᱧ ᱵᱮᱯᱟᱨ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱚᱠᱚᱭ ᱟᱜ ᱠᱟᱹᱢᱤ ᱰᱚᱢᱮᱥᱴᱤᱠ ᱞᱮᱠᱟᱛᱮ ᱥᱚᱨᱠᱟᱨ ᱤᱫᱤ ᱛᱮ ᱯᱩᱨᱟᱹ ᱠᱟᱱᱟ ᱾ ᱢᱩᱝᱜᱮᱨ ᱨᱮ ᱵᱮᱯᱟᱨᱤ ᱥᱮᱵᱟ ᱥᱟᱶ ᱚᱠᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ ᱾ ᱠᱚᱢᱟᱨᱥᱚᱞ ᱥᱮᱵᱟ ᱟᱜ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱯᱟᱴᱱᱟ ᱨᱮ ᱡᱚᱭ ᱯᱨᱤᱠᱟᱥ ᱱᱟᱨᱟᱭᱚᱱ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ, ᱱᱚᱣᱟ ᱑᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱯᱟᱴᱱᱟ ᱨᱮ ᱡᱚᱛᱚ ᱢᱩᱬ ᱮᱭᱟᱨᱞᱟᱭᱤᱱ ᱤᱫᱤ ᱛᱮ ᱥᱮᱵᱟ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚᱞᱠᱟᱛᱟ ᱨᱮ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱱᱚᱣᱟ ᱢᱩᱝᱜᱮᱨ ᱠᱷᱚᱱ ᱔᱘᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱯᱤᱞᱩ ᱢᱚᱢᱛᱟᱡᱽ
ᱯᱤᱞᱩ ᱢᱚᱢᱛᱟᱡᱽ (ᱵᱚᱝᱜᱟ ᱛᱟᱞᱟᱺ ᱒᱓ ᱢᱮ, ᱒᱐᱑᱑) ᱩᱱᱤ ᱫᱚᱭ ᱛᱟᱸᱦᱮ ᱠᱟᱱᱟ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱧᱩᱛᱩᱢᱟᱱ ᱥᱮᱨᱤᱧ ᱥᱤᱞᱯᱤ᱾ ᱩᱱᱤ ᱫᱚ ᱜᱮᱞ-ᱮᱭᱟᱭ ᱟᱨ ᱜᱮᱞ-ᱤᱨᱟᱹᱞ ᱥᱮᱜ ᱫᱤᱥᱟᱹᱢ ᱨᱮᱱᱟᱜ ᱯᱚᱯ ᱥᱮᱨᱤᱧ ᱛᱟᱞᱟᱛᱮᱭ ᱟᱲᱜᱚ ᱞᱮᱱᱟ᱾
ᱟᱯᱱᱟᱨ ᱡᱤᱭᱚᱱ
ᱯᱤᱞᱩ ᱢᱚᱢᱛᱟᱡᱽ ᱟᱡᱽ ᱵᱟᱵᱟ ᱫᱚ ᱵᱟᱝᱞᱟ ᱞᱚᱠ ᱥᱮᱨᱤᱧ ᱨᱮᱱ ᱢᱚᱢᱛᱟᱡᱽ ᱟᱞᱤ ᱠᱷᱟᱱ ᱠᱟᱱᱟᱭ᱾ ᱯᱤᱞᱩ ᱫᱚ ᱞᱮᱯᱷᱴᱮᱱᱮᱱᱴ ᱠᱚᱨᱱᱮᱞ(lieutenant colonel) ᱟᱵᱚᱣᱟᱨᱩᱡᱽᱡᱢᱟᱱ ᱥᱟᱶ-ᱮ ᱵᱟᱯᱞᱟ ᱟᱠᱟᱱᱟ᱾ ᱩᱱᱠᱤᱱ ᱨᱮᱱ ᱢᱤᱫ ᱠᱩᱲᱤ ᱢᱮᱱᱟᱭᱟ᱾ ᱩᱱᱤ ᱫᱚ ᱦᱚᱢᱟᱭᱨᱟ ᱡᱟᱢᱟᱱ ᱢᱚᱣ᱾
ᱵᱚᱝᱜᱟ ᱛᱟᱞᱟ
ᱯᱤᱞᱩ ᱫᱚ ᱓᱐᱑᱑ ᱥᱮᱨᱢᱟ ᱨᱮᱱᱟᱜ ᱒᱓ ᱢᱮ ᱨᱮ ᱰᱷᱟᱠᱟ ᱮᱯᱚᱞᱳ ᱦᱟᱥᱯᱟᱛᱟᱞ ᱨᱮᱭ ᱵᱚᱝᱜᱟ ᱛᱟᱞᱟᱣ ᱟᱠᱟᱱᱟ᱾ ᱩᱱᱤ ᱫᱚ ᱵᱚᱱᱟᱱᱤ ᱨᱮᱱᱟᱜ ᱜᱚᱡᱽ ᱛᱚᱯᱟ ᱨᱣᱠᱚ ᱛᱚᱯᱟᱣ ᱟᱠᱟᱫᱤᱭᱟ᱾
ᱢᱤᱭᱟᱱᱢᱟᱨ
thumb|ᱢᱤᱭᱟᱱᱢᱟᱨ ᱨᱮᱱᱟᱜ ᱡᱷᱟᱹᱱᱰᱤ thumb|ᱡᱟᱹᱛᱤ ᱥᱚᱱᱚᱛ ᱱᱚᱠᱥᱟ ᱢᱤᱭᱟᱱᱢᱟᱨ ᱥᱮ ᱢᱟᱭᱟᱱᱢᱟᱨ ᱥᱮᱫᱟᱭ ᱦᱚᱦ ᱧᱤᱛᱩᱢ ᱫᱚ ᱵᱟᱨᱢᱟ ᱥᱮ ᱵᱚᱨᱢᱟ ᱢᱟᱨᱮ ᱧᱤᱛᱩᱢ ᱫᱚ ᱵᱨᱚᱢᱢᱚᱫᱤᱥᱟᱹᱢ᱾ ᱱᱤᱭᱟᱹ ᱫᱚ ᱠᱚᱸᱭᱮ-ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢ ᱠᱟᱱᱟ᱾ ᱱᱤᱭᱟᱹ ᱨᱮᱱᱟᱜ ᱥᱚᱨᱠᱟᱨᱤ ᱧᱤᱛᱩᱢ ᱫᱚ ᱠᱟᱱᱟ ᱢᱟᱭᱟᱱᱢᱟᱨ ᱯᱨᱚᱡᱟᱛᱚᱱᱛᱨᱚ᱾ ᱢᱤᱭᱟᱱᱢᱟᱨ ᱨᱮᱱᱟᱜ ᱨᱟᱡᱽᱫᱷᱟᱱᱤ ᱫᱚ ᱱᱮᱹᱭᱯᱤᱫᱚ᱾ ᱞᱟᱦᱟᱛᱮᱱ ᱜᱚᱱᱚᱛᱟᱱᱛᱨᱤᱠ ᱥᱚᱨᱠᱟᱨ ᱚᱪᱚᱜ ᱠᱟᱛᱮᱜ ᱥᱟᱢᱚᱨᱤᱠ ᱥᱚᱨᱠᱟᱨ ᱑᱙᱘᱙ ᱥᱮᱨᱢᱟ ᱨᱮ ᱱᱟᱣᱟ ᱧᱤᱛᱩᱢ ᱠᱩ ᱫᱚᱦᱚ ᱠᱮᱫᱟ 'ᱢᱤᱭᱟᱱᱢᱟᱨ' ᱟᱨ ᱤᱱᱟᱹ ᱚᱠᱛᱮ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱨᱮᱝᱜᱩᱱ ᱨᱮᱱᱟᱜ ᱱᱟᱣᱟ ᱧᱤᱛᱩᱢ ᱦᱩᱭᱮᱱᱟ 'ᱤᱭᱟᱝᱜᱩᱱ'᱾ ᱢᱮᱱᱠᱷᱟᱱ ᱜᱚᱱᱚᱛᱟᱱᱛᱨᱤᱠ ᱟᱭᱢᱟ ᱫᱚᱞ ᱜᱤ ᱱᱤᱭᱟᱹ ᱧᱤᱛᱩᱢ ᱥᱟᱶ ᱠᱩ ᱵᱤᱨᱳᱫᱷᱚ ᱜᱮᱭᱟ᱾ ᱒᱑ ᱚᱠᱴᱚᱵᱚᱨ ᱒᱐᱑᱐ ᱥᱮᱨᱢᱟ ᱠᱷᱚᱱ ᱱᱟᱶᱟ ᱯᱚᱛᱟᱠᱟ ᱟᱨ ᱡᱟᱹᱛᱤ ᱥᱤᱨᱤᱧ ᱛᱮᱭᱟᱨ ᱦᱩᱭ ᱟᱠᱟᱱᱟ᱾
ᱱᱟᱜᱟᱢ
ᱟᱢᱫᱟᱡᱚᱜᱼᱟ ᱑᱓,᱐᱐᱐ ᱥᱮᱨᱢᱟ ᱞᱟᱦᱟᱨᱮ ᱠᱷᱚᱱ ᱢᱤᱭᱟᱱᱢᱟᱨ ᱨᱮ ᱢᱟᱱᱣᱟ ᱠᱩᱣᱟᱜ ᱵᱚᱥᱚᱛᱤ ᱮᱦᱚᱵ ᱟᱠᱟᱱᱟ᱾ᱯᱤᱣ ᱧᱤᱛᱩᱢᱟᱱ ᱢᱟᱨᱮ ᱡᱟᱹᱛᱤ ᱠᱩ ᱑᱐᱐ ᱥᱮᱨᱢᱟ ᱥᱮᱡ ᱵᱟᱨᱢᱟ ᱨᱮᱱᱟᱜ ᱠᱚᱸᱭᱮ ᱱᱟᱠᱷᱟ ᱨᱮᱱᱟᱜ ᱤᱨᱟᱵᱚᱛᱤ ᱩᱯᱚᱛᱛᱚᱠᱟ ᱨᱮ ᱠᱩ ᱵᱚᱞᱚᱞᱮᱱᱟ᱾ ᱟᱨ ᱩᱛᱟᱹᱨ ᱥᱮᱡ ᱞᱮᱠᱟᱛᱮ ᱢᱩᱱ ᱡᱟᱹᱛᱤ ᱠᱩ ᱵᱚᱞᱚᱞᱮᱱᱟ᱾ ᱙᱐᱐ ᱥᱮᱨᱢᱟ ᱥᱮᱡ ᱢᱤᱨᱟᱱᱢᱟ ᱡᱟᱹᱛᱤ ᱤᱨᱟᱵᱚᱛᱤ ᱩᱯᱚᱛᱛᱚᱠᱟ ᱪᱮᱛᱟᱱ ᱨᱮ ᱵᱚᱥᱚᱛ ᱠᱩ ᱮᱦᱚᱵ ᱠᱮᱫᱟ᱾
᱑᱓ ᱥᱟᱭ ᱥᱮᱨᱢᱟ ᱥᱮᱡ ᱢᱟᱭᱟᱱᱢᱟᱨ ᱨᱮ ᱦᱟᱹᱨᱤᱡ ᱯᱟᱹᱥᱤᱡ ᱨᱟᱡᱡᱚ ᱛᱮᱭᱟᱨ ᱨᱟᱠᱟᱵ ᱞᱮᱱᱟ᱾ ᱚᱱᱟᱠᱩ ᱢᱩᱫᱽ ᱨᱮ ᱦᱩᱭᱩᱜ ᱠᱟᱱᱟ ᱟᱵᱷᱟ, ᱟᱨᱟᱠᱟᱱ, ᱦᱟᱱᱛᱷᱟᱵᱚᱛᱤ ᱮᱢᱟᱱᱠᱩ᱾ ᱴᱚᱱᱣᱱᱜᱩ ᱥᱟᱢᱨᱟᱡᱡᱚ ᱯᱩᱭᱞᱩ ᱑᱕ ᱥᱟᱭ ᱥᱮᱨᱢᱟ ᱥᱮᱡ ᱵᱟᱨᱢᱟ ᱭᱮ ᱢᱤᱫ ᱞᱮᱫᱟ᱾ ᱑᱘ ᱥᱟᱭ ᱥᱮᱡ ᱵᱨᱤᱴᱤᱥ ᱵᱟᱨᱢᱟ ᱠᱩ ᱫᱚᱠᱷᱚᱞ ᱠᱮᱫᱟ᱾ ᱑᱙᱔᱘ ᱥᱮᱨᱢᱟ ᱨᱮ ᱵᱟᱨᱢᱟ ᱯᱷᱩᱨᱜᱟᱹᱞᱮᱱᱟ᱾ ᱑᱘᱖᱒ ᱥᱮᱨᱢᱟ ᱨᱮ ᱯᱩᱭᱞᱩ ᱥᱟᱢᱚᱨᱤᱠ ᱥᱚᱨᱠᱟᱨ ᱠᱷᱚᱢᱚᱛᱟ ᱨᱮᱭ ᱦᱮᱡ ᱮᱱᱟ᱾
ᱡᱤᱥᱩ ᱡᱟᱱᱟᱢ ᱑᱐᱐ ᱥᱮᱨᱢᱟ ᱞᱟᱦᱟ ᱥᱮᱡ ᱯᱤᱣ ᱠᱩ ᱥᱮᱴᱮᱨᱮᱱᱟ᱾ ᱡᱤᱥᱩ ᱡᱟᱱᱟᱢ ᱘᱐᱐ ᱥᱮᱨᱢᱟ ᱥᱮᱡ ᱩᱱᱠᱩ ᱱᱟᱱᱡᱷᱟᱣ ᱨᱟᱡᱡᱚ ᱠᱩ ᱟᱠᱨᱚᱢᱚᱱ ᱠᱮᱫᱟ᱾ ᱙᱐᱐ ᱥᱮᱨᱢᱟ ᱥᱮᱡ ᱵᱚᱨᱢᱤ ᱠᱩ ᱱᱟᱦᱟᱜ ᱛᱤᱵᱵᱚᱛ ᱠᱷᱚᱱ ᱤᱨᱟᱵᱚᱛᱤ ᱩᱯᱚᱛᱛᱚᱠᱟ ᱦᱟᱹᱡᱩᱜ ᱠᱩ ᱮᱦᱚᱵ ᱠᱮᱫᱟ᱾ ᱘᱔᱙ ᱥᱮᱨᱢᱟ ᱥᱮᱡ ᱯᱟᱜᱟᱱ ᱵᱮᱲᱦᱟᱭᱛᱮ ᱨᱟᱡᱡᱚ ᱠᱩ ᱛᱮᱭᱟᱨ ᱨᱟᱠᱟᱵ ᱠᱮᱫᱟ᱾ ᱢᱤᱫ ᱚᱠᱛᱮ ᱢᱟᱭᱟᱱᱢᱟᱨ ᱨᱮᱱᱟᱜ ᱜᱚᱴᱟ ᱵᱮᱲᱦᱟᱭ ᱛᱮ ᱯᱟᱥᱱᱟᱣ ᱠᱮᱫᱟ ᱠᱩ᱾ ᱑᱐᱐ ᱥᱮᱨᱢᱟ ᱢᱩᱫᱽ ᱨᱮ ᱫᱟᱹᱠᱷᱤᱱ-ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱜ ᱢᱟᱨᱟᱝ ᱮᱞᱟᱠᱟ ᱩᱱᱠᱩᱣᱟᱜ ᱫᱠᱷᱚᱞ ᱨᱮ ᱦᱮᱡ ᱮᱱᱟ᱾
᱑᱒᱐᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱥᱮᱡ ᱠᱩᱵᱞᱟᱭ ᱠᱷᱟᱱ ᱯᱟᱜᱟᱱ ᱨᱟᱡᱡᱚᱭ ᱫᱚᱠᱷᱚᱞ ᱠᱮᱫᱟ᱾ ᱑᱓᱖᱔ ᱥᱮᱨᱢᱟ ᱨᱮ ᱵᱚᱨᱢᱤ ᱠᱩ ᱟᱠᱚᱣᱟᱜ ᱨᱟᱡᱽ ᱠᱩ ᱨᱚᱯᱷᱟ ᱨᱩᱣᱟᱹᱲ ᱠᱮᱫᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱮᱥᱤᱭᱟ ᱢᱚᱦᱟᱫᱮᱥ ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱫᱤᱥᱟᱹᱢᱠᱩ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱚᱢᱟᱜ
ᱡᱚᱢᱟᱜ ᱢᱮᱱᱞᱮᱠᱷᱟᱱ ᱫᱚ ᱢᱟᱹᱱᱢᱤ ᱟᱨ ᱡᱤᱭᱟᱹᱞᱤ ᱠᱚ ᱡᱟᱦᱟᱸ ᱵᱚᱱ ᱡᱚᱢᱮᱫᱼᱟ, ᱚᱱᱟ ᱜᱮ ᱡᱚᱢᱟᱜ ᱫᱚ ᱾ ᱡᱚᱢᱟᱜ ᱫᱚ ᱤᱝᱞᱤᱥ ᱛᱮ ᱯᱷᱩᱰ (Food) ᱠᱚ ᱢᱮᱛᱟᱜ ᱠᱟᱱᱟ ᱾ ᱡᱚᱢᱟᱜ ᱫᱚ ᱫᱟᱨᱮ-ᱱᱟᱹᱬᱤ ᱟᱨ ᱡᱤᱭᱟᱹᱞᱤ ᱠᱚᱨᱮ ᱠᱷᱚᱱ ᱦᱤᱡᱩᱜᱼᱟ ᱾ ᱡᱚᱢᱟᱜ ᱫᱚ ᱡᱤᱣᱤᱭᱟᱱ ᱠᱚ ᱠᱚ ᱡᱚᱢᱟ ᱵᱟᱧᱪᱟᱣ ᱟᱨ ᱫᱟᱲᱮ ᱧᱟᱢ ᱞᱟᱹᱜᱤᱫ ᱾ ᱡᱚᱢᱟᱜ ᱨᱮ ᱫᱚ ᱱᱤᱣᱴᱨᱤᱥᱚᱱ (nutrition) ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱢᱟᱹᱢᱤ ᱟᱨ ᱡᱤᱭᱟᱹᱞᱤ ᱠᱚᱣᱟᱜ ᱦᱚᱲᱢᱚ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱᱟ ᱾ ᱡᱚᱢ ᱞᱮᱠᱷᱟᱱ ᱢᱟᱹᱢᱤ ᱫᱚ ᱨᱟᱹᱥᱠᱟᱹ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱨᱮ ᱫᱚ ᱯᱨᱚᱴᱤᱱ (protein), ᱯᱷᱮᱴ (fat), ᱠᱟᱨᱵᱚᱦᱟᱭᱰᱨᱮᱴ (carbohydrate), ᱵᱷᱤᱴᱟᱢᱤᱱ (vitamin) ᱟᱨ ᱢᱤᱱᱮᱨᱟᱞ (mineral) ᱮᱢᱟᱱ ᱠᱚ ᱛᱟᱦᱮᱸᱱᱟ ᱾ ᱫᱟᱜ ᱞᱮᱠᱟᱱᱟᱜ ᱠᱚ ᱫᱟᱲᱮ ᱟᱨ ᱱᱤᱣᱴᱨᱤᱥᱚᱱ ᱧᱟᱢ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟᱜ ᱠᱚ ᱫᱚ ᱧᱩᱣᱟᱜ ᱠᱚ ᱢᱮᱛᱟᱜᱟᱜᱼᱟ ᱟᱨ ᱤᱝᱞᱤᱥ ᱛᱮ ᱫᱚ ᱰᱨᱤᱸᱠᱥ (Drinks) ᱠᱚ ᱢᱮᱛᱟᱜᱟᱜᱼᱟ ᱾ ᱡᱟᱦᱟᱸᱭ ᱡᱚᱢᱟᱜ ᱵᱟᱭ ᱧᱟᱢᱟ ᱩᱱᱤ ᱫᱚ ᱨᱮᱸᱜᱮᱡ ᱮᱭᱟ ᱾ ᱢᱟᱹᱢᱤ ᱠᱚ ᱞᱟᱹᱜᱤᱫ ᱡᱚᱢᱟᱜ ᱫᱤ ᱪᱟᱥ ᱠᱷᱚᱱ ᱧᱟᱢᱚᱜᱼᱟ ᱾ ᱛᱤᱢᱤᱱ ᱜᱟᱱ ᱦᱚᱲ ᱫᱚ ᱡᱤᱣᱟᱹᱞᱤ ᱠᱚᱨᱮ ᱠᱷᱚᱱ ᱦᱤᱡᱩᱜ ᱠᱟᱱ ᱡᱚᱢᱟᱜ, ᱢᱮᱱᱫᱚ ᱡᱤᱞ, ᱦᱟᱹᱠᱩ, ᱥᱤᱢ ᱵᱤᱞᱤ ᱟᱨ ᱛᱳᱣᱟ ᱮᱢᱟᱱ ᱠᱚ ᱾ ᱡᱤᱞ ᱵᱟᱝ ᱡᱚᱢᱤᱡ ᱫᱚ ᱤᱝᱞᱤᱥ ᱛᱮ ᱵᱷᱮᱡᱤᱴᱮᱨᱤᱭᱟᱱ (vegetarian) ᱠᱚ ᱢᱮᱛᱟᱭ ᱠᱟᱱᱟ ᱾
ᱡᱚᱢᱟᱜ ᱟᱨᱡᱟᱣ
ᱡᱚᱢᱟᱜ ᱫᱚ ᱪᱟᱥ ᱠᱟᱛᱮ ᱟᱨᱡᱟᱣ ᱦᱩᱭᱩᱜᱼᱟ ᱾ ᱟᱭᱢᱟ ᱦᱚᱲ ᱜᱮ ᱟᱯᱱᱟᱨᱟᱜ ᱡᱚᱢ ᱞᱟᱹᱜᱤᱫ ᱵᱟᱠᱚ ᱪᱟᱥᱟ, ᱮᱴᱟᱜ ᱦᱚᱲ ᱪᱟᱥ ᱟᱨᱡᱟᱣᱟᱜ ᱠᱤᱨᱤᱧ ᱠᱟᱛᱮ ᱠᱚ ᱡᱚᱢᱟ ᱾ ᱛᱤᱢᱤᱱ ᱜᱟᱱ ᱦᱚᱲ ᱫᱚ ᱫᱚᱠᱟᱱ ᱟᱨ ᱦᱟᱴ ᱠᱷᱚᱱ ᱡᱚᱢᱟᱫ ᱛᱮᱭᱟᱨ ᱞᱟᱹᱜᱤᱫ ᱠᱚ ᱠᱤᱨᱤᱧᱟ ᱟᱨ ᱛᱤᱢᱤᱱ ᱜᱟᱱ ᱫᱚ ᱟᱯᱱᱟᱨ ᱛᱮ ᱪᱟᱥ ᱟᱨᱡᱟᱣᱟᱠᱚ ᱾ ᱟᱫᱷᱟᱱ ᱦᱚᱲ ᱫᱚ ᱚᱱᱟ ᱠᱚ ᱠᱤᱨᱤᱧ ᱠᱟᱛᱮ ᱚᱲᱟᱜ ᱤᱥᱤᱱ ᱵᱟᱥᱟᱝ ᱠᱟᱛᱮ ᱠᱚ ᱡᱚᱢᱟ ᱟᱠ ᱛᱤᱢᱤᱱ ᱜᱟᱱ ᱫᱚ ᱴᱷᱟᱹᱣᱠᱟᱹ ᱤᱥᱤᱱ ᱴᱷᱤᱠᱟᱜ ᱡᱚᱢᱟᱜ ᱠᱤᱨᱤᱧ ᱠᱟᱛᱮ ᱠᱚ ᱡᱚᱢᱟ ᱾
ᱟᱱᱟᱴ
ᱡᱚᱢᱟᱜ ᱨᱮᱱᱟᱝ ᱚᱵᱷᱟᱵᱽ ᱫᱚ ᱱᱤᱛᱚᱜ ᱦᱚᱸ ᱡᱮᱜᱮᱛ ᱨᱮᱱᱟᱜ ᱟᱰᱤ ᱢᱟᱨᱟᱝ ᱟᱱᱟᱴ ᱠᱟᱱᱟ ᱾ ᱟᱭᱢᱟ ᱦᱚᱲ ᱠᱚᱣᱟᱜ ᱩᱱᱟᱹᱜ ᱠᱟᱹᱣᱰᱤ ᱵᱟᱹᱱᱩᱜ ᱟᱱᱟ, ᱢᱤᱫ ᱥᱟᱸᱡᱽ ᱡᱚᱢᱟᱜ ᱠᱤᱨᱤᱧ ᱞᱟᱹᱜᱤᱫ ᱦᱚᱸ ᱾ ᱵᱟᱹᱲᱤᱡ ᱦᱚᱭ-ᱦᱤᱥᱤᱫ ᱫᱟᱜ ᱟᱨᱵᱟᱝ ᱮᱴᱟᱜ ᱮᱴᱠᱮᱴᱚᱬᱮ ᱠᱚ ᱦᱟᱨᱟᱜ ᱠᱟᱱ ᱡᱚᱢᱟᱜ ᱠᱚᱭ ᱵᱟᱹᱲᱤᱡ ᱚᱪᱚᱭᱟ ᱾ ᱡᱚᱠᱷᱚᱱ ᱞᱟᱹᱠᱛᱤ ᱡᱟᱹᱱᱤ ᱦᱚᱲ ᱡᱚᱢᱟᱜ ᱵᱟᱠᱚ ᱧᱟᱢᱟ, ᱚᱱᱟ ᱫᱚ ᱵᱚ ᱢᱮᱛᱟᱜᱼᱟ ᱪᱤ ᱩᱱᱠᱩ ᱫᱚ ᱠᱚ ᱨᱮᱸᱜᱮᱡ ᱜᱮᱭᱟ ᱾ ᱢᱟᱹᱱᱢᱩ ᱟᱹᱰᱤ ᱫᱤᱱ ᱦᱟᱹᱵᱤᱡ ᱨᱮᱸᱜᱮᱡ ᱛᱮ ᱛᱮᱦᱮᱸ ᱞᱮᱱᱠᱷᱟᱱ ᱟᱨᱵᱟᱝ ᱡᱚᱢᱟᱝ ᱵᱟᱭ ᱧᱟᱢ ᱞᱮᱠᱷᱟᱱ ᱦᱚᱲᱢᱚ ᱫᱚ ᱫᱩᱨᱵᱩᱲ ᱩᱛᱟᱹᱨᱚᱜᱼᱟ ᱟᱨ ᱵᱤᱱᱡᱚᱢ (starvation) ᱛᱮ ᱜᱚᱡ ᱦᱚᱸ ᱠᱚ ᱜᱩᱡᱩᱜ ᱜᱮᱭᱟ ᱾ ᱢᱤᱫ ᱮᱞᱟᱠ ᱨᱮ ᱟᱹᱰᱤ ᱜᱟᱱ ᱦᱚᱲ ᱞᱟᱹᱠᱛᱤ ᱡᱟᱹᱱᱤ ᱡᱚᱢᱟᱜ ᱵᱟᱠᱚ ᱧᱟᱢ ᱠᱷᱟᱱ ᱚᱸᱰᱮ ᱫᱚ ᱡᱚᱢᱟᱠᱟᱞ (famine) ᱵᱚᱞᱚᱭᱮᱱᱟ ᱢᱮᱱᱛᱮ ᱵᱚᱱ ᱢᱮᱛᱟᱜ ᱠᱟᱱᱟ ᱾
ᱫᱷᱚᱨᱚᱢ ᱨᱮ ᱡᱚᱢᱟᱜ
ᱫᱷᱚᱨᱚᱢ ᱠᱚᱨᱚᱢ ᱵᱳᱸᱜᱟ ᱵᱳᱨᱳ ᱫᱚ ᱵᱤᱱ ᱡᱚᱢ ᱠᱟᱛᱮ ᱠᱚ ᱛᱟᱨᱟᱣᱟ ᱾ ᱵᱷᱤᱛᱟᱹᱨ, ᱜᱚᱲᱟ ᱟᱨᱟᱵᱟᱝ ᱡᱟᱦᱮᱨ ᱦᱩᱭᱮᱱ ᱚᱠᱟ ᱨᱮᱸᱦᱚᱸ ᱡᱚᱢ ᱠᱟᱛᱮ ᱫᱚ ᱵᱟᱠᱚ ᱵᱳᱸᱜᱟᱭᱟ ᱾ ᱵᱳᱸᱜᱟ ᱵᱳᱨᱳ ᱡᱚᱠᱷᱟᱜ ᱫᱚ ᱱᱤᱨᱵᱟᱨ ᱟᱹᱰᱤ ᱜᱮ ᱞᱟᱹᱠᱛᱤᱭᱟᱱᱟ ᱾ ᱮᱴᱟᱜ ᱡᱟᱹᱛ ᱠᱚᱣᱟᱜ ᱫᱷᱚᱨᱚᱢ ᱨᱮᱦᱚᱸ ᱱᱚᱝᱠᱟ ᱧᱮᱞᱚᱜ ᱜᱮᱭᱟ ᱾ ᱡᱩᱫᱟᱭᱤᱡᱢ ᱟᱨ ᱤᱥᱞᱟᱢ ᱫᱷᱚᱨᱚᱢ ᱨᱮ ᱫᱚ ᱥᱩᱠᱨᱤ ᱡᱤᱞ ᱡᱚᱢ ᱫᱚ ᱢᱟᱱᱟ ᱜᱮᱭᱟ ᱾ ᱦᱤᱱᱫᱩ ᱫᱷᱚᱨᱚᱢ ᱨᱮ ᱫᱚ ᱰᱟᱺᱜᱽᱨᱤ ᱡᱤᱞ ᱵᱟᱠᱚ ᱡᱚᱢᱟ ᱾ ᱛᱤᱢᱤᱱ ᱜᱟᱱ ᱠᱤᱨᱤᱥᱛᱟᱱ ᱫᱚ ᱡᱤᱞ ᱵᱟᱠᱚ ᱡᱚᱢᱟ, ᱪᱮᱫᱟᱜ ᱥᱮ ᱟᱭᱟᱭᱟᱱᱟᱜ ᱫᱤᱱ ᱫᱚ ᱪᱚᱨᱪ ᱨᱮ ᱡᱤᱞ ᱡᱚᱢ ᱢᱟᱱᱟ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱤᱥᱤᱱ ᱵᱟᱥᱟᱝ
ᱥᱨᱤᱞᱚᱝᱠᱟ ᱛᱤᱨᱞᱟᱹ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱥᱨᱤᱞᱚᱝᱠᱟ ᱛᱤᱨᱞᱟᱹ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱡᱮᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱠᱨᱤᱠᱮᱴ ᱨᱮ ᱥᱨᱤᱞᱚᱝᱠᱟ ᱨᱮᱱᱟᱜ ᱫᱚᱦᱨᱟ ᱟ ᱾ ᱟᱭᱤᱥᱤᱥᱤ ᱛᱤᱨᱞᱟᱹ ᱪᱟᱢᱯᱤᱭᱚᱱᱥᱤᱯ (ᱠᱷᱮᱞᱚᱸᱰ ᱨᱮᱱᱟᱜ ᱩᱥᱩᱞ ᱞᱮᱠᱟᱛᱮ) ᱨᱮ ᱠᱚᱢᱯᱮᱴᱤᱥᱚᱱ ᱱᱤᱡ ᱤᱨᱟᱹᱞ ᱫᱚᱞ ᱠᱷᱚᱱ ᱫᱚ ᱢᱤᱫᱴᱟᱝ, ᱫᱚᱞ ᱨᱮᱱᱟᱜ ᱵᱮᱵᱚᱥᱛᱟ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱠᱟᱣᱱᱥᱤᱞ (ᱟᱭᱤᱥᱤᱥᱤ) ᱨᱮᱱᱟᱜ ᱯᱩᱨᱟᱹ ᱢᱮᱢᱵᱟᱨ ᱥᱨᱤᱞᱚᱝᱠᱟ ᱠᱨᱤᱠᱮᱴ (ᱮᱥᱮᱞᱥᱤ) ᱤᱫᱤ ᱛᱮ ᱦᱩᱭᱩᱜ ᱟ ᱾
ᱥᱨᱤᱞᱚᱝᱠᱟ ᱫᱚ ᱤᱧᱟᱜ ᱢᱤᱫ ᱫᱤᱱ ᱡᱮᱡᱟᱹᱛᱤᱭᱟᱹᱨᱤ (ODI) ᱮᱛᱚᱦᱚᱵᱽ ᱵᱚᱞᱚᱱ ᱑᱙᱙᱗ ᱨᱮ ᱱᱤᱫᱟᱨᱞᱮᱸᱰ ᱥᱟᱞᱟᱜ ᱮᱱᱮᱡ ᱦᱩᱭ ᱞᱮᱱᱟ ᱛᱟᱦᱮᱸᱫ, ᱟᱨ ᱛᱟᱭᱚᱢ ᱛᱮᱫᱚ ᱥᱟᱞ ᱑᱙᱙᱗ ᱨᱮ ᱥᱤᱧᱚᱛ ᱨᱮ ᱡᱮᱜᱮᱫ ᱠᱟᱯ ᱨᱮ ᱪᱟᱞᱟᱣ ᱮᱱᱟ ᱾ ᱚᱱᱟ ᱚᱠᱛᱚ ᱠᱷᱚᱱ ᱫᱚ ᱡᱮᱜᱮᱫ ᱠᱟᱯ ᱨᱮ ᱦᱟᱨᱟᱣ ᱪᱷᱟᱯᱟ ᱨᱮ ᱥᱮᱱ ᱮᱱᱟ, ᱒᱐᱑᱓ ᱨᱮᱱᱟᱜ ᱤᱵᱮᱸᱴ ᱨᱮ ᱢᱚᱬᱮ ᱟᱱᱟᱜ ᱴᱷᱟᱱ ᱨᱮ ᱛᱟᱦᱮᱸ ᱠᱟᱛᱮ ᱛᱟᱭᱚᱢ ᱫᱚ ᱱᱚᱣᱟ ᱤᱧᱟᱜ ᱯᱩᱨᱟᱹ ᱱᱟᱯᱟᱭ ᱫᱮᱠᱷᱟᱣ ᱛᱟᱦᱮᱸ ᱠᱟᱱᱟ ᱾ ᱡᱮᱜᱮᱫ ᱴᱣᱮᱱᱴᱤ ᱒᱐ ᱨᱮ, ᱥᱨᱤᱞᱚᱝᱠᱟ ᱫᱚ ᱜᱚᱴᱟ ᱴᱩᱨᱱᱟᱢᱮᱸᱴ ᱨᱮ ᱮᱱᱮᱡ ᱟᱠᱟᱫᱟ, ᱟᱫᱚ ᱫᱚᱞ ᱫᱚ ᱢᱟᱬᱟᱝ ᱫᱟᱹᱲ ᱨᱮ ᱢᱟᱬᱟᱝ ᱵᱟᱲᱦᱟᱣ ᱨᱮ ᱵᱟᱝ ᱪᱮᱠᱟ ᱞᱮᱫᱟ ᱾ ᱟᱯᱨᱤᱞ ᱑᱙᱙᱘ ᱨᱮ ᱯᱟᱠᱤᱥᱛᱟᱱ ᱫᱚ ᱦᱟᱨᱟᱣ ᱠᱟᱛᱮ ᱥᱨᱤᱞᱚᱝᱠᱟ ᱫᱚ ᱟᱡᱟᱜ ᱯᱩᱭᱞᱩ ᱟᱨ ᱢᱤᱫᱴᱟᱝ ᱴᱮᱥᱴ ᱢᱮᱪ ᱮᱱᱮᱡ ᱠᱮᱫᱟ ᱾
᱑᱙᱙᱐
᱑᱙᱙᱗ ᱨᱮ ᱥᱨᱤᱞᱚᱝᱠᱟ ᱟᱜ ᱡᱮᱡᱟᱹᱛᱤᱭᱟᱹᱨᱤ ᱮᱛᱚᱦᱚᱵᱽ ᱱᱤᱫᱟᱨᱞᱮᱸᱰ ᱥᱟᱞᱟᱜ ᱯᱮ ᱢᱮᱪ ᱨᱮᱱᱟᱜ ODI ᱥᱤᱨᱤᱡᱽ ᱥᱟᱞᱟᱜ ᱦᱩᱭᱮᱱᱟ, ᱡᱟᱦᱟᱸ ᱨᱮ ᱩᱱᱤ ᱒-᱑ ᱠᱷᱚᱱ ᱦᱟᱨᱟᱣ ᱨᱮ ᱯᱟᱲᱟᱣ ᱮᱱᱟ ᱾ ᱱᱚᱣᱟ ᱫᱚᱥᱟᱨ ᱪᱟᱱᱫᱚ ᱥᱤᱧᱚᱛ ᱨᱮ ᱦᱩᱭᱩᱜ ᱡᱮᱜᱮᱫ ᱠᱟᱯ ᱞᱟᱹᱜᱤᱫ ᱩᱱᱩᱠᱩ ᱥᱟᱯᱲᱟᱣ ᱞᱟᱹᱜᱤᱫ ᱛᱮᱠᱚ ᱛᱟᱦᱮᱸ ᱠᱟᱱᱟ, ᱫᱚᱥᱟᱨ ᱥᱮᱨᱢᱟ ᱩᱱᱤᱫᱚ ᱯᱟᱠᱤᱥᱛᱟᱱ ᱟᱜ ᱥᱮᱴᱮᱨ ᱮᱱᱟ, ᱡᱟᱦᱟᱸ ᱨᱮ ᱯᱮ ODI ᱢᱮᱪ ᱫᱟᱨᱮ ᱮᱱᱟ ᱟᱨ ᱥᱟᱶᱛᱮ ᱵᱟᱱᱟᱨ ᱫᱤᱥᱚᱢ ᱢᱟᱜ ᱯᱩᱭᱞᱩ ᱴᱮᱥᱴ ᱢᱮᱪ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱥᱨᱤᱞᱚᱝᱠᱟ ᱟᱜ ᱢᱤᱫᱴᱟᱝ ᱴᱮᱥᱴ ᱢᱮᱪ ᱢᱮᱱᱟᱜᱼᱟ ᱾ ᱱᱤᱫᱟᱨᱞᱮᱱᱰ ᱫᱚ ᱑᱙᱙᱙ ᱨᱮ ᱟᱨᱦᱚᱸ ᱥᱨᱤᱞᱚᱝᱠᱟ ᱥᱮᱴᱮᱨ ᱮᱱᱟ ᱟᱨ ᱱᱚᱣᱟ ᱫᱷᱮᱣ ᱥᱨᱤᱞᱚᱝᱠᱟ ᱫᱚᱞ ᱰᱮᱦᱮᱨ ᱱᱟᱯᱟᱭ ᱮᱱᱟ, ᱟᱫᱚ ᱱᱩᱭ ᱫᱚ ᱡᱚᱛᱚ ᱢᱚᱬᱮ ODI ᱢᱮᱪ ᱨᱮ ᱡᱤᱛᱠᱟᱹᱨ ᱮᱱᱟ ᱾
᱒᱐᱐᱐
᱒᱐᱐᱐ ᱡᱮᱜᱮᱫ ᱠᱟᱯ ᱨᱮ ᱥᱨᱤᱞᱚᱝᱠᱟ ᱫᱚ ᱛᱩᱨᱩᱭ ᱟᱜ ᱴᱷᱟᱱ ᱨᱮ ᱧᱩᱛᱩᱢ ᱮ ᱫᱚᱦᱚ ᱠᱮᱫᱟ, ᱟᱨ ᱩᱱᱤᱭᱟᱜ ᱫᱚᱥᱟᱨ ᱡᱮᱡᱟᱹᱛᱤᱭᱟᱹᱨᱤ ᱡᱚᱲᱟᱣ ᱒᱐᱐᱒ ᱨᱮ ᱯᱟᱠᱤᱥᱛᱟᱱ ᱥᱟᱞᱟᱜ ᱦᱩᱭᱮᱱᱟ, ᱱᱩᱭ ᱫᱚ ᱡᱚᱛᱚ ᱛᱩᱨᱩᱭ ᱣᱟᱱᱰᱮ ᱡᱤᱛᱠᱟᱹᱨ ᱮᱱᱟ ᱾ ᱩᱱᱤᱫᱚ ᱫᱚᱥᱟᱨ ᱥᱮᱨᱢᱟ ᱣᱮᱥᱴ ᱤᱱᱰᱤᱡᱽ ᱥᱟᱞᱟᱜ ᱢᱤᱫ ODI ᱨᱮ ᱡᱚᱛᱚ ᱣᱟᱱᱰᱮ ᱦᱚᱸ ᱡᱤᱛᱠᱟᱹᱨ ᱮᱱᱟ ᱾
ᱥᱤᱝᱜᱟᱯᱩᱨ ᱨᱮᱭᱟᱜ ᱞᱟᱭ-ᱞᱟᱠᱪᱟᱨ
ᱥᱤᱝᱜᱟᱯᱩᱨ ᱨᱮᱭᱟᱜ ᱞᱟᱭ-ᱞᱟᱠᱪᱟᱨ ᱫᱚ ᱮᱥᱤᱭᱟ ᱟᱨ ᱭᱩᱯᱩᱨ ᱨᱮᱭᱟᱜ ᱢᱤᱞᱟ.ᱣ ᱠᱟᱛᱮ ᱦᱩᱭ ᱟᱠᱟᱱᱟ | ᱢᱟᱞᱟᱭ, ᱮᱛᱚᱢ ᱮᱥᱤᱭᱟ, ᱥᱟᱢᱟᱝ ᱮᱥᱤᱭᱟ ᱟᱨ  ᱮᱥᱤᱭᱟ ᱟᱨ ᱭᱩᱨᱮᱥᱤᱭᱟ ᱨᱮᱭᱟᱜ ᱞᱟᱭ-ᱞᱟᱠᱪᱟᱨ ᱛᱮ ᱮᱞᱟᱝ ᱚᱨᱥᱚᱝ ᱟᱠᱟᱱᱟ | ᱥᱤᱝᱜᱟᱯᱩᱨ ᱫᱚ ᱢᱤᱫ ᱴᱮᱱ ᱱᱚᱝᱠᱟᱱ ᱫᱤᱥᱚᱢ ᱠᱟᱱᱟ,  ᱡᱟᱦᱟ ᱫᱚ ᱰᱩᱵᱵᱟᱰ ᱟᱠᱟᱱ "ᱥᱟᱢᱟᱝ ᱛᱩᱞᱩᱡ ᱯᱟᱪᱷᱮ ᱨᱮᱭᱟᱜ ᱢᱤᱞᱟ.ᱣ ᱢᱮᱱᱟᱜ-ᱟ", "ᱮᱥᱮ ᱮᱥᱤᱭᱟ " ᱟᱨ "ᱜᱟᱨᱰᱮᱱ ᱥᱤᱴᱤ"।
ᱨᱩᱣᱟᱱᱰᱟ
ᱨᱩᱣᱟᱱᱰᱟ ᱥᱟᱢᱟᱝᱼᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫ ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱧᱩᱛᱩᱢ ᱨᱩᱣᱟᱱᱰᱟ ᱯᱨᱚᱡᱟᱛᱚᱱᱛᱨᱚ ᱾ ᱨᱩᱣᱟᱱᱰᱟ ᱟᱯᱷᱨᱤᱠᱟ ᱢᱟᱦᱟᱫᱮᱥ ᱨᱮᱱᱟᱜ ᱦᱩᱰᱤᱝ ᱫᱤᱥᱚᱢ ᱠᱚ ᱢᱩᱫ ᱨᱮ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱫᱚ ᱠᱤᱜᱟᱞᱤ ᱾ ᱱᱚᱶᱟ ᱫᱤᱥᱚᱢ ᱥᱟᱶ ᱩᱜᱟᱱᱰᱟ, ᱛᱟᱱᱡᱟᱱᱤᱭᱟ, ᱵᱩᱨᱩᱱᱰᱤ ᱟᱨ ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱫᱤᱥᱚᱢ ᱨᱮᱱᱟᱜ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱥᱚᱨᱠᱟᱨ:
ᱥᱟᱫᱷᱟᱬᱚᱱ:
ᱫᱟᱬᱟᱱ:
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱫᱤᱥᱟᱹᱢ ᱛᱷᱚᱠ: ᱟᱯᱷᱨᱤᱠᱟ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱚᱛᱦᱟᱥᱟ ᱮᱥᱮᱫ ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱨᱮᱬᱩᱠᱟ ᱥᱟᱦᱟᱬᱮ
ᱨᱮᱬᱩᱠᱟ ᱥᱟᱦᱟᱬᱮ (᱐᱗ ᱚᱠᱴᱳᱵᱚᱨ ᱑᱙᱖᱖), ᱫᱚ ᱡᱟᱶᱟᱭᱮᱱ ᱧᱩᱛᱩᱢ ᱨᱮᱬᱩᱠᱟ ᱟᱥᱩᱛᱩᱥ ᱨᱟᱬᱟ ᱧᱩᱛᱩᱢ ᱛᱮ ᱦᱚᱸ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟᱹ, ᱵᱚᱞᱤᱣᱩᱰ ᱟᱠᱴᱨᱮᱥ ᱟᱨ ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱚᱱ ᱟᱠᱴᱨᱮᱥ ᱠᱟᱱᱟᱭ ᱾ ᱱᱩᱭ ᱫᱚ ᱟᱨ ᱦᱚᱸ ᱫᱳᱨᱫᱚᱨᱥᱚᱱ ᱱᱤᱵᱷᱤ ᱨᱮᱭᱟᱜ ᱥᱤᱨᱤᱭᱮᱞ ᱥᱩᱨᱚᱵᱷᱤ (᱑᱙᱙᱓–᱒᱐᱐᱑) ᱨᱮ ᱠᱟ.ᱢᱤ ᱠᱷᱟ.ᱛᱤᱨ ᱠᱚ ᱵᱟᱰᱟᱭ ᱧᱟᱢ ᱞᱮᱱᱟᱭ ᱾
ᱥᱮᱫᱟᱭ ᱟᱨ ᱱᱤᱡᱮᱨ ᱡᱤᱭᱚᱱ
ᱨᱮᱬᱩᱠᱟ ᱥᱟᱦᱟᱬᱮ ᱫᱚ ᱢᱤᱫ ᱢᱚᱨᱟᱴᱷᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱠᱩᱣᱟᱜ ᱡᱟᱱᱟᱢ ᱟᱲᱟᱝ ᱫᱚ ᱢᱚᱨᱟᱴᱷᱤ ᱠᱟᱱᱟ ᱾ ᱟᱡ ᱵᱟᱵᱟ ᱫᱚ ᱵᱤᱡᱚᱭ ᱠᱩᱢᱟᱨ ᱥᱟᱦᱟᱬᱮ(Lt. Cdr. Vijay Kumar Shahane) ᱫᱚ ᱵᱷᱟᱨᱚᱛᱤᱭᱚ ᱫᱟᱜ ᱯᱷᱟ.ᱫᱽ ᱨᱮ ᱠᱟ.ᱢᱤ ᱞᱮᱭᱟ ᱾ ᱟᱡ ᱟᱭᱚ ᱥᱟᱱᱛᱟ ᱜᱳᱠᱷᱞᱮ ᱫᱚ ᱢᱚᱨᱟᱴᱷᱤ ᱛᱷᱤᱭᱮᱴᱚᱨ ᱠᱚᱨᱮ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾ ᱡᱚᱠᱷᱚᱱ ᱨᱮᱬᱩᱠᱟ ᱫᱚ ᱜᱤᱫᱽᱨᱟ.ᱭ ᱛᱟᱦᱮᱸ ᱠᱟᱱᱟ, ᱟᱡ ᱟᱭᱚ ᱟᱨ ᱵᱟᱵᱟ ᱫᱚ ᱠᱤᱱ ᱵᱟᱯᱟᱜᱽᱻᱮᱱᱟ ᱟᱨ ᱛᱟᱭᱚᱢ ᱛᱮ ᱟᱡ ᱟᱭᱚ ᱫᱚ ᱚᱨᱩᱬ ᱠᱟᱯᱩᱨ ᱧᱩᱛᱩᱢᱟᱱ ᱯᱷᱤᱞᱢ ᱢᱮᱠᱚᱨ ᱴᱷᱮᱱ ᱡᱟᱶᱟᱭ ᱟ‌.ᱨᱩ ᱞᱮᱱᱟ ᱾
ᱛᱚᱵᱮ ᱟᱡ ᱟᱭᱚᱻᱟᱜ ᱫᱚᱥᱟᱨ ᱵᱟᱯᱞᱟ ᱦᱚᱸ ᱡᱟ.ᱥᱛᱤ ᱫᱤᱱ ᱵᱟᱝ ᱴᱤᱠᱟ.ᱣ ᱞᱮᱱᱟ ᱾ ᱚᱨᱩᱬ ᱥᱟᱝ ᱦᱚᱸ ᱵᱟᱯᱞᱟ ᱥᱟᱠᱟᱢ ᱟᱨ ᱠᱮᱪᱟᱜ ᱠᱟᱛᱮ, ᱡᱮᱨᱤ ᱯᱤᱱᱴᱳ ᱧᱩᱛᱩᱢ ᱟᱱ ᱯᱷᱤᱞᱢ ᱡᱚᱱᱟᱞᱤᱥᱴ ᱥᱟᱝ ᱥᱟ.ᱜᱟ.ᱭ ᱡᱚᱲᱟᱣ ᱞᱮᱜᱻᱟ ᱾ ᱨᱮᱬᱩᱠᱟ ᱟᱨ ᱟᱡ ᱠᱚᱲᱟ ᱵᱚᱭᱦᱟ, ᱜᱤᱨᱤᱥ ᱥᱟᱦᱟᱬᱮ ᱛᱤᱠᱤᱱ ᱫᱚ ᱟᱡ ᱟᱭᱚ ᱥᱟᱝ ᱢᱩᱢᱵᱟᱭᱤ ᱨᱮ ᱠᱤᱱ ᱦᱟᱨᱟ ᱟᱠᱟᱱᱟ ᱾ ᱨᱮᱬᱩᱠᱟ ᱫᱚ ᱥᱮᱸᱴ ᱡᱟᱵᱷᱤᱭᱚᱨ ᱠᱚᱞᱮᱡᱽ ᱠᱷᱚᱱ ᱥᱟᱭᱠᱳᱞᱳᱡᱤ (Psychology) ᱨᱮ B.A. ᱯᱟᱥ ᱞᱮᱭᱟ ᱾ ᱟᱨ ᱢᱩᱢᱵᱟᱭᱤ ᱭᱩᱱᱤᱵᱷᱚᱨᱥᱤᱴᱤ ᱠᱷᱚᱱ ᱠᱞᱤᱱᱤᱠᱟᱞ ᱥᱟᱭᱠᱳᱞᱳᱡᱤ(Clinical Psychology) ᱨᱮ ᱯᱳᱥᱴ ᱜᱽᱨᱟᱡᱩᱭᱮᱥᱚᱱ ᱯᱟᱥ ᱞᱮᱜᱻᱟ ᱾
ᱟᱡ ᱫᱟᱫᱟ ᱜᱤᱨᱤᱥ ᱥᱟᱦᱟᱬᱮ ᱫᱚ ᱢᱤᱫ ᱠᱚᱱᱴᱮᱢᱯᱳᱨᱟᱨᱤ(contemporary) ᱚᱱᱚᱞᱤᱭᱟ.,ᱟᱨᱠ ᱠᱨᱤᱴᱤᱠ(art critic), ᱠᱟᱱᱟᱭ ᱾ ᱟᱨ ᱜᱤᱨᱤᱥ ᱫᱚ Scroll.in ᱥᱟᱝ ᱠᱚᱞᱚᱢᱱᱤᱥᱴ(columnist) ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾
ᱨᱮᱬᱩᱠᱟ ᱦᱚᱸ ᱵᱟᱨ ᱴᱷᱮᱱ ᱡᱟᱶᱟᱭ ᱠᱟᱱᱟᱭ ᱾ ᱱᱩᱭᱤᱡ ᱯᱩᱭᱞᱩ ᱡᱟᱶᱟᱭ ᱫᱚ ᱵᱤᱡᱚᱭ ᱠᱮᱱᱠᱟᱨᱮ ᱠᱟᱱᱟᱭ ᱾ ᱵᱤᱡᱚᱭ ᱫᱚ ᱢᱚᱨᱟᱴᱷᱤ ᱪᱚᱞᱚᱱ ᱪᱤᱛᱟ.ᱨ ᱚᱱᱚᱞᱤᱭᱟ. ᱟᱨ ᱰᱤᱨᱮᱠᱴᱚᱨ ᱠᱟᱱᱟᱭ ᱾ ᱢᱮᱱᱠᱷᱟᱱ ᱱᱚᱶᱟ ᱵᱟᱯᱞᱟ ᱥᱟ.ᱜᱟ.ᱭ ᱫᱚ ᱡᱟ.ᱥᱛᱤ ᱫᱤᱱ ᱵᱟᱝ ᱴᱤᱠᱟ.ᱣ ᱞᱮᱱᱟ ᱟᱨ ᱥᱟᱠᱟᱢ ᱚᱲᱟᱡ ᱦᱩᱭᱟᱫ ᱠᱤᱱᱟ ᱾ ᱫᱚᱥᱟᱨ ᱨᱮ ᱨᱮᱬᱩᱠᱟ ᱟᱥᱩᱛᱩᱥ ᱨᱟᱬᱟ(ᱵᱷᱤᱛᱤᱨ ᱧᱩᱛᱩᱢ ᱫᱚ ᱟᱥᱩᱛᱩᱥ ᱱᱤᱠᱷᱨᱮ ᱛᱟᱦᱮᱸᱠᱟᱱ ᱛᱟᱭᱟ) ᱴᱷᱮᱱ ᱡᱟᱶᱟᱭ ᱠᱟᱱᱟᱭ ᱾ ᱟᱥᱩᱛᱩᱥ ᱫᱚ ᱵᱚᱞᱤᱣᱩᱰ ᱟᱠᱴᱚᱨ ᱠᱟᱱᱟᱭ ᱾ ᱱᱩᱠᱤᱱ ᱨᱮᱱ ᱵᱟᱨᱭᱟ ᱜᱤᱫᱽᱨᱟ., ᱥᱚᱣᱩᱨᱭᱚᱢᱚᱱ ᱱᱤᱠᱷᱨᱟ ᱟᱨ ᱥᱚᱛᱭᱮᱱᱫᱽᱨᱚ ᱱᱤᱠᱷᱨᱟ ᱾
ᱠᱟ.ᱢᱤ‌ ᱡᱤᱭᱚᱱ
ᱨᱮᱬᱩᱠᱟ ᱫᱚ ᱟᱠᱴᱤᱝ ᱡᱤᱭᱚᱱ ᱢᱚᱨᱟᱴᱷᱤ ᱪᱚᱞᱚᱱ ᱪᱤᱛᱟ.ᱨ ᱦᱟᱪ ᱥᱩᱱᱵᱟᱭᱪᱟ ᱵᱷᱟᱣᱩ ᱠᱷᱚᱱ ᱮᱦᱚᱵ ᱞᱮᱜᱻᱟ ᱾ ᱚᱱᱟ ᱛᱟᱭᱚᱢ ᱦᱤᱱᱫᱤ ᱥᱩᱨᱚᱵᱷᱤ ᱥᱤᱨᱤᱭᱮᱞ ᱨᱮ ᱟᱝᱠᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱮᱭᱟ ᱾ ᱱᱚᱶᱟ ᱨᱮ ᱠᱟ.ᱢᱤ‌ᱠᱟᱛᱮ ᱱᱩᱭ ᱱᱚᱝᱠᱟ ᱧᱩᱛᱩᱢ ᱞᱮᱱᱟᱭ ᱡᱮᱢᱚᱱ ᱑᱙᱘᱐ ᱥᱟᱞ ᱨᱮ ᱫᱳᱨᱫᱚᱨᱥᱚᱱ ᱨᱮ ᱢᱤᱫ ᱧᱩᱛᱩᱢᱟᱱ ᱟᱨ ᱞᱟᱥᱮᱨ ᱦᱟᱛᱟᱝ ᱟᱠᱴᱨᱮᱥ ᱨᱮ ᱠᱚ ᱞᱮᱠᱷᱟᱭᱮ ᱠᱟᱱ ᱛᱟᱦᱮᱸᱫ ᱾
᱑᱙᱙᱔ ᱨᱮ ᱥᱩᱨᱚᱵᱷᱤ ᱥᱤᱨᱤᱭᱮᱞ ᱨᱮ ᱦᱳᱥᱴᱤᱝ ᱠᱟᱱ ᱚᱠᱛᱚ ᱦᱤᱱᱫᱤ ᱯᱷᱤᱞᱢ ᱦᱚᱢ ᱟᱯᱠᱮ ᱦᱮ ᱠᱚᱱ ᱨᱮ ᱠᱟ.ᱢᱤ ᱞᱟ.ᱜᱤᱱ ᱫᱟᱣ ᱧᱟᱢ ᱠᱮᱭᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱨᱮᱬᱩᱠᱟ ᱫᱚ ᱟ.ᱰᱤ ᱵᱷᱟ.ᱜᱤ ᱞᱮᱠᱟᱭ ᱠᱟ.ᱢᱤ ᱞᱮᱭᱟ ᱾
ᱨᱮᱬᱩᱠᱟ ᱟᱭᱢᱟ ᱞᱮᱠᱟᱱ ᱢᱚᱨᱟᱴᱷᱤ ᱪᱚᱞᱚᱱ ᱪᱤᱛᱟ.ᱨ ᱨᱮ ᱠᱟ.ᱢᱤ ᱟᱠᱟᱫᱟᱭᱟ ᱾ ᱟᱡ ᱯᱩᱭᱞᱩ ᱨᱤᱛᱟ ᱪᱚᱞᱚᱱ ᱪᱤᱛᱟ.ᱨ ᱨᱮ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱞᱮᱭᱟ ᱾ ᱨᱤᱛᱟ ᱨᱮ ᱫᱚ ᱡᱟᱠᱤ ᱥᱨᱟᱯᱷ, ᱯᱚᱞᱞᱚᱵᱤ ᱡᱳᱥᱤ,ᱥᱩᱦᱟᱥᱤᱱᱤ ᱢᱩᱞᱚᱭ, ᱟᱨ ᱢᱳᱦᱚᱱ ᱟᱜᱟᱥᱮ ᱮᱢᱟᱱ ᱠᱚ ᱠᱟᱢᱤ ᱞᱮᱭᱟ ᱾ ᱚᱱᱟ ᱛᱟᱭᱚᱢ ᱨᱟᱢ ᱜᱳᱯᱟᱞ ᱵᱚᱨᱢᱟᱻᱟᱜ ᱰᱤᱨᱮᱠᱥᱚᱱ ᱛᱮ ᱵᱮᱱᱟᱣ ᱠᱟᱱ ᱢᱚᱱᱤ ᱯᱷᱤᱞᱢ ᱨᱮ ᱠᱟ.ᱢᱤ ᱞᱮᱜᱻᱟᱭ ᱾
ᱥᱟᱨᱠᱚᱥ ᱫᱚ ᱯᱩᱭᱞᱩ ᱵᱷᱟᱨᱚᱛᱤᱭᱚ ᱴᱮᱞᱤᱵᱤᱡᱚᱱ ᱥᱤᱨᱤᱡᱽ ᱠᱟᱱᱟ, ᱡᱟᱦᱟᱸ ᱫᱚ ᱨᱮᱬᱩᱠᱟ ᱮᱛᱚᱦᱚᱵ ᱞᱮᱭᱟ ᱾ ᱱᱚᱶᱟ ᱨᱮ ᱥᱟᱦᱨᱩᱠᱷ ᱠᱷᱚᱱ ᱦᱚᱸᱭ ᱠᱟ.ᱢᱤ ᱞᱮᱫᱟ ᱾ ᱱᱩᱭ ᱫᱚ ᱟᱨ ᱦᱚᱸ ᱤᱢᱛᱤᱦᱟᱱ ᱥᱤᱨᱤᱭᱮᱞ ᱨᱮ ᱠᱟ.ᱢᱤ ᱞᱮᱭᱟ ᱾
ᱣᱮᱵᱽ ᱥᱤᱨᱤᱡᱽ
ᱦᱣᱟᱴ ᱫᱚ ᱯᱷᱚᱠᱥ(What the Folks)(᱒᱐᱑᱘)
ᱵᱷᱩᱴᱟᱱ ᱨᱮᱭᱟᱜ ᱯᱟ.ᱨᱥᱤ ᱠᱚ
ᱵᱷᱩᱴᱟᱱ ᱨᱮ ᱵᱟᱨ ᱫᱚᱨᱡᱚᱱ ᱯᱟ.ᱨᱥᱤ ᱠᱚ ᱢᱮᱱᱟᱜ-ᱟ, ᱛᱤᱵᱵᱚᱛᱤ - ᱵᱚᱨᱢᱟᱱ ᱯᱟ.ᱨᱥᱤ ᱜᱷᱟᱨᱚᱧᱡᱽ ᱨᱮᱭᱟᱜ ᱡᱚᱛᱚ ᱨᱟ.ᱥᱤᱭᱟ. ᱯᱟ.ᱨᱥᱤ ᱠᱚ ᱱᱮᱯᱟᱞᱤ ᱪᱷᱟᱰᱟ ᱠᱟᱛᱮ, ᱡᱟᱦᱟ' ᱫᱚ ᱢᱤᱫ ᱴᱮᱱ ᱥᱩᱧᱩᱛᱤᱭᱟ. ᱟᱨᱡᱚ ᱯᱟ.ᱨᱥᱤ ᱠᱟᱱᱟ, ᱟᱨ ᱵᱷᱩᱴᱟᱱᱤ ᱥᱟᱭᱤᱱ ᱞᱮᱝᱜᱩᱣᱮᱡᱽ | ᱡᱟ.ᱛᱨᱤᱭᱟ. ᱯᱟ.ᱨᱥᱤ ᱡᱚᱝᱠᱷᱟ, ᱵᱷᱩᱴᱟᱱ ᱨᱮ ᱢᱩᱞ ᱥᱟᱶᱦᱮᱫ ᱥᱮᱨᱮᱟ ᱨᱮᱭᱟᱜ ᱢᱩᱫ ᱮᱥᱠᱟᱨ ᱯᱟ.ᱨᱥᱤ ᱠᱟᱱᱟ| ᱢᱮᱱ ᱠᱷᱟᱱ ᱞᱮᱯᱪᱟ ᱟᱨ ᱱᱮᱯᱟᱞᱤ ᱦᱚ' ᱮᱴᱟᱜ ᱫᱤᱥᱚᱢ ᱨᱮ ᱥᱟᱶᱦᱮᱛᱤᱭᱟ. ᱯᱟ.ᱨᱥᱤ ᱠᱟᱱ ᱜᱮᱭᱟ | ᱮᱴᱟᱜ ᱵᱮ - ᱵᱷᱩᱴᱟᱱᱤ ᱦᱩᱰᱤᱧ ᱯᱟ.ᱨᱥᱤ ᱠᱚ ,ᱡᱟᱦᱟ ᱫᱚ ᱵᱷᱩᱴᱟᱱ ᱥᱤᱢᱟ.ᱱᱟ ᱨᱮ ᱟᱨ ᱥᱟᱝᱟᱢ ᱵᱷᱩᱴᱟᱱ ᱨᱮ ᱟᱥᱚᱠᱟᱭ ᱛᱮ ᱱᱮᱯᱟᱞᱤ ᱯᱟ.ᱨᱥᱤ ᱞᱚᱛᱥᱟᱢᱯᱟ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱨᱚᱲᱮᱫ ᱠᱟᱱᱟ |
ᱡᱚᱝᱠᱷᱟ ᱟᱨ ᱮᱴᱟᱜ ᱛᱤᱵᱵᱚᱛᱤ ᱯᱟ.ᱨᱥᱤ ᱠᱚ
2006 ᱥᱮᱨᱢᱟ ᱨᱮ ᱟᱢᱫᱟᱡᱽ 160,000 ᱜᱟᱱ ᱦᱚᱲ ᱠᱚ ᱡᱚᱝᱠᱷᱟ ᱯᱟ.ᱨᱥᱤ ᱠᱚ ᱨᱚᱲᱮᱫ ᱠᱟᱱ ᱛᱟᱦᱮᱱᱟ | ᱱᱚᱣᱟ ᱫᱚ ᱯᱟᱪᱷᱮ ᱵᱷᱩᱴᱟᱱ ᱨᱮᱭᱟᱜ ᱢᱟᱨᱟᱝ ᱯᱟ.ᱨᱥᱤ ᱠᱟᱱᱟ, ᱱᱚᱣᱟ ᱵᱷᱩᱴᱟᱱ ᱨᱮᱱ ᱵᱟ.ᱲᱛᱤ ᱦᱚᱲ ᱠᱚ ᱞᱟᱲᱪᱟᱲᱮᱫ ᱠᱟᱱᱟ |   ᱡᱚᱝᱠᱷᱟ ᱯᱟ.ᱨᱥᱤ 1971 ᱥᱮᱨᱢᱟ ᱵᱷᱩᱴᱟᱱ ᱨᱮᱭᱟᱜ ᱡᱟ.ᱛᱨᱤᱭᱟ. ᱯᱟ.ᱨᱥᱤ ᱢᱮᱱ ᱛᱮ ᱰᱟᱢᱰᱟᱦᱮᱭᱮᱱᱟ | ᱤᱛᱩᱱ ᱟᱥᱲᱟ ᱠᱚᱨᱮ ᱡᱚᱝᱠᱷᱟ ᱯᱟᱲᱦᱟᱣ ᱵᱟᱭᱫᱷᱚ ᱢᱩᱞᱚᱠ ᱜᱮᱭᱟ ᱟᱨ  ᱟ.ᱰᱤ ᱟᱭᱢᱟ ᱮᱴᱟᱜ ᱯᱟ.ᱨᱥᱤ ᱨᱮᱱ ᱦᱚᱲ ᱠᱚ ᱟᱠᱚᱣᱟᱜ ᱫᱚᱥᱟᱨ ᱨᱩᱯ ᱨᱮ ᱠᱚ ᱞᱟᱲᱪᱟᱲᱮᱫ ᱠᱟᱱᱟ | ᱱᱚᱣᱟ ᱜᱮ ᱥᱚᱨᱠᱟᱨ ᱟᱨ ᱥᱮᱪᱮᱫ ᱞᱟ.ᱜᱤᱫ ᱢᱟᱨᱟᱝ ᱯᱟ.ᱨᱥᱤ ᱢᱮᱱ ᱛᱮ ᱧᱩᱢ ᱵᱟᱦᱟᱞ ᱟᱠᱟᱱᱟ |  ᱪᱚᱠᱟᱝᱜᱟ ᱯᱟ.ᱨᱥᱤ ᱟᱨ ᱡᱚᱝᱠᱷᱟ ᱫᱚ "ᱢᱤᱥᱨᱟ ᱯᱟ.ᱨᱥᱤ" ᱠᱟᱱᱟ,  ᱥᱟᱢᱟᱝ ᱵᱷᱩᱴᱟᱱ ᱨᱮᱭᱟᱜ ᱠᱩᱨᱤᱪᱩ ᱵᱮᱰᱟ ᱨᱮ ᱟᱢᱫᱟᱡᱽ  20,000 ᱦᱚᱲ ᱠᱚ ᱦᱚᱛᱮ ᱛᱮ ᱨᱚᱲᱚᱜᱚᱜ ᱠᱟᱱᱟ |
ᱥᱟᱢᱟᱝ ᱵᱚᱰᱤᱥ ᱯᱟ.ᱨᱥᱤ ᱠᱚ
ᱵᱷᱩᱴᱟᱨ ᱨᱮᱭᱟᱜ ᱤᱨᱟ.ᱞ ᱜᱚᱴᱟᱝ ᱯᱟ.ᱨᱥᱤ ᱠᱚ ᱢᱩᱫᱽ ᱨᱮ ᱵᱚᱰᱤᱥ ᱯᱟ.ᱨᱥᱤ ᱦᱚ ᱢᱮᱱᱟᱜ ᱟᱠᱟᱫᱟ, ᱱᱚᱣᱟ ᱫᱚ ᱛᱳᱵᱵᱚᱛᱤ ᱯᱟ.ᱨᱥᱤ ᱛᱩᱞᱩᱡ ᱡᱚᱲᱟᱣ ᱵᱟ.ᱱᱩᱜ-ᱟ, ᱢᱮᱱ ᱠᱷᱟᱱ ᱢᱟᱨᱮ ᱛᱤᱵᱵᱚᱛᱤ ᱯᱟ.ᱨᱥᱤ ᱥᱟᱠᱟᱜ ᱫᱚ ᱟ.ᱰᱤ ᱥᱩᱯᱩᱨ ᱥᱟ.ᱜᱟ.ᱭ ᱢᱮᱱᱟᱜ ᱜᱮᱭᱟ | ᱛᱟᱞᱱᱟ ᱵᱷᱩᱴᱟᱱ ᱨᱮᱫᱚ ᱱᱚᱣᱟ ᱜᱮ ᱥᱮᱬᱟ ᱯᱟ.ᱨᱥᱤ ᱠᱟᱱᱟ | ᱟᱢᱫᱟᱡᱽ 30,000 ᱦᱚᱲ ᱵᱚᱰᱤᱥ ᱯᱟ.ᱨᱥᱤ ᱠᱚ ᱵᱮᱵᱚᱦᱟᱨᱮᱫ ᱠᱟᱱᱟ | ᱠᱮ'ᱜᱽ ᱟᱨ ᱠᱩᱨᱴᱚᱯ ᱯᱟ.ᱨᱥᱤ ᱠᱤᱱ ᱵᱩᱢᱛᱷᱟᱱ ᱯᱟ.ᱨᱥᱤ ᱛᱩᱞᱩᱡ ᱥᱩᱯᱩᱨ ᱥᱟ.ᱜᱟ.ᱭ ᱢᱮᱱᱟᱜ ᱟᱠᱟᱫᱟ | ᱱᱚᱣᱟ ᱯᱟ.ᱨᱥᱤ ᱫᱚ 40,000 ᱟᱨ 10,000 ᱦᱚᱲ ᱠᱚ ᱨᱚᱲᱮᱫ ᱠᱟᱱᱟ |
ᱮᱴᱟᱜ ᱛᱤᱵᱵᱚᱛᱤ ᱯᱟ.ᱨᱥᱤ ᱠᱚ
ᱵᱷᱩᱴᱟᱱ ᱨᱮ ᱮᱴᱟᱜ ᱛᱤᱵᱵᱚᱛᱤ ᱯᱟ.ᱨᱥᱤ ᱦᱚ ᱨᱚᱲᱚᱜᱚᱜ ᱠᱟᱱᱟ | ᱱᱚᱣᱟ ᱠᱚ ᱯᱟ.ᱨᱥᱤ ᱥᱟᱶ ᱟ.ᱰᱤ ᱥᱟ.ᱝᱜᱤᱧ ᱥᱟ.ᱜᱟ.ᱭ ᱢᱮᱱᱟᱜ-ᱟ, ᱟᱨ ᱞᱟ.ᱭ ᱜᱟᱱᱚᱜ-ᱟ ᱱᱚᱣᱟ ᱯᱟ.ᱨᱥᱤ ᱠᱚ ᱫᱚ ᱮᱴᱟᱜ ᱚᱠᱟᱴᱟᱜ ᱦᱚ ᱦᱩᱵᱤᱧ ᱯᱟ.ᱨᱥᱤ ᱜᱟᱛᱟᱠ ᱛᱩᱞᱩᱡ ᱥᱟ.ᱜᱟ.ᱭ ᱵᱟ.ᱱᱩᱜ-ᱟ | ᱛᱥᱝᱜᱟᱞᱟ ᱯᱟ.ᱨᱥᱤ, ᱡᱟᱦᱟ. ᱫᱚ ᱵᱚᱰᱤᱥ ᱯᱟ.ᱨᱥᱤ ᱥᱟᱶ ᱥᱟᱵᱷᱟᱵᱤᱠ ᱥᱟ.ᱜᱟ.ᱭ ᱢᱮᱱᱟᱜ, ᱱᱚᱣᱟ ᱯᱟ.ᱨᱥᱤ ᱟᱢᱫᱟᱡᱽ 138,000 ᱦᱚᱲ ᱠᱚ ᱨᱚᱲᱮᱫ ᱠᱟᱱᱟ | ᱱᱚᱣᱟ ᱫᱚ ᱥᱟᱨᱠᱚᱯᱥ ᱠᱚᱣᱟ ᱜᱚᱜᱚ ᱯᱟ.ᱨᱥᱤ ᱠᱟᱱᱟ | ᱱᱚᱣᱟ ᱫᱚ ᱥᱟᱢᱟᱝ ᱵᱷᱩᱴᱟᱱ ᱨᱮ ᱥᱮᱬᱟ ᱩᱛᱟ.ᱨ ᱯᱟ.ᱨᱥᱤ ᱠᱟᱱᱟ ᱟᱨ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱨᱩᱯ ᱛᱮ ᱦᱚ' ᱵᱮᱵᱚᱦᱥᱨᱚᱜ ᱠᱟᱱᱟ |
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱢᱚᱫᱷᱩᱯᱩᱨ, ᱫᱮᱣᱜᱷᱚᱨ
ᱢᱚᱫᱷᱩᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱱᱚᱜᱚᱨ ᱯᱟᱞᱤᱠᱟ ᱥᱟᱶ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱥᱟᱵᱽᱰᱤᱵᱤᱡᱚᱱ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱮᱲᱮᱢᱟᱜ ᱵᱮᱱᱟᱜ ᱠᱟᱱ ᱤᱫᱤ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾
ᱴᱷᱟᱶ
ᱢᱚᱫᱷᱩᱯᱩᱨ 24.26°N, 86.65°W ᱨᱮ ᱴᱷᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱒᱘ ᱢᱤᱴᱚᱨ (᱗᱔᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱚᱫᱷᱩᱯᱩᱨ ᱨᱮ ᱵᱟᱨᱭᱟ ᱢᱟᱱᱥᱩᱱ ᱜᱟᱰᱟ, ᱯᱟᱛᱷᱨᱚ ᱜᱟᱰᱟ ᱟᱨ ᱡᱚᱭᱚᱸᱛᱤ ᱜᱟᱰᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱫᱚ ᱚᱡᱚᱭ ᱮ ᱡᱚᱢᱟ, ᱱᱚᱣᱟ ᱜᱟᱝ ᱱᱟᱹᱭ ᱨᱮᱱᱟᱜ ᱢᱤᱫᱴᱟᱹᱝ ᱜᱚᱲᱚ ᱜᱟᱰᱟ ᱢᱮᱱᱟᱜᱼᱟ, ᱱᱚᱣᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱴᱣᱟ ᱨᱮ ᱧᱟᱢᱮᱭᱟ ᱾
ᱦᱚᱲ ᱮᱞ
ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱞᱮᱠᱟᱛᱮ ᱜᱩᱴ ᱦᱚᱲ ᱮᱞ ᱫᱚ ᱑᱙᱐,᱗᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮ ᱠᱷᱚᱱ ᱫᱚ ᱙᱘,᱗᱑᱖ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱙᱒,᱐᱓᱒ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱥᱟᱞ ᱨᱮ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮ ᱜᱩᱴ ᱓᱓,᱒᱗᱐ ᱜᱚᱴᱟᱝ ᱜᱷᱟᱨᱚᱸᱡᱽ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱙᱓᱒ ᱢᱮᱱᱟᱜᱼᱟ ᱾
ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮ ᱐ᱼ᱖ ᱵᱚᱪᱷᱚᱨ ᱜᱤᱫᱽᱨᱟᱹ ᱭᱟᱜ ᱦᱚᱲ ᱮᱞ ᱓᱔᱔᱓᱙ ᱜᱟᱱ ᱢᱮᱱᱟᱜ ᱠᱚᱣᱟ ᱱᱚᱣᱟ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱑᱘% ᱢᱮᱱᱟᱜᱼᱟ ᱾ ᱐ ᱠᱷᱚᱱ ᱖ ᱥᱟᱞ ᱩᱢᱚᱨ ᱛᱟᱞᱟ ᱨᱤᱱ ᱑᱗,᱔᱗᱗ ᱜᱟᱱ ᱠᱚᱲᱟ ᱜᱤᱫᱽᱨᱟᱹ ᱟᱨ ᱑᱖,᱙᱖᱒ ᱜᱟᱱ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱞᱮᱠᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱥᱟᱞ ᱨᱮᱱᱟᱜ ᱞᱮᱠᱟᱛᱮ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱙᱗᱑ ᱢᱮᱱᱟᱜᱼᱟ ᱱᱚᱣᱟ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ (᱙᱓᱒) ᱠᱷᱚᱱ ᱰᱮᱦᱮᱨ ᱜᱮᱭᱟ ᱾
ᱢᱚᱫᱷᱩᱯᱩᱨ ᱵᱚᱱᱚᱛ ᱨᱤᱱ ᱜᱩᱴ ᱥᱮᱪᱮᱫ ᱫᱚᱨ ᱫᱚ ᱖᱕.᱖% ᱢᱮᱱᱟᱜᱼᱟ ᱾ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱖᱓.᱔᱔% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱔᱓.᱓᱗ ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱥᱟᱞ ᱨᱮᱱᱟᱜ ᱞᱮᱠᱟᱛᱮ ᱱᱩᱠᱩ ᱦᱚᱲ ᱮᱞ ᱑᱙᱐,᱗᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮ ᱠᱷᱚᱱ ᱫᱚ ᱙᱘,᱗᱑᱖ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱙᱒,᱐᱓᱒ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱨᱮ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮ ᱜᱩᱴ ᱓᱓,᱒᱗᱐ ᱜᱷᱟᱨᱚᱸᱡᱽ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱚᱫᱷᱩᱯᱩᱨ ᱵᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱙᱓᱒ ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ
ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮ ᱥᱚᱲᱚᱠ ᱟᱨ ᱨᱮᱞ ᱜᱟᱹᱰᱤ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱚᱫᱷᱩᱯᱩᱨ ᱥᱴᱮᱥᱚᱱ ᱫᱚ ᱫᱤᱞᱞᱤᱼᱠᱚᱞᱠᱟᱛᱟ ᱢᱩᱬ ᱰᱟᱦᱟᱨ (ᱢᱩᱜᱚᱞᱥᱚᱨᱟᱭᱼᱯᱟᱴᱱᱟ ᱰᱟᱦᱟᱨ ᱞᱮᱠᱟᱛᱮ) ᱨᱮ ᱢᱮᱱᱟᱜᱼᱟ ᱾ ᱜᱤᱨᱤᱰᱤᱦ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱚᱫᱷᱩᱯᱩᱨᱼᱜᱤᱨᱤᱰᱤᱦᱼᱠᱚᱰᱟᱨᱢᱟ ᱰᱟᱦᱟᱨ ᱨᱮ ᱢᱚᱫᱷᱩᱯᱩᱨᱼᱜᱤᱨᱤᱰᱤᱦ ᱞᱚᱠᱟᱞ ᱴᱨᱮᱱ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱜᱤᱨᱤᱰᱤᱦ ᱟᱨ ᱫᱮᱣᱜᱷᱚᱨ ᱠᱷᱚᱱ ᱥᱚᱲᱚᱠ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱦᱮᱢᱟ ᱢᱟᱞᱤᱱᱤ
ᱦᱮᱢᱟ ᱢᱟᱞᱤᱱᱤ  (ᱡᱟᱱᱟᱢ-᱖ ᱚᱠᱴᱚᱵᱚᱨ ᱑᱙᱔᱘) ᱫᱚ ᱥᱤᱧᱚᱛᱤᱭᱟ. ᱮᱱᱮᱡᱤᱭᱟ., ᱚᱱᱚᱞᱤᱭᱟ.,ᱫᱤᱥᱟ.-ᱩᱫᱩᱜᱤᱡ, ᱯᱨᱳᱰᱩᱥᱚᱨ ᱟᱨ ᱨᱟᱡᱽᱟ.ᱨᱤᱭᱟ. ᱱᱮᱛᱨᱤ ᱠᱟᱱᱟᱭ ᱾ ᱑᱙᱖᱒ ᱥᱟᱞ ᱨᱮ, ᱯᱩᱭᱞᱩ ᱫᱷᱟᱣ ᱛᱟᱢᱤᱞ ᱯᱷᱤᱞᱢ ᱤᱛᱷᱩ ᱥᱟᱛᱷᱤᱭᱟᱢ (Ithu Sathiyam) ᱨᱮ ᱟᱠᱴᱤᱝ ᱨᱮᱭᱟᱜ ᱫᱟᱣ ᱧᱟᱢ ᱞᱮᱜ-ᱟᱭ ᱾ ᱑᱙᱖᱘ ᱥᱟᱞ, ᱥᱚᱯᱱᱳ ᱠᱟ ᱥᱚᱣᱫᱟᱜᱚᱨ (Sapno Ka Saudagar) ᱨᱮ ᱯᱩᱭᱞᱩ ᱢᱩᱬ ᱟᱠᱴᱨᱮᱥ ᱨᱮ ᱟᱠᱴᱤᱝ ᱞᱮᱫᱟ ᱾ ᱤᱱᱟ. ᱛᱟᱭᱚᱢ ᱟᱭᱢᱟ ᱯᱷᱤᱞᱢ ᱨᱮ ᱠᱟ.ᱢᱤ ᱞᱟ.ᱜᱤᱫ ᱫᱟᱣ ᱠᱚᱭ ᱧᱟᱢ ᱤᱫᱤ ᱠᱮᱫᱟ ᱟᱨ ᱩᱱ ᱚᱠᱛᱚ ᱯᱩᱭᱞᱩ ᱫᱷᱟ.ᱲ ᱨᱤᱱ ᱟ.ᱜᱩᱣᱟ.ᱱ ᱟᱠᱴᱨᱮᱥ ᱛᱟᱦᱮᱸ ᱠᱟᱱᱟ ᱾ ᱟᱭᱢᱟ ᱯᱷᱤᱞᱢ ᱠᱚᱨᱮ ᱟᱡ ᱫᱚ ᱟᱡ ᱡᱟᱶᱟᱭ/ᱡᱤᱛᱟ. ᱫᱷᱚᱨᱢᱮᱱᱨᱚ ᱣᱟᱜ ᱩᱞᱴᱟ. ᱪᱩᱨᱤᱛ ᱨᱮ ᱟᱠᱴᱤᱝ ᱟᱠᱟᱫᱟᱭ ᱟᱨ ᱨᱟᱡᱮᱥ ᱠᱷᱟᱱᱱᱟ ᱟᱨ ᱫᱮᱵᱽ ᱟᱱᱚᱱᱫᱚ (Dev Anand) ᱥᱟᱶ ᱢᱩᱬ ᱪᱩᱨᱤᱛ ᱨᱮ ᱟᱠᱴᱤᱝ ᱟᱠᱟᱫᱟᱭ ᱾
ᱟᱡ ᱫᱚ ᱯᱩᱭᱞᱩ ᱯᱩᱭᱞᱩ ᱰᱨᱤᱢ ᱜᱟᱨᱞ (Dream Girl) ᱪᱩᱨᱤᱛ ᱨᱮ ᱵᱷᱮᱨ ᱧᱮᱞ ᱧᱟᱢ ᱞᱮᱱᱟᱭ ᱟᱨ ᱨᱚᱲ-ᱞᱟᱸᱫ, ᱠᱷᱮᱞᱚᱸᱰ ᱟᱨ ᱰᱮᱱᱥᱚᱨ ᱪᱩᱨᱤᱛᱠᱚ ᱟ.ᱰᱤ ᱪᱮᱦᱯᱨᱟᱜᱮ ᱠᱚᱨᱟᱣ ᱟᱠᱟᱫᱟᱭ ᱾ ᱑᱙᱗᱖-᱑᱙᱘᱐ ᱥᱟᱞ ᱨᱮ ᱟᱡᱜᱮ ᱵᱷᱮᱨ ᱠᱟ.ᱣᱰᱤ ᱟᱨᱡᱟᱣᱤᱡ ᱟᱠᱴᱨᱮᱥ ᱛᱟᱦᱮᱸ ᱠᱟᱱᱟᱭ ᱾ ᱟᱡᱟᱜ ᱯᱷᱤᱞᱢ ᱠᱮᱨᱤᱭᱚᱨ ᱢᱩᱸᱫᱽ ᱨᱮ ᱑᱑ ᱫᱷᱟᱣ ᱥᱚᱨᱮᱥ ᱟᱠᱴᱨᱮᱥ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ  (Filmfare Award for Best Actress) ᱟᱢᱮᱴ ᱟᱠᱟᱫᱟᱭ ᱾ ᱱᱚᱣᱟ ᱟᱣᱟᱨᱰ ᱫᱚ ᱯᱩᱭᱞᱩ ᱑᱙᱗᱓ ᱥᱟᱞ ᱨᱮ ᱧᱟᱢ ᱞᱮᱜ-ᱟᱭ ᱾ ᱒᱐᱐᱐ ᱥᱟᱞ ᱨᱮᱫᱚ  ᱞᱟᱭᱤᱯᱷ-ᱴᱟᱭᱤᱢ ᱯᱷᱤᱞᱢ ᱯᱷᱮᱭᱟᱨ ᱟᱪᱤᱵᱷᱢᱮᱸᱴ ᱟᱣᱟᱨᱰ  (Filmfare Lifetime Achievement Award) ᱧᱟᱢ ᱞᱮᱫ ᱛᱟᱦᱮᱸᱱ ᱾ ᱵᱷᱟᱨᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚᱥᱨᱤ ᱥᱤᱨᱯᱷᱟ. ᱦᱚᱸᱭ ᱧᱟᱢ ᱟᱠᱟᱫᱟ ᱾ ᱒᱐᱑᱒ ᱥᱟᱞ, ᱥᱤᱧᱚᱛ ᱯᱷᱤᱞᱢ ᱨᱮ ᱟᱡᱟᱜ ᱵᱷᱟ.ᱜᱤ ᱮᱱᱮᱢ ᱞᱟ.ᱜᱤᱫ ᱥᱟᱨ ᱯᱚᱫᱚᱢᱯᱚᱛ ᱥᱤᱝᱜᱷᱟᱱᱤᱭᱟ ᱡᱮᱜᱮᱛ-ᱵᱤᱨᱫᱟ.ᱜᱟᱲ (Sir Padampat Singhania University) ᱢᱟ.ᱱᱟᱱ ᱰᱳᱠᱪᱳᱨᱮᱴ ᱰᱤᱜᱽᱨᱤᱠᱚ ᱪᱟᱞ ᱟᱠᱟᱫᱮᱭᱟ ᱾ ᱟᱡ ᱫᱚ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱩᱛᱷᱱᱟ.ᱣ ᱠᱳᱨᱯᱳᱨᱮᱥᱚᱱ (National Film Development Corporation) ᱨᱮᱱ ᱪᱮᱭᱟᱨᱢᱮᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱦᱮᱢᱟ ᱫᱚ ᱟᱭᱚ-ᱵᱟᱵᱟ ᱨᱤᱱ ᱛᱮᱥᱟᱨ ᱜᱤᱫᱟ.ᱨ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱟᱭᱚ ᱡᱚᱭᱟ ᱞᱚᱠᱷᱥᱢᱤ ᱪᱚᱠᱨᱚᱵᱚᱨᱛᱤ (Jaya Lakshmi Chakravarti) ᱟᱨ ᱵᱟᱵᱟ ᱵᱷᱤ.ᱮᱥ.ᱟᱨ ᱪᱚᱠᱨᱚᱵᱚᱨᱛᱤ (VSR Chakravarti) ᱫᱚ ᱯᱷᱤᱞᱢ ᱯᱨᱚᱰᱩᱥᱚᱨ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱦᱮᱢᱟ ᱫᱚ ᱪᱮᱱᱱᱟᱭ ᱢᱚᱦᱤᱞᱟ ᱥᱚᱵᱷᱟ ᱨᱮ ᱡᱚᱭᱮᱱ ᱞᱮᱜ-ᱟᱭ,ᱚᱸᱰᱮ ᱟᱡᱟᱜ ᱪᱚᱨᱚᱠ ᱥᱟᱠᱟᱢ ᱫᱚ ᱱᱟᱜᱟᱢ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱰᱤ.ᱴᱤ.ᱤ.ᱮ ᱢᱚᱱᱫᱤᱨ ᱢᱟᱨᱜᱽ (DTEA Mandir Marg) ᱨᱮ ᱯᱚᱲᱦᱚᱱ ᱥᱟ.ᱛ ᱟᱠᱟᱫᱟᱭ ᱟᱨ ᱟᱠᱴᱤᱝ ᱨᱮ ᱠᱮᱨᱤᱭᱚᱨ ᱵᱮᱱᱟᱣ ᱞᱟ.ᱜᱤᱫ  ᱑᱑ ᱛᱷᱚᱱᱚᱛ ᱦᱟ.ᱵᱤᱡ ᱜᱮ ᱯᱚᱲᱦᱚᱱ ᱠᱟᱛᱮ ᱛᱷᱩᱠᱟ.ᱢ ᱟᱠᱟᱫᱟᱭ ᱾ ᱦᱮᱢᱟ ᱫᱚ ᱫᱷᱚᱨᱢᱮᱱᱫᱨᱚ ᱥᱟᱶ ᱑᱙᱗᱐ ᱥᱟᱞ  ᱛᱩᱢ ᱦᱟᱥᱤᱱ ᱢᱮ ᱡᱟᱣᱟᱱ  (Tum Haseen Main Jawaan) ᱨᱮ ᱯᱩᱭᱞᱩ ᱟᱠᱴᱤᱝ ᱟᱠᱟᱫᱟᱭ ᱾ ᱟ.ᱠᱤᱱ ᱫᱚ ᱑᱙᱘᱐ ᱥᱟᱞ ᱨᱮᱠᱤᱱ ᱵᱟᱯᱞᱟ ᱞᱮᱱᱟ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Hema_Malini
ᱟᱫᱤᱛᱭᱚ ‌ᱥᱨᱤᱵᱟᱥᱛᱚᱵᱚ
ᱠᱟ.ᱢᱤ ᱡᱤᱭᱚᱱ
ᱟᱞᱦᱟᱵᱟᱫᱽ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱟᱱ ᱟᱡᱟᱜ ᱰᱤᱜᱽᱨᱤ ᱦᱟᱛᱟᱣ ᱚᱠᱛᱚᱨᱮ ᱟᱫᱤᱛᱭᱚ ᱥᱚᱝᱜᱤᱛ ᱥᱚᱢᱤᱛᱤ ᱨᱮ ᱛᱷᱤᱭᱮᱢᱚᱨ ᱠᱚᱭ ᱠᱟ.ᱢᱤ ᱵᱟᱲᱟᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱥᱤᱵᱷᱤᱞ ᱞᱟᱭᱤᱱ ᱟᱞᱞᱟᱦᱟᱵᱟᱫᱽ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱟᱠᱴᱤᱝ ᱡᱤᱭᱟᱱ ᱦᱟᱨᱟᱭ ᱟᱨ ᱚᱱᱟᱨᱮ ᱵᱷᱟ.ᱜᱤ ᱫᱟᱣ ᱧᱟᱢ ᱞᱟ.ᱜᱤᱱ ᱱᱩᱭ ᱫᱚ ᱑᱙᱘᱙ ᱨᱮ ᱫᱤᱞᱞᱤ ᱥᱮᱱ ᱮᱱᱟᱭ ᱟᱨ ᱥᱨᱤ ᱨᱟᱢ ᱥᱮᱱᱴᱚᱨ ᱚᱯᱷ ᱯᱮᱨᱯᱷᱚᱨᱢᱤᱝ ᱟᱨᱴᱥ ᱨᱮ ᱥᱮᱞᱮᱫ ᱮᱱᱟᱭ ᱾ ᱥᱮᱠᱷᱚᱨ ᱠᱟᱯᱩᱨ-ᱟᱜ ᱧᱮᱞ ᱵᱟᱪᱷᱟᱣ ᱞᱮᱠᱟᱛᱮ ᱱᱩᱭ ᱫᱚ ᱯᱩᱭᱞᱩ ᱫᱷᱟᱣ ᱞᱮᱠᱟ ᱵᱽᱭᱟᱱᱰᱤᱛ ᱠᱣᱤᱱ ᱨᱮ ᱟᱠᱴᱤᱝ ᱞᱟ.ᱜᱤᱱ ᱫᱟᱣ ᱧᱟᱢ ᱞᱮᱫᱲᱭ ᱾ ᱑᱙᱙᱕ ᱥᱟᱞᱮ ᱨᱮ ᱱᱩᱭ ᱫᱚ ᱢᱩᱢᱵᱟᱭ ᱛᱮ ᱩᱪᱟ.ᱲ ᱞᱮᱱᱟ ᱾ ᱚᱱᱰᱮ ᱟᱭᱢᱟ ᱟᱰᱵᱷᱮᱨᱴᱟᱭᱤᱡᱽᱢᱮᱸᱴ ᱠᱚᱨᱮ ᱟᱡᱟᱜ ᱟᱲᱟᱝ ᱮ ᱪᱟᱞ ᱞᱮᱫ ᱛᱟᱦᱮᱸᱫ ᱾ ᱱᱩᱭ ᱫᱚ ᱟᱨ ᱦᱚᱸ  ᱵᱽᱭᱳᱢᱠᱮᱥ ᱵᱟᱠᱥᱤ,  ᱨᱤᱥᱛᱮ ᱟᱨ ᱟᱦᱚᱛ ᱮᱢᱟᱱ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱞᱮᱫᱟᱭ ᱾ ᱱᱚᱭᱟ ᱫᱚᱣᱨ, 9 ᱢᱟᱞᱟᱵᱟᱨ ᱦᱤᱞ ᱟᱨ ᱭᱮ ᱥᱟᱫᱤ ᱱᱟᱦᱤ ᱦᱳ ᱥᱚᱠᱛᱤ ᱮᱢᱟᱱ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱠᱟᱛᱮ ᱟᱭᱢᱟ ᱷᱚᱲ ᱴᱷᱮᱱ ᱠᱷᱚᱱ ᱥᱚᱨᱦᱟᱣ ᱧᱟᱢ ᱞᱮᱫᱟᱭ ᱾ ᱑᱙᱙᱗ ᱨᱮ ᱱᱩᱭ ᱴᱮᱞᱤᱵᱷᱤᱡᱚᱱ ᱠᱷᱚᱱ ᱥᱟᱦᱟ ᱠᱟᱛᱮ ᱯᱷᱳᱞᱢ ᱥᱮᱱ ᱢᱚᱸᱦᱰᱟ ᱞᱮᱱᱟᱭ ᱾
ᱛᱚᱵᱮ ᱛᱟᱭᱚᱢ ᱛᱮ ᱱᱩᱭ ᱫᱚ ᱥᱤᱧᱚᱛ ᱨᱮᱭᱟᱜ ᱯᱳᱞᱤᱥ ᱤᱱᱵᱷᱮᱥᱴᱤᱜᱮᱥᱚᱱ ᱪᱮᱛᱟᱱ ᱨᱮ ᱜᱚᱲᱦᱚᱱ ᱟᱠᱟᱱ ᱥᱤᱨᱤᱡᱽ ᱥᱤ.ᱟᱭ.ᱰᱤ. ᱛᱮ ᱑᱙᱙᱙ ᱨᱮ ᱠᱚ ᱱᱮᱣᱛᱟ ᱞᱮᱫᱮᱭᱟ ᱾ ᱪᱮᱫᱟᱜ ᱥᱮ, ᱵᱤ.ᱯᱤ. ᱥᱤᱝ ᱫᱚ ᱱᱩᱭ  ᱥᱚᱛᱭᱟ ᱯᱷᱤᱞᱢ ᱨᱮ ᱢᱤᱫ ᱯᱳᱞᱤᱥ ᱟᱥᱩᱛᱳᱥ ᱜᱳᱣᱟᱨᱤᱞᱮᱨ ᱞᱮᱠᱟᱛᱮ ᱟᱠᱴᱤᱝ ᱟᱠᱟᱫ ᱠᱮᱨᱮᱠᱴᱚᱨ ᱧᱮᱞ‌ᱞᱮᱫ ᱛᱟᱭᱟ ᱾ ᱛᱚᱵᱮ ᱱᱩᱭ ᱫᱚ ᱥᱤ.ᱟᱭ.ᱰᱤ. ᱨᱮᱭᱟᱜ "ᱫᱤ ᱠᱮᱥ ᱚᱯᱷ ᱥᱴᱳᱞᱮᱱ ᱜᱚᱱ" ᱨᱮ ᱢᱤᱫ ᱠᱩᱢᱵᱽᱲᱩ ᱞᱮᱠᱟᱛᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱩᱭ ᱫᱚ ᱥᱤ.ᱟᱭ.ᱰᱤ. ᱨᱮᱭᱟᱜ ᱒᱖ ᱜᱚᱴᱟᱝ ᱮᱯᱤᱥᱳᱰ ᱞᱟ.ᱜᱤᱫ ᱜᱮ ᱥᱩᱦᱤ ᱞᱮᱫᱟᱭ ᱟᱨ ᱱᱚᱶᱟ ᱫᱚ ᱛᱟᱭᱚᱢ ᱛᱮ ᱠᱚ ᱡᱟ.ᱥᱛᱤ ᱵᱟᱲᱦᱟᱣ ᱞᱮᱫᱟ ᱾
ᱪᱟᱢᱟᱨᱤ ᱯᱚᱞᱜᱟᱢᱯᱚᱞᱟ
ᱪᱟᱢᱟᱨᱤ ᱯᱚᱞᱜᱟᱢᱯᱚᱞᱟ (ᱡᱟᱱᱟᱢ ᱒᱐ ᱢᱟᱨᱪ ᱑᱙᱘᱑) ᱢᱤᱫ ᱥᱨᱤᱞᱚᱝᱠᱟ ᱠᱨᱤᱠᱮᱴᱟᱨ ᱠᱟᱱᱟ ᱾
ᱨᱟᱹᱜᱷᱩᱵᱚᱨ ᱫᱟᱥ
ᱨᱟᱹᱜᱷᱩᱵᱚᱨ ᱫᱟᱥ (ᱡᱟᱱᱟᱢ : ᱓ ᱢᱮ ᱑᱙᱕᱕) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱤᱱᱤᱡ ᱛᱩᱨᱩᱭᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱒᱘ ᱰᱤᱥᱮᱢᱵᱚᱨ ᱒᱐᱑᱔ ᱢᱟᱹᱦᱤᱛ ᱦᱤᱞᱚᱜᱼᱮ ᱚᱡᱚᱜ ᱵᱟᱦᱟᱞ ᱚᱪᱚ ᱞᱮᱱᱟ ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱭᱟ ᱟᱨ ᱵᱟᱨ ᱫᱷᱟᱹᱣ ᱡᱷᱟᱨᱠᱷᱚᱸᱰ ᱵᱤ.ᱡᱮ.ᱯᱤ. ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱱᱤᱛᱚᱜ ᱩᱱᱤ ᱫᱚ ᱵᱤ.ᱡᱮ.ᱯᱤ. ᱨᱤᱱᱤᱡ ᱡᱟᱹᱛᱤᱭᱟᱹᱨᱤ ᱡᱚᱜᱚᱼᱯᱟᱨᱥᱮᱛ ᱞᱮᱠᱟᱛᱮ ᱢᱮᱱᱟᱭᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱩᱱᱤ ᱫᱚ ᱓ ᱢᱮ ᱑᱙᱕᱕ ᱦᱤᱞᱚᱜᱼᱮ ᱡᱟᱱᱟᱢ ᱞᱮᱱᱟ, ᱟᱯᱟᱛ ᱛᱮᱫᱼᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱪᱟᱣᱟᱱ ᱨᱟᱱ, ᱚᱠᱚᱭ ᱫᱚ ᱴᱟᱴᱟ ᱠᱚᱢᱯᱟᱱᱤ ᱨᱮ ᱞᱮᱵᱟᱨᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱵᱷᱟᱞᱩᱵᱟᱥᱟ ᱦᱚᱨᱤᱡᱚᱱ ᱦᱟᱭ ᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥ ᱞᱮᱫᱟ ᱟᱨ ᱡᱟᱢᱥᱮᱫᱽᱯᱩᱨ ᱠᱚᱼᱚᱯᱟᱨᱮᱴᱤᱵᱽ ᱠᱚᱞᱮᱡᱽ ᱠᱷᱚᱱ ᱵᱤ.ᱮᱥ.ᱥᱤ ᱯᱟᱥ ᱞᱮᱫᱟ ᱟᱨᱟᱦ ᱤᱱᱟᱹ ᱠᱚᱞᱮᱡᱽ ᱠᱷᱚᱱ ᱜᱮ ᱩᱠᱤᱞ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ ᱾ ᱯᱟᱲᱦᱟᱣ ᱛᱟᱭᱚᱢ ᱴᱟᱴᱟ ᱥᱴᱤᱞ ᱠᱚᱢᱯᱟᱱᱤ ᱨᱮ ᱠᱟᱹᱢᱤᱭᱮ ᱮᱦᱚᱵ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:᱑᱙᱕᱕ ᱡᱟᱱᱟᱢ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱ ᱡᱚᱜᱚ ᱥᱤᱨᱟᱹ ᱢᱚᱱᱛᱨᱤ ᱠᱚ ᱛᱷᱚᱠ:ᱡᱟᱢᱥᱮᱫᱽᱯᱩᱨ ᱨᱤᱱᱤᱡ ᱦᱚᱲ ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤᱭᱟᱹ ᱛᱷᱚᱠ:ᱵᱤᱦᱟᱨ ᱨᱤᱱᱤᱡ ᱵᱤᱫᱷᱟᱭᱚᱠ ᱑᱙᱙᱕-᱒᱐᱐᱐ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱵᱤᱫᱷᱟᱭᱚᱠ ᱒᱐᱐᱐-᱒᱐᱐᱕ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱵᱤᱫᱷᱟᱭᱚᱠ ᱒᱐᱐᱙-᱒᱐᱑᱔ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱤᱱᱤᱡ ᱵᱤᱫᱷᱟᱭᱚᱠ ᱒᱐᱑᱔-᱒᱐᱑᱙ ᱛᱷᱚᱠ:ᱨᱟᱡᱽᱱᱟᱱᱫᱽᱜᱟᱶ ᱨᱤᱱᱤᱡ ᱦᱚᱲ
ᱚᱛᱩᱞ ᱥᱮᱱ
ᱚᱛᱩᱞ ᱥᱮᱱ (ᱤᱸᱨᱟᱹᱡᱤᱺ Atul Senᱺ ᱡᱟᱱᱟᱢᱺ ᱕ ᱟᱜᱚᱥᱴ, ᱑᱙᱓᱒) ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱵᱮᱝᱜᱟᱞᱤ ᱯᱷᱩᱨᱜᱟᱹᱞ ᱟᱱᱫᱚᱲᱤᱭᱟᱹᱭ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱵᱟᱦᱱᱟ ᱧᱩᱛᱩᱢ ᱞᱮᱠᱟᱛᱮ ᱥᱟᱢᱵᱷᱩ ᱟᱨ ᱠᱩᱴᱴᱤ ᱞᱟᱲᱪᱟᱨᱮᱫ ᱠᱟᱱ ᱛᱟᱦᱮᱱᱟ ᱾
ᱮᱛᱚᱦᱚᱵ ᱡᱤᱭᱤᱱ
ᱚᱛᱩᱞ ᱥᱮᱱ ᱫᱚ ᱵᱨᱤᱴᱤᱥ ᱤᱱᱰᱤᱭᱟ ᱨᱮᱭᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱭᱟᱜ ᱥᱮᱱᱟᱦᱟᱴᱤ ᱟᱛᱩ ᱨᱮᱭᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱟᱥᱣᱤᱱᱤ ᱠᱩᱢᱟᱨ ᱥᱮᱱ ᱛᱟᱦᱮᱸᱠᱟᱱᱟ᱾ ᱯᱟᱹᱴᱷᱩᱣᱟᱹ ᱛᱟᱦᱮᱱ ᱚᱠᱛᱮ ᱨᱮᱜᱮ ᱩᱱᱤ ᱫᱚ ᱨᱮᱵᱷᱩᱞᱳᱥᱚᱱᱟᱨᱤ ᱯᱟᱨᱴ ᱨᱮᱱ ᱨᱟᱹᱥᱤᱭᱟᱹᱭ ᱦᱩᱭ ᱞᱮᱱᱟ᱾ ᱯᱟᱹᱴᱷᱩᱣᱟᱹ ᱛᱟᱦᱮᱸᱠᱟᱱ ᱚᱠᱛᱮ ᱨᱮᱜᱮ ᱩᱱᱤ ᱫᱚ ᱟᱛᱩ ᱨᱮᱱ ᱜᱟᱹᱠᱷᱩᱲ ᱦᱩᱞᱜᱟᱹᱨᱤᱭᱟᱹ ᱨᱚᱥᱤᱠᱞᱟᱞᱟ ᱫᱟᱥ, ᱚᱱᱩᱡᱟᱪᱚᱨᱚᱱ ᱥᱮᱱ, ᱨᱟᱛᱤᱠᱟᱱᱛᱚ ᱫᱚᱛᱛᱚ ᱟᱨ ᱠᱤᱨᱟᱱ ᱪᱚᱱᱫᱽᱨᱚ ᱢᱩᱠᱷᱟᱨᱡᱤ ᱛᱟᱠᱚᱣᱟᱜ ᱥᱟᱶ ᱢᱮᱥᱟ ᱠᱟᱛᱮ ᱦᱩᱞ ᱨᱮᱭᱟᱜ ᱢᱟᱱᱛᱟᱨ ᱫᱚᱭ ᱪᱮᱫ ᱞᱮᱫ-ᱟ ᱾
ᱦᱩᱞᱜᱟᱹᱨᱤᱭᱟᱹ ᱠᱟᱹᱭᱛᱩᱠ
ᱩᱱᱤ ᱫᱚ ᱡᱟᱫᱚᱵᱽᱯᱩᱨ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱨᱮ ᱯᱟᱲᱦᱟᱣᱚᱜ ᱚᱠᱛᱮ ᱡᱩᱜᱟᱱᱛᱚᱨ ᱯᱟᱨᱴᱤ ᱨᱮᱱ ᱠᱟᱹᱡᱽᱣᱟᱹ ᱨᱟᱹᱥᱤᱭᱟᱹᱭ ᱛᱟᱦᱮᱸᱠᱟᱱᱟ᱾ ᱯᱷᱩᱨᱜᱟᱹᱞ ᱟᱱᱫᱚᱲ ᱚᱠᱛᱮ ᱥᱴᱮᱴᱢᱮᱱᱴ ᱯᱟᱛᱷᱟᱢ ᱫᱚ ᱦᱩᱞᱜᱟᱹᱨᱤᱭᱟᱹᱠᱚ ᱵᱤᱨᱩᱫᱽ ᱨᱮ ᱱᱚᱝᱠᱟᱭ ᱯᱚᱨᱪᱟᱨᱮᱫ ᱠᱟᱱ ᱛᱟᱦᱮᱱᱟ ᱡᱮ ᱩᱱᱤ ᱡᱟᱝᱜᱮ ᱫᱟᱨᱟᱢᱮ ᱞᱟᱹᱜᱤᱫ ᱦᱩᱞᱜᱟᱹᱨᱤᱨᱟᱹᱠᱚ ᱫᱚ ᱜᱚᱡᱮ ᱨᱮᱭᱟᱜ ᱠᱚ ᱜᱚᱴᱟ ᱞᱮᱫᱟ ᱟᱨ ᱱᱚᱶᱟ ᱨᱮᱭᱟᱜ ᱫᱟᱭᱤᱠ ᱵᱷᱟᱨ ᱫᱚ ᱡᱟᱫᱚᱵᱽᱯᱩᱨ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱨᱮᱱ ᱯᱟᱹᱴᱷᱩᱣᱟᱹ ᱚᱛᱩᱞ ᱥᱮᱱ ᱨᱮ ᱯᱟᱲᱟᱣ ᱮᱱᱟ᱾ ᱮᱥᱠᱟᱨ ᱛᱮᱜᱮ ᱣᱟᱴᱥᱚᱱ ᱥᱟᱵᱮᱵᱽ ᱜᱚᱡᱮ ᱪᱟᱞᱟᱣ ᱞᱮᱱᱟ ᱢᱮᱱᱠᱷᱟᱱ ᱵᱟᱭ ᱫᱟᱲᱮᱭᱟᱫᱟ᱾ ᱥᱟᱵ ᱧᱟᱢᱚᱜ ᱚᱠᱛᱮ ᱨᱮ ᱩᱱᱤ ᱫᱚ ᱯᱚᱴᱟᱥᱤᱭᱟᱢ ᱥᱟᱭᱟᱱᱟᱭᱤᱰ ᱡᱚᱢ ᱠᱟᱛᱮ ᱟᱡᱟᱜ ᱡᱤᱣᱤ ᱟᱞᱟᱭ ᱠᱮᱫᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱰᱤᱛ ᱮ ᱛᱷᱚᱱ ᱛᱷᱚᱠ:ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ
ᱥᱢᱨᱤᱛᱤ ᱠᱟᱞᱨᱟ
ᱥᱢᱨᱤᱛᱤ ᱠᱟᱞᱨᱟ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱢᱚᱰᱟᱞ ᱠᱟᱱᱟᱭ ᱾ ᱩᱱᱤ ᱯᱩᱭᱞᱩ ᱫᱷᱟᱹᱣ ᱡᱤ ᱴᱤᱵᱷᱤ ᱨᱮ ᱥᱤᱢᱢᱤ ᱞᱮᱠᱟᱛᱮ ᱑᱒/᱒᱔ ᱠᱟᱨᱚᱞ ᱵᱟᱜᱽ ᱨᱮ ᱢᱩᱬ ᱯᱟᱴ ᱨᱮ ᱧᱮᱞ ᱞᱮᱱᱟᱭ ᱾ ᱩᱱᱤ ᱪᱮᱱᱟᱞ ᱵᱷᱤ ᱨᱮ ᱫᱮᱠᱷᱟᱣ ᱥᱩᱵᱽᱨᱤᱱ ᱜᱩᱜᱽᱜᱚᱞ – ᱴᱚᱯᱟᱨ ᱚᱯᱷ ᱫᱟ ᱮᱭᱟᱨ ᱨᱮ ᱧᱩᱛᱩᱢ ᱯᱟᱴ ᱠᱷᱚᱱ ᱯᱷᱮᱢᱮ ᱧᱟᱢ ᱠᱮᱜᱼᱟ ᱾ ᱩᱱᱤ ᱫᱚ ᱥᱴᱟᱨ ᱯᱞᱟᱥ ᱨᱮ ᱫᱤᱞ ᱥᱟᱢᱵᱷᱟᱞ ᱡᱟ ᱡᱟᱨᱟ ᱨᱮ ᱟᱦᱟᱱᱟ ᱞᱮᱠᱟᱛᱮ ᱛᱮᱦᱚᱸᱭ ᱧᱮᱞ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱟᱜ ᱯᱩᱭᱞᱩ ᱯᱷᱤᱞᱢ ᱫᱚ ᱠᱮᱥ ᱰᱤᱡᱽᱱᱤ ᱦᱚᱴᱥᱴᱟᱨ ᱨᱮ ᱨᱤᱞᱤᱡᱽ ᱞᱮᱱ ᱛᱟᱦᱮᱸᱫ ᱾
ᱠᱟᱹᱢᱤ
ᱩᱱᱤᱫᱚ ᱮᱠᱴᱤᱝ ᱮ ᱮᱛᱚᱦᱚᱵ ᱠᱮᱜᱼᱟ ᱑᱒/᱒᱔ ᱠᱟᱨᱚᱞ ᱵᱟᱜᱽ ᱠᱷᱚᱱ ᱡᱟᱦᱟᱸ ᱨᱮ ᱩᱱᱤᱫᱚ ᱥᱤᱢᱢᱤ ᱭᱟᱜ ᱯᱟᱴ ᱛᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱒ ᱥᱟᱞ ᱨᱮ ᱩᱱᱤᱫᱚ ᱥᱩᱵᱽᱨᱤᱱ ᱜᱩᱜᱽᱜᱚᱞ – ᱴᱚᱯᱟᱨ ᱚᱯᱷ ᱫᱟ ᱮᱭᱟᱨ ᱫᱮᱠᱷᱟᱣ ᱨᱮ ᱢᱤᱫ ᱠᱚᱞᱮᱡᱽ ᱜᱟᱨᱞ ᱥᱩᱵᱽᱨᱤᱱᱟᱜ ᱯᱟᱴ ᱛᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱔ ᱥᱟᱞ ᱨᱮ, ᱩᱱᱤᱫᱚ ᱥᱚᱱᱤ ᱴᱤᱵᱷᱤ ᱨᱮ ᱫᱮᱠᱷᱟᱣ ᱤᱛᱛᱤ ᱥᱤ ᱠᱷᱩᱥᱤ ᱨᱮ ᱱᱮᱦᱟ ᱟᱜ ᱠᱨᱤᱴᱤᱠᱚᱞᱤ ᱦᱚᱛᱮᱛᱮ ᱯᱨᱚᱥᱚᱸᱥᱤᱛ ᱯᱟᱴ ᱛᱮ ᱱᱤᱵᱷᱟᱣ ᱠᱮᱜᱼᱟ ᱾ ᱱᱚᱣᱟ ᱫᱮᱠᱷᱟᱣ ᱒᱖ ᱥᱮᱨᱢᱟ ᱭᱤᱡ ᱢᱤᱫ ᱛᱤᱨᱞᱟᱹ ᱵᱟᱵᱚᱛ ᱛᱮ ᱛᱟᱦᱮᱸ ᱠᱟᱱᱟᱭ, ᱩᱱᱤ ᱑᱖ ᱥᱮᱨᱢᱟ ᱟᱜ ᱢᱚᱱᱮ ᱟᱨ ᱵᱮᱵᱷᱟᱨ ᱤᱫᱤ ᱛᱮ ᱥᱢᱨᱤᱛᱤ ᱱᱟᱥᱟᱣ ᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱑᱕ ᱥᱟᱞ ᱨᱮ, ᱩᱱᱤᱫᱚ ᱡᱤᱝ ᱴᱤᱵᱷᱤ ᱨᱮ ᱯᱟᱨᱛᱷ ᱥᱟᱢᱛᱷᱟᱱ ᱥᱟᱶ ᱯᱤᱭᱟᱨ ᱛᱩᱱᱮ ᱠᱭᱟ ᱠᱤᱭᱟ ᱫᱮᱠᱷᱟᱣ ᱨᱮᱱᱟᱜ ᱕ ᱟᱱᱟᱜ ᱥᱤᱡᱚᱱ ᱨᱮᱱᱟᱜ ᱦᱚᱥᱴᱮᱰ ᱠᱮᱜᱼᱟ ᱾
᱒᱐᱑᱗ ᱥᱟᱞ ᱨᱮ, ᱱᱚᱣᱟ ᱫᱤᱞ ᱥᱟᱢᱵᱷᱟᱞ ᱡᱟ ᱡᱟᱨᱟ ᱨᱮ ᱥᱚᱱᱡᱚᱭ ᱠᱟᱯᱩᱨ ᱥᱟᱶᱮ ᱫᱮᱠᱷᱟᱣ ᱠᱮᱜᱼᱟ, ᱱᱚᱣᱟ ᱫᱚ ᱱᱟᱣᱟ ᱡᱩᱜᱽ ᱨᱮᱱᱟᱜ ᱨᱳᱢᱟᱥ ᱨᱮᱱᱟᱜ ᱚᱱᱚᱝ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱴᱮᱞᱤᱵᱤᱡᱟᱱ ᱢᱟᱞᱟ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱦᱚᱨᱤᱭᱟᱬᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱜᱩᱲᱜᱟᱶ ᱨᱤᱱ ᱦᱚᱲ ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ ᱛᱷᱚᱠ:᱑᱙᱘᱗ ᱡᱟᱱᱟᱢ ᱠᱚ
ᱵᱤᱨ ᱥᱩᱠᱨᱤ
ᱵᱤᱨ ᱥᱩᱠᱨᱤ (Sus scrofa) ᱥᱮ ᱣᱟᱨᱟᱦ, ᱥᱩᱠᱨᱤ ᱥᱩᱠᱨᱤ ᱨᱤᱱᱤ ᱯᱨᱚᱡᱟᱹᱛᱤ ᱠᱟᱱᱟᱠᱚ। ᱱᱩᱠᱩ ᱫᱚ ᱢᱚᱫᱷᱭᱚ ᱭᱩᱨᱚᱯ, ᱵᱷᱩᱢᱚᱫᱷᱭᱚ ᱥᱟᱜᱚᱨ (ᱩᱛᱨᱤ ᱟᱯᱷᱨᱤᱠᱟ, ᱮᱴᱞᱟᱥ ᱯᱚᱨᱣᱟᱛ) ᱥᱟᱦᱤᱸᱡ ᱮᱥᱤᱭᱟ ᱨᱮ ᱤᱸᱰᱚᱱᱮᱥᱤᱭᱟ ᱦᱟᱹᱵᱤᱡ ᱠᱚ ᱴᱚᱴᱷᱟ ᱨᱮᱱᱟᱜ ᱛᱟᱦᱮᱱᱟ ᱟᱱ ᱠᱚ ᱢᱮᱱᱟᱜ ᱠᱚᱣᱟ᱾
ᱢᱟᱹᱱᱢᱤ ᱭᱟᱜ ᱦᱟᱹᱴᱤᱧ ᱞᱮᱠᱟᱛᱮ ᱟᱨ ᱵᱟᱬᱛᱤ ᱪᱷᱟᱹᱨᱭᱟᱹᱣ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱱᱩᱠᱩ ᱨᱤᱱᱤᱡ ᱯᱨᱚᱡᱟᱹᱛᱤ ᱫᱚ ᱡᱮᱜᱮᱛ ᱨᱮ ᱥᱟᱱᱟᱢ ᱣᱭᱟᱯᱚᱠ ᱥᱛᱚᱱᱫᱷᱟᱨᱤ ᱠᱚ ᱠᱷᱚᱱ ᱢᱤᱫ ᱠᱟᱱᱟ ᱠᱚ, ᱥᱟᱶ ᱛᱮ ᱥᱟᱱᱟᱢ ᱠᱷᱚᱱ ᱣᱭᱟᱯᱟᱠ ᱨᱩᱯ ᱠᱷᱚᱱ ᱪᱷᱟᱹᱨᱭᱟᱹᱣ ᱟᱠᱟᱱ ᱣᱟᱨᱫᱤ ᱦᱚᱸ ᱠᱟᱱᱟᱠᱚ᱾‌ ᱱᱩᱠᱩᱣᱟᱜ ᱵᱟᱱᱟᱣ ᱥᱨᱤᱸᱠᱷᱚᱞᱟ, ᱪᱮᱛᱟᱱ ᱮᱞᱮᱞ, ᱟᱨ ᱚᱱᱩᱠᱩᱞ ᱫᱟᱲᱮ ᱨᱮᱱᱟᱜ ᱢᱮᱱᱮᱛ ᱠᱟᱱᱟ ᱡᱮ IUCN ᱥᱮᱫ ᱠᱷᱚᱱ ᱠᱚᱢ ᱠᱷᱚᱱ ᱵᱷᱟᱵᱽᱱᱟ ᱞᱮᱠᱟᱛᱮ ᱦᱟᱹᱴᱤᱧ ᱦᱩᱭ ᱟᱠᱟᱱᱟ ᱟᱨ ᱱᱚᱶᱟ ᱱᱚᱶᱟ ᱨᱮᱱᱟᱜ ᱮᱛᱚᱦᱚᱵᱽ ᱦᱩᱭ ᱥᱤᱢᱟ ᱦᱟᱹᱴᱤᱧ ᱨᱮ ᱢᱤᱫ ᱟᱠᱨᱟᱢᱚᱠ ᱯᱨᱚᱡᱟᱹᱛᱤ ᱠᱚ ᱵᱟᱱᱟᱣ ᱮᱱᱟ᱾ ᱱᱩᱠᱩ ᱡᱟᱱᱣᱟ ᱥᱚᱸᱵᱷᱣᱛᱟ ᱟᱨᱞᱤ ᱯᱞᱤᱥᱴᱚᱥᱤᱱ ᱚᱠᱛᱮ ᱫᱟᱠᱷᱤᱱ-ᱥᱟᱢᱟᱝ ᱮᱥᱤᱭᱟᱮ ᱨᱮ ᱮᱛᱚᱦᱚᱵ ᱟᱠᱟᱱᱟ, ᱟᱨ ᱟᱭᱢᱟ ᱥᱮᱭᱟ ᱟᱠᱟᱱ ᱠᱚ ᱯᱨᱚᱡᱟᱹᱛᱤ ᱠᱚ ᱩᱥᱠᱟᱹᱣ ᱜᱤᱰᱤ, ᱪᱮᱫᱟᱜ ᱥᱮ ᱱᱚᱶᱟ ᱥᱟᱱᱟᱢ ᱡᱮᱜᱮᱛ ᱨᱮ ᱪᱷᱟᱹᱨᱭᱟᱹᱣ ᱦᱩᱭ ᱟᱠᱟᱱᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱥᱩᱠᱨᱤ
ᱱᱮᱯᱟᱞᱤ ᱯᱟᱹᱨᱥᱤ
ᱨᱚᱲ ᱠᱟᱱ ᱦᱚᱲᱟᱜ ᱮᱞ
᱒᱐᱑᱑ ᱥᱟᱞ ᱨᱮᱭᱟᱜ ᱥᱮᱱᱥᱟᱥ ᱚᱝᱥᱟᱨ ᱱᱮᱯᱟᱲ ᱨᱮᱱ ᱔᱔.᱖ ᱥᱟᱭᱠᱚᱲᱟ ᱦᱚᱲ ᱱᱮᱯᱟᱞᱤ ᱫᱚ ᱟᱭᱳ ᱟᱲᱟᱝ ᱞᱮᱠᱟ ᱠᱚ ᱨᱚᱲᱟ ᱾  ᱵᱤᱥᱛᱤ ᱠᱟᱛᱮ ᱵᱩᱨᱩ ᱡᱟᱭᱜᱟ ᱥᱮᱫ ᱨᱮ ᱱᱮᱯᱟᱞᱤ ᱵᱤᱥᱛᱤ ᱠᱚ ᱨᱚᱲᱟ ᱾ ᱵᱷᱟᱨᱚᱛ ᱨᱮ ᱒.᱙ ᱢᱤᱞᱤᱭᱚᱱ ᱦᱚᱲ ᱱᱮᱯᱟᱞᱤ ᱠᱚ ᱨᱚᱨᱚᱲᱟ, ᱩᱱᱠᱚ ᱫᱚ ᱥᱤᱠᱠᱤᱢ, ᱫᱟᱨᱡᱤᱞᱤᱝ ᱮᱢᱟᱱ ᱯᱚᱱᱚᱛ ᱨᱮᱠᱚ ᱛᱟᱦᱮᱸᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱮᱯᱟᱞ ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ
ᱢᱟᱞᱫᱟ ᱵᱟᱡᱟᱨ
ᱢᱟᱞᱫᱟ ᱵᱟᱡᱟᱨ ᱫᱚ ᱥᱤᱨᱡᱚᱱ ᱨᱮᱱᱟᱜ ᱱᱟᱱᱟᱦᱩᱱᱟᱹᱨ ᱛᱮ ᱯᱮᱨᱮᱡ ᱟᱠᱟᱱ ᱯᱩᱪᱷᱤᱢ ᱵᱮᱝᱜᱚᱞ ᱨᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱢᱟᱞᱫᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱱᱚᱣᱟ ᱫᱚ ᱤᱝᱞᱤᱥ ᱵᱟᱡᱟᱨ ᱧᱩᱛᱩᱢ ᱛᱮᱦᱚᱸ ᱟᱹᱰᱤ ᱵᱷᱟᱹᱜᱤ ᱞᱮᱠᱟ ᱩᱯᱨᱩᱢ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱚᱰᱮ ᱜᱟᱡᱟᱲ ᱵᱤᱨ ᱟᱨ ᱱᱟᱹᱭ ᱜᱟᱰᱟ ᱠᱚ ᱨᱮᱱᱟᱜ ᱪᱚᱨᱚᱠ ᱪᱮᱦᱨᱟ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾ ᱢᱟᱞᱫᱟ ᱨᱮᱱᱟᱜ ᱵᱤᱨ ᱟᱨ ᱱᱟᱹᱭ ᱱᱟᱞᱟ ᱠᱚ ᱨᱮᱱᱟᱜ ᱢᱚᱱ ᱢᱩᱦᱤᱛ ᱧᱮᱢᱮᱞ ᱧᱮᱞ ᱡᱚᱝ ᱟᱹᱰᱤ ᱡᱩᱨ ᱠᱚ ᱠᱩᱥᱤᱭᱟᱜ-ᱟ ᱾ ᱪᱮᱫᱟᱜ ᱥᱮ ᱵᱤᱨ ᱨᱮ ᱫᱟᱬᱟᱱ ᱚᱠᱛᱚ ᱨᱮ ᱩᱱᱠᱩ ᱫᱚ ᱟᱹᱤ ᱞᱮᱠᱟᱱ ᱢᱚᱱ ᱢᱩᱦᱤᱛ ᱟᱱ ᱫᱟᱨᱮ ᱱᱟᱹᱧᱤ ᱟᱨ ᱵᱤᱨ ᱡᱟᱱᱣᱟ ᱠᱚ ᱧᱮᱞ ᱫᱟᱲᱮ ᱟᱠᱚᱣᱟ ᱾ ᱱᱚᱣᱟ ᱵᱤᱨ ᱨᱮᱫᱚ ᱱᱤᱢ, ᱡᱚᱡᱚ, ᱦᱮᱸᱥᱟᱜ, ᱩᱞ, ᱟᱨ ᱢᱟᱫ ᱞᱟᱴᱟ ᱵᱩᱫᱟᱹ ᱟᱹᱰᱤ ᱵᱟᱹᱲᱛᱤ ᱧᱮᱞ ᱧᱟᱢᱚᱜ-ᱟ ᱾ ᱵᱤᱨ ᱞᱮᱠᱟ ᱜᱮ ᱱᱟᱹᱭ ᱨᱮᱱᱟᱜ ᱡᱷᱟᱞᱠᱟᱣᱜ ᱠᱟᱱ ᱥᱚᱨᱮᱥ ᱨᱩᱯ ᱨᱚᱝ ᱦᱚᱸ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱧᱮᱞ ᱡᱚᱝ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱣᱟ ᱱᱟᱹᱭ ᱨᱮᱫᱚ ᱟᱹᱰᱤ ᱞᱮᱠᱟᱱ ᱦᱟᱹᱠᱩ ᱦᱚᱸᱠᱚ ᱧᱮᱞ ᱫᱟᱲᱮ ᱟᱠᱚᱣᱟ ᱾ ᱱᱩᱠᱩ ᱦᱟᱹᱠᱩ ᱵᱷᱤᱛᱨᱤ ᱠᱷᱚᱱ ᱨᱩᱦᱤ, ᱵᱚᱣᱟᱲ, ᱢᱟᱹᱜᱽᱨᱤ, ᱥᱚᱞᱮ, ᱤᱞᱥᱤ, ᱯᱚᱴᱷᱟ, ᱟᱨ ᱟᱹᱰᱤ ᱠᱟᱴᱠᱚᱢ ᱠᱚ ᱦᱚᱸ ᱟᱹᱰᱤ ᱜᱮ ᱠᱚ ᱧᱩᱛᱩᱢ ᱟᱱᱟ ᱧᱮᱞ ᱡᱚᱝ ᱞᱟᱹᱜᱤᱫ ᱫᱚ ᱾
ᱨᱟᱢᱠᱮᱞᱟ
ᱢᱟᱞᱫᱟ ᱠᱷᱚᱱ ᱑᱙ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱟᱹᱛᱩ ᱨᱟᱢᱠᱮᱞᱟ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱮᱝᱜᱚᱨ ᱨᱮᱱᱤᱡ ᱢᱟᱦᱟᱱ ᱫᱷᱚᱨᱚᱢ ᱥᱩᱫᱷᱟᱹᱨᱤᱭᱟᱹ ᱢᱟᱱᱚᱛᱟᱱ ᱪᱚᱭᱛᱚᱱᱭᱚ ᱞᱟᱹᱜᱤᱫ ᱟᱹᱰᱤ ᱜᱮ ᱧᱩᱛᱩᱢ ᱢᱮᱱᱟᱜ-ᱟ ᱾ ᱩᱱᱤ ᱛᱤᱱ ᱡᱚᱦᱚᱜ ᱵᱽᱨᱩᱱᱫᱟᱵᱚᱱ ᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱱᱚᱣᱟ ᱟᱹᱛᱩ ᱨᱮᱭ ᱡᱤᱨᱟᱹᱣ ᱞᱮᱱ ᱛᱟᱦᱮᱸᱫ ᱾ ᱱᱚᱰᱮ ᱫᱚ ᱛᱚᱢᱚᱞ ᱟᱨ ᱠᱟᱫᱟᱢ ᱫᱟᱨᱮ ᱨᱮᱱᱟᱜ ᱦᱟᱦᱟᱲᱟᱱ ᱢᱤᱞᱚᱱ ᱧᱮᱞ ᱧᱟᱢᱚᱜ-ᱟ ᱾ ᱠᱟᱛᱷᱟᱨᱮ ᱢᱮᱱᱟᱜ-ᱟ ᱫᱚ ᱢᱟᱹᱱ ᱪᱚᱭᱛᱚᱱᱭᱚ ᱫᱚ ᱱᱚᱣᱟ ᱫᱟᱨᱮ ᱞᱟᱛᱟᱨ ᱨᱮᱭ ᱛᱩᱯᱤᱥᱟ ᱞᱮᱫ ᱛᱟᱦᱮᱸᱫ ᱾ ᱱᱚᱣᱟ ᱫᱟᱨᱮ ᱯᱷᱮᱰᱟᱛ ᱨᱮᱫᱚ ᱢᱤᱫ ᱫᱷᱤᱨᱤ ᱦᱚᱸ ᱢᱮᱱᱟᱜ-ᱟ ᱡᱟᱦᱟᱸ ᱨᱮᱫᱚ ᱟᱡᱟᱜ ᱡᱟᱸᱜᱟ ᱪᱤᱱᱦᱟᱹ ᱦᱚᱸ ᱧᱮᱞ ᱡᱚᱝ ᱨᱮ ᱧᱟᱢᱚᱜ-ᱟ ᱾ ᱱᱚᱰᱮ ᱫᱚ ᱢᱤᱫ ᱢᱩᱫᱽᱨᱤ ᱦᱚᱸ ᱵᱮᱱᱟᱣ ᱦᱩᱭ ᱟᱠᱟᱱᱟ ᱡᱟᱦᱟᱸ ᱫᱚ ᱢᱟᱱᱚᱛᱟᱱ ᱪᱚᱭᱛᱚᱱᱭᱚ ᱧᱩᱛᱩᱢ ᱨᱮ ᱟᱞᱟᱭ ᱟᱨᱵᱟᱝ ᱫᱟᱱ ᱟᱠᱟᱱᱟ ᱾ ᱢᱩᱫᱽᱨᱤ ᱥᱩᱨ ᱨᱮᱫᱚ ᱤᱨᱟᱹᱞ ᱠᱩᱸᱰ ᱦᱚᱸ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱟᱹᱰᱤ ᱜᱮ ᱢᱩᱦᱤᱛ ᱟᱱᱟᱜ-ᱟ ᱾ ᱱᱚᱣᱟ ᱤᱨᱟᱹᱞ ᱠᱩᱸᱰ ᱠᱚ ᱨᱮᱱᱟᱜ ᱧᱩᱛᱩᱢ ᱠᱚᱫᱚ ᱨᱩᱯᱥᱟᱜᱚᱨ, ᱥᱭᱟᱢᱠᱩᱸᱰ, ᱨᱟᱫᱷᱟᱠᱩᱸᱰ, ᱞᱚᱞᱤᱛᱠᱩᱸᱰ, ᱵᱤᱥᱟᱠᱷᱟᱠᱩᱸᱰ, ᱥᱩᱨᱵᱷᱤᱠᱩᱸᱰ, ᱨᱚᱸᱡᱟᱠᱩᱸᱰ, ᱟᱨ ᱤᱸᱫᱩᱞᱮᱠᱷᱟᱠᱩᱸᱰ ᱾ ᱡᱮᱥᱴ ᱥᱚᱝᱠᱨᱟᱱᱛᱤ ᱦᱤᱞᱚᱜ ᱫᱚ ᱢᱟᱹᱱ ᱪᱚᱭᱛᱚᱱᱭᱚ ᱩᱭᱦᱟᱹᱨ ᱮ ᱞᱟᱹᱜᱤᱫ ᱛᱮ ᱱᱚᱰᱮ ᱫᱚ ᱢᱤᱫ ᱦᱟᱴ ᱞᱮᱠᱟ ᱟᱹᱰᱤ ᱜᱮ ᱦᱟᱦᱟᱲᱟᱱ ᱯᱟᱛᱟ ᱦᱚᱸ ᱥᱟᱯᱲᱟᱣ ᱦᱩᱭᱩᱜ-ᱟ ᱾ ᱱᱚᱣᱟ ᱯᱟᱛᱟ ᱨᱮᱫᱚ ᱥᱩᱨ ᱥᱩᱯᱩᱨ ᱨᱤᱱ ᱵᱟᱥᱟ ᱵᱚᱥᱠᱚᱫᱤᱭᱟᱹ ᱠᱚ ᱟᱨ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱡᱤ ᱨᱟᱹᱥᱠᱟᱹ ᱨᱚᱢᱚᱡᱽ ᱥᱟᱛᱞᱟᱜ ᱥᱮᱞᱮ ᱫᱚᱜ ᱨᱮᱱᱟᱜ ᱫᱟᱣ ᱠᱚ ᱦᱟᱛᱟᱣᱟ ᱾
ᱦᱚᱭ ᱦᱚᱨ
ᱥᱟᱸᱜᱷᱟᱨᱤᱭᱟᱹ ᱠᱚᱣᱟᱜ ᱥᱩᱵᱤᱫᱷᱟ ᱞᱟᱹᱜᱤᱫ ᱠᱚᱞᱠᱟᱛᱟ ᱨᱮ ᱩᱰᱟᱹᱱ ᱟᱰᱟ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱩᱰᱟᱹᱱ ᱟᱰᱟ ᱠᱷᱚᱱ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱵᱚᱥ ᱟᱨ ᱴᱮᱠᱥᱤ ᱦᱚᱛᱮᱛᱮ ᱟᱹᱰᱤ ᱟᱞᱜᱟ ᱛᱮ ᱢᱟᱞᱫᱟ ᱫᱷᱟᱹᱵᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾
ᱨᱮᱞ ᱦᱚᱨ
ᱢᱟᱞᱫᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱴᱚᱴᱷᱟ ᱠᱷᱚᱱ ᱨᱮᱞ ᱦᱚᱨ ᱦᱚᱛᱮᱛᱮ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱡᱩᱲᱟᱹᱭ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱠᱚᱞᱠᱟᱛᱟ ᱠᱷᱚᱱ ᱡᱚᱱᱥᱚᱛᱟᱵᱽᱫᱤ ᱮᱠᱥᱯᱨᱮᱥ ᱦᱚᱛᱮᱛᱮ, ᱫᱤᱞᱞᱤ ᱠᱷᱚᱱ ᱵᱽᱨᱚᱦᱢᱚᱯᱩᱛᱨᱚ ᱢᱮᱞ ᱦᱚᱛᱮᱛᱮ ᱟᱨ ᱵᱚᱢᱵᱮ ᱠᱷᱚᱱ ᱫᱚ ᱫᱟᱫᱚᱨ-ᱜᱩᱣᱟᱦᱟᱴᱤ ᱮᱠᱥᱯᱨᱮᱥ ᱦᱚᱛᱮᱛᱮ ᱟᱹᱰᱤ ᱟᱞᱜᱟ ᱛᱮ ᱢᱟᱞᱫᱟ ᱫᱷᱟᱹᱵᱤᱡ ᱥᱮᱴᱮᱨ ᱜᱟᱱ ᱫᱟᱲᱮᱭᱟᱜ-ᱟ ᱾
ᱜᱣᱟᱴᱮᱢᱟᱞᱟ
ᱦᱚᱲ ᱮᱞ
ᱜᱣᱟᱴᱮᱢᱟᱞᱟ ᱨᱤᱱ ᱦᱚᱲ ᱮᱞ ᱫᱚ ᱑᱗,᱒᱔᱗,᱘᱔᱙ ᱦᱚᱲ (᱒᱐᱑᱘) ᱢᱮᱱᱟᱜ ᱠᱚᱣᱟ ᱾ ᱑᱙᱐᱐ ᱥᱟᱞ ᱨᱮ ᱘᱘᱕,᱐᱐᱐ ᱦᱚᱲ ᱥᱟᱶ, ᱱᱚᱣᱟ ᱒᱐ ᱟᱱᱟᱜ ᱥᱚᱛᱟᱵᱽᱫᱤ ᱚᱠᱛᱚ ᱯᱟᱪᱮ ᱜᱚᱞᱟᱨᱫᱷ ᱨᱮ ᱟᱹᱰᱤ ᱞᱚᱜᱚᱱ ᱦᱚᱲ ᱮᱞ ᱜᱨᱚᱛᱷ ᱨᱮᱱᱟᱜ ᱵᱮᱱᱟᱣᱟ ᱾ ᱜᱣᱟᱴᱮᱢᱟᱞᱟ ᱟᱹᱯᱱᱟᱹᱛ ᱨᱮᱱᱟᱜ ᱯᱩᱭᱞᱩ ᱦᱚᱲ ᱞᱮᱠᱷᱟ ᱡᱚᱠᱷᱟ ᱫᱚ ᱑᱗᱗᱘ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱞᱢᱟ ᱟᱢᱮᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱠᱚ
ᱨᱤᱭᱟ ᱪᱚᱠᱨᱚᱵᱚᱨᱛᱤ
ᱨᱤᱭᱟ ᱪᱚᱠᱨᱚᱵᱚᱨᱛᱤ (ᱡᱟᱱᱟᱢ ᱑ ᱡᱩᱞᱟᱭ ᱑᱙᱙᱒ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱵᱤᱡᱮ ᱠᱟᱱᱟᱭ ᱱᱩᱭ ᱫᱚ ᱢᱩᱬ ᱞᱮᱠᱟᱛᱮ ᱦᱤᱱᱫᱤ ᱯᱷᱤᱞᱢ ᱨᱮ ᱧᱮᱞᱚᱜᱼᱟ ᱾ ᱩᱱᱤᱫᱚ ᱮᱢᱴᱤᱵᱷᱤ ᱤᱱᱰᱤᱭᱟ ᱨᱮ ᱢᱤᱫ ᱵᱤᱡᱮ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱮᱛᱚᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱟᱡᱟᱜ ᱯᱟᱴ ᱫᱚ ᱮᱛᱚᱦᱚᱵ ᱠᱮᱜᱼᱟ ᱒᱐᱑᱒ ᱨᱮ ᱛᱮᱞᱩᱜᱩ ᱯᱷᱤᱞᱢ ᱛᱩᱱᱤᱜᱟ ᱛᱩᱱᱤᱜᱟ ᱟᱨ ᱛᱟᱭᱚᱢ ᱛᱮ ᱦᱤᱱᱫᱤ ᱯᱷᱤᱞᱢ ᱢᱮᱨᱮ ᱰᱮᱰ ᱠᱤ ᱢᱟᱨᱩᱛᱤ (᱒᱐᱑᱓) ᱨᱮ ᱧᱮᱞ ᱞᱮᱱᱟ ᱛᱟᱦᱮᱸᱫ ᱾
ᱮᱛᱚᱦᱚᱵ ᱡᱤᱭᱚᱱ
ᱨᱤᱭᱟ ᱪᱚᱠᱨᱚᱵᱚᱨᱛᱤ ᱭᱟᱜ ᱡᱟᱱᱟᱢ ᱫᱚ ᱵᱮᱸᱜᱽᱞᱳᱨ, ᱠᱚᱨᱱᱟᱴᱚᱠ ᱥᱤᱧᱚᱛ ᱨᱮ ᱢᱤᱫ ᱵᱮᱸᱜᱟᱞᱤ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱫᱚ ᱢᱤᱫᱴᱟᱹᱝ ᱥᱤᱧᱚᱛᱤᱭᱟᱹ ᱟᱨᱢᱤ ᱚᱯᱷᱤᱥᱟᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱟᱡᱟᱜ ᱥᱠᱩᱞ ᱥᱮᱪᱮᱫ ᱫᱚ ᱟᱨᱢᱤ ᱯᱟᱵᱽᱞᱤᱠ ᱥᱠᱩᱞ ᱟᱢᱵᱟᱞᱟ ᱠᱮᱸᱴ, ᱟᱢᱵᱟᱞᱟ ᱠᱷᱚᱱ ᱾
ᱠᱟᱹᱢᱤ
᱒᱐᱑᱒ ᱥᱟᱞ ᱨᱮ, ᱩᱱᱤᱫᱚ ᱛᱮᱞᱩᱜᱩ ᱯᱷᱤᱞᱢ ᱫᱚ ᱛᱩᱱᱤᱜᱟ ᱛᱩᱱᱤᱜᱟ ᱥᱟᱶᱛᱮ ᱟᱡᱟᱜ ᱯᱷᱤᱞᱢᱮ ᱮᱛᱚᱦᱚᱵ ᱠᱮᱜᱼᱟ, ᱡᱟᱦᱟᱸ ᱩᱱᱤᱫᱚ ᱯᱩᱸᱡᱤ ᱨᱮᱱᱟᱜ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱓ ᱥᱟᱞ ᱨᱮ ᱩᱱᱤᱫᱚ ᱢᱮᱨᱮ ᱰᱮᱰ ᱠᱤ ᱢᱟᱨᱩᱛᱤ ᱠᱷᱚᱱ ᱡᱚᱥᱞᱤᱱ ᱞᱮᱠᱟᱛᱮ ᱵᱚᱞᱤᱣᱩᱰ ᱨᱮ ᱮᱛᱚᱦᱚᱵ ᱠᱮᱜᱼᱟ ᱾ ᱒᱐᱑᱔ ᱥᱟᱞ ᱨᱮ ᱩᱱᱤᱫᱚ ᱥᱚᱱᱟᱞᱤ ᱠᱮᱵᱟᱞ ᱨᱮ ᱥᱚᱱᱟᱞᱤ ᱭᱟᱜ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾
᱒᱐᱑᱗ ᱥᱟᱞ ᱨᱮ ᱱᱩᱭ ᱫᱚ ᱣᱟᱭ.ᱟᱨ.ᱮᱯᱷ ᱵᱮᱸᱠ ᱪᱳᱨ ᱨᱮ ᱧᱮᱞ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱦᱟᱯᱷ ᱜᱟᱨᱞᱯᱷᱨᱮᱸᱰ ᱟᱨ ᱫᱳᱵᱟᱨᱟ: ᱥᱤ ᱭᱳᱨ ᱮᱵᱷᱤᱞ ᱨᱮᱦᱚᱸᱭ ᱦᱩᱰᱤᱧ ᱯᱟᱴᱮ ᱱᱤᱵᱷᱟᱣ ᱠᱮᱜᱼᱟ ᱾ ᱒᱐᱑᱘ ᱥᱟᱞ ᱨᱮ ᱩᱱᱤ ᱯᱩᱭᱞᱩ ᱫᱷᱟᱹᱣ ᱵᱚᱨᱩᱬ ᱢᱤᱛᱨᱟ ᱥᱟᱞᱟᱜ ᱡᱟᱞᱮᱵᱤ ᱨᱮ ᱧᱮᱞ ᱞᱮᱱᱟᱭ ᱾
ᱩᱱᱤ ᱒᱐᱒᱐ ᱥᱟᱞ ᱨᱮ ᱫᱟ ᱴᱟᱭᱤᱢ ᱚᱯᱷ ᱤᱱᱰᱤᱭᱟ ᱨᱤᱱᱤᱡ "ᱟᱹᱰᱤ ᱪᱚᱨᱚᱠ ᱛᱤᱨᱞᱟᱹ" ᱭᱟᱜ ᱛᱟᱹᱞᱠᱟᱹ ᱨᱮ ᱪᱮᱛᱟᱱ ᱨᱮ ᱢᱮᱱᱟᱭᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
ᱪᱚᱠᱨᱚᱵᱚᱨᱛᱤ ᱫᱚ ᱮᱯᱨᱤᱞ ᱒᱐᱑᱙ ᱥᱟᱞ ᱨᱮ ᱮᱠᱴᱟᱨ ᱥᱩᱥᱟᱸᱛ ᱥᱤᱝ ᱨᱟᱡᱽᱯᱩᱛ ᱰᱮᱴ ᱮ ᱮᱦᱚᱵ ᱠᱮᱜᱼᱟ ᱾ ᱩᱱᱤᱫᱚ ᱥᱮᱯᱴᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱟᱡ ᱵᱚᱭᱦᱟ ᱟᱨ ᱨᱟᱡᱽᱯᱩᱛ ᱥᱟᱶ ᱯᱟᱨᱴᱱᱟᱨᱥᱤᱯ ᱨᱮ ᱵᱤᱵᱤᱰᱨᱮᱡᱽ ᱨᱤᱭᱟᱞᱤᱴᱤᱠᱥ ᱧᱩᱛᱩᱢ ᱢᱤᱫ ᱟᱨᱴᱤᱯᱷᱤᱥᱤᱭᱚᱞ ᱤᱱᱴᱮᱞᱤᱡᱮᱸᱥ ᱠᱚᱢᱯᱟᱹᱱᱤ ᱮ ᱛᱷᱟᱯᱚᱱ ᱠᱮᱜᱼᱟ ᱾ ᱱᱚᱣᱟ ᱡᱚᱲᱟ ᱰᱤᱥᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱢᱤᱫ ᱴᱷᱮᱱ ᱠᱤᱱ ᱛᱟᱦᱮᱸ ᱮᱱᱟ ᱾ ᱑᱔ ᱡᱩᱱ ᱒᱐᱒᱐ ᱥᱟᱞ ᱨᱮ, ᱨᱟᱡᱽᱯᱩᱛ ᱫᱚ ᱢᱩᱢᱵᱟᱭ ᱨᱮᱱᱟᱜ ᱵᱟᱸᱫᱽᱨᱟ ᱨᱮ ᱟᱡᱟᱜ ᱚᱲᱟᱜ ᱠᱷᱚᱱ ᱵᱟᱦᱨᱮ ᱥᱮᱱ ᱠᱟᱛᱮ ᱛᱩᱨᱩᱭ ᱢᱟᱦᱟᱸ ᱛᱟᱭᱚᱢ ᱯᱟᱹᱥᱤ ᱜᱚᱡ ᱮᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱵᱮᱸᱜᱟᱞᱤ ᱮᱠᱴᱨᱮᱥ ᱠᱚ ᱛᱷᱚᱠ:ᱵᱟᱸᱜᱽᱞᱳᱨ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ ᱛᱷᱚᱠ:ᱦᱤᱱᱫᱤ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱛᱮᱞᱩᱜᱩ ᱥᱤᱱᱮᱢᱟ ᱨᱤᱱ ᱮᱠᱴᱨᱮᱥ ᱠᱚ ᱛᱷᱚᱠ:᱑᱙᱙᱒ ᱡᱟᱱᱟᱢ ᱠᱚ
ᱤᱝᱞᱮᱱᱰ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱤᱝᱞᱮᱱᱰ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ (ᱤᱝᱨᱮᱡᱤ:England cricket team) ᱫᱚ ᱤᱝᱞᱮᱱᱰ ᱟᱨ ᱳᱭᱮᱞᱥ ᱫᱤᱥᱟᱹᱢ ᱨᱮᱱ ᱦᱩᱭ ᱠᱟᱛᱮ ᱠᱩ ᱜᱟᱛᱮ ᱟᱜ᱾ ᱑᱙᱙᱒ ᱥᱮᱨᱢᱟ ᱞᱟᱦᱟ ᱫᱷᱟᱹᱵᱤᱡ ᱤᱝᱞᱮᱱᱰ ᱠᱨᱤᱠᱮᱴ ᱫᱚᱞ ᱮᱥᱠᱚᱴᱞᱮᱱᱰ ᱫᱤᱥᱟᱹᱢ ᱦᱩᱭᱮ ᱦᱚᱸ ᱠᱩ ᱜᱟᱛᱮᱜ ᱠᱟᱱ ᱛᱟᱸᱦᱮᱸᱱᱟ᱾
ᱱᱟᱜᱟᱢ
ᱤᱝᱞᱮᱱᱰ ᱠᱨᱤᱠᱮᱴ ᱫᱚᱞ ᱫᱚ ᱟᱹᱰᱤ ᱢᱟᱨᱮ ᱢᱤᱫᱴᱮᱱ ᱫᱚᱞ ᱠᱟᱱᱟ᱾ ᱙ ᱡᱩᱞᱟᱭ ᱑᱗᱓᱙ ᱥᱮᱨᱢᱟ ᱨᱮ ᱤᱝᱞᱮᱱᱰ ᱫᱚᱞ ᱫᱚ ᱚᱞ ᱤᱝᱞᱮᱱᱰ ᱫᱚᱞ ᱦᱤᱥᱟᱹᱵᱛᱮ ᱠᱩ ᱪᱤᱱᱦᱟᱹᱣᱮᱛ ᱛᱟᱸᱦᱮᱸᱱᱟ᱾
ᱮᱛᱦᱚᱵᱥᱮᱡ
ᱥᱮᱯᱴᱮᱢᱵᱚᱨ ᱪᱟᱸᱫᱚ ᱑᱘᱕᱙ ᱥᱮᱡ ᱤᱝᱞᱮᱱᱰ ᱜᱟᱛᱮ ᱵᱟᱠᱷᱨᱟ ᱵᱟᱨᱦᱮ ᱫᱤᱥᱟᱹᱢ ᱫᱟᱲᱟᱱ ᱠᱩ ᱩᱰᱩᱠ ᱞᱮᱱᱟ᱾ ᱩᱱ ᱡᱚᱠᱷᱚᱡ ᱩᱱᱠᱩ ᱮᱛᱚᱢ ᱟᱢᱮᱨᱤᱠᱟ ᱠᱩ ᱪᱟᱞᱟᱣ ᱞᱮᱱᱟ᱾ ᱚᱱᱟ ᱫᱚᱞ ᱨᱮᱱ ᱖ ᱥᱚᱫᱚᱥᱥᱚ ᱫᱚ ᱠᱩ ᱛᱟᱸᱦᱮᱸᱠᱟᱱᱟ ᱚᱞ ᱤᱝᱞᱮᱱᱰ ᱫᱚᱞ ᱠᱷᱚᱡ ᱟᱨ ᱵᱟᱹᱠᱤ ᱖ ᱥᱚᱫᱚᱥᱥᱚ ᱫᱚ ᱠᱩ ᱛᱟᱸᱦᱮᱸᱠᱟᱱᱟ ᱡᱚᱱᱚᱲᱠᱟᱱ ᱚᱞ ᱤᱝᱞᱮᱱᱰ ᱫᱚᱞ ᱠᱷᱚᱡ᱾ ᱡᱚᱨᱡᱽ ᱯᱟᱨᱤᱭᱚ ᱧᱩᱛᱩᱢᱟᱱ ᱢᱤᱫᱴᱮᱱ ᱤᱫᱨᱮᱡᱽ ᱢᱟᱹᱱᱢᱤ ᱚᱱᱟ ᱫᱚᱞ ᱨᱮᱱ ᱢᱩᱬᱩᱛᱮ ᱛᱟᱸᱦᱮᱸᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱨᱤᱠᱮᱴ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱟᱭᱛᱷᱤᱞᱤ ᱯᱨᱚᱠᱟᱥ
ᱢᱟᱭᱛᱷᱤᱞᱤ ᱯᱨᱚᱠᱟᱥ ᱫᱚ ᱢᱤᱫ ᱟᱢᱮᱨᱤᱠᱤᱭᱟᱹ ᱮᱱᱮᱡᱤᱡ ᱟᱨ ᱠᱚᱨᱤᱭᱚᱜᱽᱨᱟᱯᱷᱚᱨ ᱵᱷᱟᱨᱚᱛᱱᱟᱴᱭᱚᱢ ᱨᱤᱱᱤᱡ ᱯᱟᱹᱨᱤᱠᱷᱤᱭᱟᱹ ᱠᱟᱱᱟᱭ ᱾ ᱡᱟᱦᱟᱸ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱪᱟᱞᱟᱜ ᱠᱟᱱ ᱢᱤᱫ ᱠᱞᱟᱥᱤᱠᱚᱞ ᱮᱱᱮᱡ ᱠᱟᱱᱟ ᱾ ᱵᱷᱟᱨᱚᱛᱱᱟᱴᱭᱚᱢ ᱨᱮᱱᱟᱜ ᱫᱩᱱᱤᱭᱟᱹ ᱨᱮ ᱞᱟᱦᱟᱱᱛᱤ ᱡᱩᱣᱟᱹᱱ ᱪᱷᱟᱨᱟᱣᱤᱭᱟᱹ ᱠᱷᱚᱱ ᱢᱤᱫ ᱦᱚᱲ ᱨᱩᱯ ᱨᱮ ᱩᱯᱨᱩᱢᱚᱜ ᱦᱚᱲ ᱠᱟᱱᱟᱭ ᱾
ᱜᱤᱫᱽᱨᱟᱹ ᱡᱤᱭᱚᱱ ᱟᱨ ᱥᱮᱪᱮᱫ
ᱢᱤᱫ ᱜᱤᱫᱽᱨᱟᱹ ᱦᱟᱜ ᱯᱷᱩᱨᱛᱤ ᱠᱷᱟᱹᱛᱤᱨ, ᱢᱟᱭᱛᱷᱤᱞᱤ ᱫᱚ ᱘ ᱥᱮᱨᱢᱟ ᱩᱢᱮᱨ ᱨᱮᱜᱮ ᱵᱷᱟᱨᱚᱛᱱᱟᱴᱭᱚᱢ ᱵᱟᱰᱚᱦᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱡᱩᱱᱤᱭᱟᱹ ᱡᱟᱠᱟᱛ ᱨᱮ ᱢᱤᱡ ᱧᱩᱛᱩᱢᱟᱱ ᱴᱷᱟᱶ ᱟᱨ ᱯᱟᱨᱟᱵᱽ ᱠᱚ ᱨᱮᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱢᱟᱭᱛᱷᱤᱞᱤ ᱫᱚ ᱟᱡ ᱟᱭᱳ, ᱵᱷᱟᱨᱚᱛ ᱱᱟᱴᱭᱚᱢ ᱨᱤᱱᱤᱡ ᱪᱷᱟᱨᱟᱤᱭᱟᱹ ᱵᱤᱡᱚᱭᱤ ᱯᱨᱚᱠᱟᱥ ᱫᱚᱭ ᱥᱮᱪᱮᱫ ᱞᱮᱫᱮ ᱛᱟᱦᱮᱸᱫ ᱾ ᱟᱨ ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱟᱨ ᱧᱩᱛᱩᱢᱟᱱ ᱫᱟᱢᱟᱱ ᱴᱚᱴᱷᱟ ᱠᱚᱨᱟ ᱯᱟᱲᱦᱟᱣᱜ ᱞᱟᱹᱜᱤᱫ ᱛᱟᱠ ᱦᱚᱸᱭ ᱧᱟᱢ ᱟᱠᱟᱫ-ᱟ ᱾ ᱱᱤᱛᱚᱜ ᱫᱚ ᱩᱱᱤ ᱰᱟᱸᱥᱩᱵᱽ ᱢᱟᱞᱵᱤᱠᱟ ᱥᱟᱨᱩᱠᱟᱭᱤ ᱭᱟᱜ ᱫᱤᱥᱟᱹ ᱩᱫᱩᱜ ᱞᱮᱠᱟᱛᱮ ᱢᱮᱣᱟᱭᱟ ᱾ ᱢᱟᱭᱛᱷᱤᱞᱤ ᱯᱨᱚᱠᱟᱥ ᱫᱚ ᱭᱩᱯᱤ ᱵᱚᱨᱠᱚᱞᱮ ᱠᱷᱚᱱ ,ᱚᱱᱮᱨ ᱨᱮᱱᱟᱜ ᱰᱤᱜᱽᱨᱤ ᱥᱟᱶᱛᱮ ᱢᱟᱥ ᱠᱚᱢᱤᱣᱱᱤᱠᱮᱥᱚᱱ ᱨᱮ ᱦᱚᱸ ᱥᱚᱱᱮᱨ ᱮ ᱥᱟᱹᱛ ᱟᱠᱟᱫ-ᱟ ᱾ ᱤᱠᱷᱟᱹᱱ ᱒᱐᱐᱔ ᱥᱟᱞᱮ ᱨᱮ ᱵᱷᱟᱨᱚᱛᱱᱟᱴᱭᱚᱢ ᱞᱟᱹᱜᱤᱫ ᱯᱩᱨᱟᱹᱭ ᱟᱞᱟᱭ ᱞᱮᱱ ᱛᱟᱦᱮᱸᱫ ᱾
ᱠᱮᱨᱤᱭᱚᱨ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ
ᱢᱟᱭᱛᱷᱤᱞᱤ ᱞᱟᱥ ᱮᱧᱡᱤᱞᱥ ᱟᱨ ᱪᱮᱱᱱᱟᱭ ᱛᱟᱞᱟᱨᱮ ᱟᱡᱟᱜ ᱚᱠᱛᱚᱭ ᱦᱟᱹᱴᱤᱧᱟ ᱾ ᱢᱟᱫᱽᱨᱟᱥ ᱢᱤᱣᱡᱤᱠ ᱥᱤᱡᱚᱱ ᱚᱠᱛᱚ ᱨᱮᱫᱚ ᱢᱤᱫ ᱱᱤᱭᱚᱢᱤᱭᱟᱹ ᱵᱟᱰᱚᱦᱤᱭᱟᱹ ᱢᱟᱭᱛᱷᱤᱞᱤ ᱫᱚ ᱥᱤᱧᱚᱛ ᱨᱮ ᱮᱱᱮᱡ ᱮᱠᱟᱰᱮᱢᱤ, ᱠᱨᱩᱥᱱᱚ ᱜᱚᱬ ᱥᱚᱵᱷᱟ, ᱱᱟᱨᱚᱫᱽ ᱜᱚᱬ ᱥᱚᱵᱷᱟ, ᱠᱚᱞᱟᱠᱷᱮᱛᱨᱚ ᱪᱮᱱᱱᱟᱭ, ᱥᱨᱤ ᱥᱚᱱᱢᱩᱠᱷᱟᱱᱚᱸᱫᱽ ᱥᱚᱵᱷᱟ (ᱢᱩᱢᱵᱟᱭᱤ), ᱥᱤᱧᱚᱛ ᱡᱮᱡᱟᱹᱛᱤᱭᱟᱹᱨᱤ ᱥᱟᱶ ᱮᱱᱮᱡ ᱨᱮᱱᱟᱜ ᱟᱹᱰᱤ ᱜᱟᱱ ᱱᱟᱹᱱᱟᱱ ᱴᱚᱴᱷᱟ ᱞᱟᱹᱜᱤᱫ ᱮᱠᱞᱟ ᱵᱟᱰᱚᱦᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱮᱱᱮᱡ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱛᱟᱞᱢᱟ (ᱫᱤᱞᱞᱤ) ᱟᱨ ᱪᱚᱣᱫᱷᱤᱭᱟ ᱢᱮᱢᱳᱨᱤᱭᱟᱞ ᱦᱚᱞ (ᱵᱮᱸᱜᱽᱞᱳᱨ) ᱾ ᱜᱟᱞᱚᱪᱤᱭᱟᱹ ᱠᱚᱫᱚ ᱩᱱᱤ ᱫᱚ ᱥᱩᱵᱮ ᱮᱸᱰ ᱠᱚᱱᱴᱮᱢᱯᱳᱨᱮᱨᱤ ᱯᱟᱪᱷᱮᱭᱟᱜ ᱥᱴᱮᱡᱽᱠᱨᱟᱯᱷᱴ ᱟᱨ ᱥᱤᱧᱚᱛᱤᱭᱟᱹ ᱪᱚᱨᱚᱠᱟᱱ ᱥᱟᱥᱛᱨᱚ ᱨᱮᱱᱟᱜ ᱢᱚᱱ ᱯᱚᱸᱥᱚᱫᱽ ᱢᱮᱥᱟᱞ ᱮ ᱞᱟᱹᱭᱟ ᱾ ᱢᱟᱭᱛᱷᱤᱞᱤ ᱫᱚ ᱭᱩᱱᱟᱭᱤᱴᱮᱰ ᱠᱤᱝᱰᱚᱢ ᱯᱷᱨᱟᱸᱥ ᱟᱨ ᱥᱤᱝᱜᱟᱯᱩᱨ ᱦᱚᱸᱭ ᱥᱟᱸᱜᱷᱟᱨ ᱟᱠᱟᱫ-ᱟ ᱟᱨ ᱫᱤ ᱞᱟᱨᱤ, ᱢᱚᱧᱪᱮᱥᱴᱚᱨ, ᱞᱮᱠᱟᱱ ᱧᱩᱛᱩᱢᱟᱱ ᱦᱩᱱᱟᱹᱨ ᱴᱚᱴᱷᱟ ᱠᱚ ᱨᱮ ᱦᱚᱸᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱟᱨ ᱢᱩᱥᱤ ᱜᱩᱭᱢᱮᱴ, ᱯᱮᱨᱤᱥ, ᱟᱨ ᱥᱤᱝᱜᱟᱯᱩᱨ ᱨᱮᱱᱟᱜ ᱛᱷᱣᱮᱴᱚᱨ ᱳᱱ ᱫᱤ ᱵᱮ ᱨᱮ ᱦᱚᱸᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱩᱱᱤ ᱫᱚ ᱥᱚᱠᱛᱤ ᱮᱱᱮᱡ ᱠᱚᱢᱯᱟᱱᱤ ᱞᱟᱥ ᱮᱧᱡᱤᱞᱥ ᱨᱤᱱᱤᱡ ᱧᱩᱛᱩᱢᱟᱱ ᱮᱱᱮᱡᱭᱟᱹ ᱞᱮᱠᱟ ᱛᱮ ᱦᱚᱸ ᱞᱤᱝᱠᱚᱱ ᱥᱮᱱᱴᱚᱨ, ᱱᱩᱣᱭᱚᱨᱠ ᱨᱮ ᱦᱚᱸᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱣᱟᱨᱛᱷᱚᱢ ᱥᱮᱱᱴᱚᱨ, ᱦᱣᱩᱥᱴᱚᱱ ᱟᱨ ᱱᱤᱣ ᱡᱚᱨᱥᱤ ᱯᱚᱯᱷᱚᱨᱢᱤᱝ ᱟᱨᱴᱥ ᱥᱮᱱᱴᱚᱨ, ᱱᱤᱣ ᱡᱚᱨᱥᱤ ᱾
ᱡᱚᱢᱩᱭ ᱦᱚᱱᱚᱛ
ᱡᱚᱢᱩᱭ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱑ ᱯᱷᱮᱵᱽᱨᱩᱣᱟᱨᱤ ᱑᱙᱙᱒ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱫᱚ ᱢᱩᱝᱜᱮᱨ ᱦᱚᱱᱚᱛ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾
ᱢᱟᱨᱟᱴᱷᱤ ᱯᱟᱹᱨᱥᱤ
ᱢᱟᱨᱟᱴᱷᱤ ᱯᱟᱹᱨᱥᱤ (मराठी Marāṭhī) ᱫᱚ ᱢᱤᱫ ᱤᱱᱫᱳ-ᱟᱨᱡᱳ ᱯᱟᱹᱨᱥᱤ ᱠᱟᱱᱟ ᱡᱟᱦᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱ ᱘᱓.᱑ ᱢᱤᱞᱤᱭᱚᱱ ᱢᱟᱨᱟᱴᱷᱤ ᱦᱚᱲ ᱠᱚ ᱨᱚᱲᱟ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱭᱟᱜ ᱢᱚᱦᱟᱨᱟᱥᱴᱨᱚ ᱟᱨ ᱜᱳᱣᱟ ᱯᱚᱱᱚᱛ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾ ᱚᱱᱟ ᱥᱟᱶ ᱥᱤᱧᱚᱛ ᱨᱮᱭᱟᱜ ᱒᱒ ᱜᱚᱴᱟᱱ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱢᱤᱫ ᱯᱟᱹᱨᱥᱤ ᱠᱟᱱᱟ᱾ ᱱᱚᱶᱟ ᱫᱚ ᱡᱮᱜᱮᱛ ᱨᱮ ᱡᱮᱛᱮ ᱠᱷᱚᱱ ᱵᱟᱹᱲᱛᱤ ᱵᱮᱵᱷᱟᱨᱚᱜ ᱠᱟᱱ ᱯᱟᱹᱨᱥᱤ ᱞᱮᱠᱟᱛᱮ ᱜᱮᱞ(᱑᱐) ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ ᱟᱨ ᱥᱤᱧᱚᱛ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ᱿
ᱢᱟᱨᱟᱴᱷᱤ ᱯᱟᱹᱨᱥᱤ ᱢᱟᱦᱟᱸ
ᱢᱟᱨᱟᱴᱷᱤ ᱯᱟᱹᱨᱥᱤ ᱢᱟᱦᱟᱸ (मराठी दिन/मराठी दिवस) ᱫᱚ ᱢᱚᱦᱟᱨᱟᱥᱴᱨᱚ ᱟᱨ ᱜᱳᱣᱟ ᱯᱚᱱᱚᱛ ᱨᱮ ᱥᱮᱨᱢᱟ ᱨᱮᱱᱟᱜ ᱒᱗ ᱯᱷᱮᱵᱨᱩᱭᱟᱨᱤ ᱦᱤᱞᱟᱹᱜ ᱠᱚ ᱢᱟᱱᱟᱣᱟ᱾ ᱱᱟᱣᱟ ᱫᱚ ᱢᱟᱨᱟᱴᱷᱤ ᱚᱱᱚᱞᱤᱭᱟᱹ ᱵᱷᱤ. ᱵᱷᱟ. ᱥᱨᱤᱣᱟᱫᱠᱟᱨ(ᱠᱩᱥᱩᱢᱟᱜᱨᱟᱡᱽ) ᱟᱜ ᱡᱟᱱᱟᱢ ᱨᱮᱠᱟ ᱢᱟᱱᱟᱣᱟ ᱾ ᱩᱱᱦᱤᱞᱟᱹᱜ ᱫᱚ ᱥᱮᱪᱮᱫ ᱟᱥᱲᱟ(ᱥᱠᱩᱞ) ᱠᱚᱞᱮᱡᱽ ᱟᱨ ᱥᱟᱨᱠᱟᱨᱤ ᱚᱯᱷᱤᱥ ᱠᱚᱨᱮ ᱟᱹᱰᱤᱜᱟᱱ ᱠᱟᱹᱢᱤᱦᱚᱨᱟ ᱞᱮᱠᱟᱛᱮ ᱱᱚᱣᱟ ᱢᱟᱦᱟᱸ ᱠᱚ ᱢᱟᱱᱟᱣᱟ᱿
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱱᱤᱨᱚᱥᱟ ᱠᱩᱢᱟᱨᱤ
ᱵᱚᱴᱩᱜᱚᱰᱟ ᱨᱟᱝᱠᱚᱛᱷ ᱜᱮᱫᱽᱨᱟ ᱱᱤᱨᱚᱥᱟ ᱠᱩᱢᱟᱨᱤ (ᱡᱟᱱᱟᱢ ᱙ ᱢᱮ ᱑᱙᱘᱔) ᱨᱮ ᱢᱤᱫ ᱟᱭᱟᱲ ᱥᱨᱤᱞᱚᱝᱠᱟ ᱛᱤᱨᱞᱟᱹ ᱠᱨᱤᱠᱮᱴᱟᱨ ᱠᱟᱱᱟ ᱾ ᱒᱐᱐᱖ ᱨᱤᱱ ᱛᱤᱨᱞᱟᱹ ᱮᱥᱤᱭᱟ ᱠᱟᱯ ᱨᱮ ᱱᱤᱨᱚᱥᱟ ᱫᱚ ᱟᱡᱟᱜ ᱛᱤᱨᱞᱟᱹ ᱣᱟᱱ ᱰᱮ ᱡᱮᱡᱟᱹᱛᱤᱭᱟᱹᱨᱤ ᱨᱮ ᱯᱩᱭᱞᱩ ᱵᱚᱞᱚ ᱮᱱᱟ ᱾ ᱱᱩᱠᱤᱱ ᱵᱟᱨᱭᱟ ᱛᱤᱨᱞᱟᱹ ᱢᱤᱫ ᱫᱤᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱢᱮᱪ ᱨᱮ ᱥᱨᱤᱞᱚᱝᱠᱟ ᱞᱟᱹᱜᱤᱫ ᱮ ᱮᱱᱮᱡ ᱠᱮᱫᱟ ᱠᱤᱱ ᱾
ᱥᱤᱛᱷᱤ ᱥᱟᱦᱟ
ᱥᱤᱛᱷᱤ ᱥᱟᱦᱟ ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱥᱤᱞᱯᱤ ᱠᱟᱱᱟᱭ᱾ ᱯᱨᱚᱡᱟᱯᱚᱛᱤ(᱒᱐᱑᱑) ᱥᱤᱱᱮᱢᱟ ᱨᱮ ᱯᱷᱮᱨᱫᱳᱥ ᱳᱭᱟᱦᱤᱫᱽ ᱥᱟᱶ-ᱮ ᱩᱱᱤ ᱫᱚᱭ ᱥᱮᱨᱤᱧ ᱞᱮᱜ-ᱟ᱾ ᱩᱱᱤ ᱫᱚ ᱵᱚᱸᱜᱟ ᱥᱮᱨᱮᱧ, ᱞᱚᱠ/ᱦᱚᱲ ᱟᱨ ᱨᱮᱱᱟᱜ ᱥᱮᱨᱤᱧ ᱦᱚᱸᱭ ᱥᱮᱨᱤᱧ ᱵᱟᱲᱟᱭ ᱜᱮᱭᱟ᱾ ᱩᱱᱤ ᱫᱚ ᱯᱩᱱ ᱮᱥᱴᱩᱰᱤᱭᱳ ᱮᱞᱵᱟᱢ-ᱮ ᱵᱮᱱᱟᱣ ᱟᱠᱟᱫᱟ᱾
ᱡᱤᱭᱚᱱ ᱠᱟᱛᱷᱟ
ᱥᱤᱛᱷᱤ ᱫᱚ ᱢᱤᱫ ᱥᱮᱨᱮᱧ ᱥᱤᱠᱟ.ᱨᱤᱭᱟ. ᱵᱟᱝᱢᱟ ᱨᱩᱥᱤᱠᱟ. ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱵᱟᱵᱟ ᱥᱚᱢᱤᱨ (Shamir) ᱴᱷᱮᱫ ᱠᱷᱚᱱ ᱟᱭᱢᱟ ᱥᱟᱨᱦᱟᱣ ᱧᱟᱢ ᱞᱮᱫᱟ ᱾ ᱟᱡ ᱦᱩᱰᱤᱧ ᱵᱚᱭᱦᱟ ᱥᱟᱱᱛᱩᱱᱩ (Shantonu) ᱫᱚ ᱢᱤᱫ ᱵᱷᱟ.ᱜᱤ ᱜᱤᱴᱟᱨᱤᱥᱴ ᱟᱨ ᱛᱟᱵᱞᱟ ᱵᱟᱡᱟᱣᱤᱡ ᱠᱟᱱᱟᱭ ᱾ ᱟᱠᱚ ᱫᱤᱥᱚᱢ ᱚᱲᱟᱜ ᱨᱮ ᱡᱮᱛᱮ ᱦᱚᱲ ᱵᱟ.ᱜᱤ ᱚᱴᱚ ᱠᱟᱛᱮ ᱟᱡᱫᱚ ᱡᱟᱶᱟᱭ (Raj Sekhar) ᱥᱟᱶ ᱱᱤᱣᱡᱤᱞᱟᱸᱰ ᱦᱮᱡ ᱞᱮᱱᱟᱭ ᱾ ᱟᱡ ᱫᱚ ᱟᱡ ᱜᱚᱜᱚ ᱥᱚᱠᱛᱤ (Shakti) ᱴᱷᱮᱱ ᱠᱷᱚᱱ ᱥᱮᱨᱤᱧ-ᱮ ᱥᱮᱬᱟ ᱞᱮᱫᱟ᱾ ᱥᱤᱛᱷᱤ ᱨᱮᱱ ᱜᱚᱲᱚ ᱠᱟᱛᱷᱟ ᱞᱟᱹᱭ ᱞᱟᱹᱜᱤᱫᱽ ᱫᱚ ᱚᱥᱚᱠ ᱥᱟᱦᱟ ᱟᱨ ᱳᱦᱟᱭᱫᱩᱞ ᱦᱚᱠ ᱛᱟᱹᱠᱤᱱ ᱠᱟᱱᱟ ᱡᱤᱱ᱾ ᱩᱱᱤ ᱫᱚ ᱪᱷᱟᱭᱟᱱᱴ ᱟᱨ ᱥᱚᱢᱞᱚᱱ ᱯᱚᱨᱤᱥᱚᱫᱽ ᱠᱷᱚᱱ ᱥᱟᱥᱛᱨᱤᱭᱳ, ᱞᱚᱠ ᱟᱨ ᱥᱟᱫᱷᱩᱱᱤᱠ ᱥᱮᱨᱤᱧ-ᱮ ᱪᱤᱫᱽ ᱟᱠᱟᱫᱟ᱾ ᱨᱚᱵᱤᱱᱨᱚ ᱥᱮᱨᱤᱧ ᱞᱟᱹᱜᱤᱫᱽ ᱯᱩᱱ ᱜᱚᱴᱟᱝ ᱯᱩᱨᱩᱥᱠᱟᱨ ᱥᱶ ᱚᱱᱟ ᱥᱮᱨᱢᱟ ᱟᱨᱦᱚᱸ ᱑᱐᱐ ᱜᱚᱴᱟᱝ ᱯᱩᱨᱩᱥᱠᱟᱨ-ᱮ ᱡᱤᱛᱠᱟᱹᱨ ᱟᱠᱟᱫᱟ᱾
ᱠᱮᱨᱤᱭᱚᱨ
ᱥᱟᱛᱷᱤ,ᱢᱚᱬᱮ ᱥᱮᱨᱢᱟ ᱩᱢᱮᱨ ᱠᱷᱚᱱ ᱟᱡᱟᱜ ᱥᱮᱨᱮᱧ ᱥᱟᱝᱜᱷᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱥᱩ ᱮᱠᱟᱰᱮᱢᱤ (Shishu Academy) ᱠᱷᱚᱱ ᱮᱛᱚᱦᱚᱵ ᱞᱮᱫᱟ ᱾ ᱥᱤᱛᱷᱤ ᱫᱚ ᱟᱡᱟᱜ ᱯᱩᱭᱞᱩ ᱟᱞᱵᱚᱢ ᱒᱐᱐᱕ ᱥᱟᱞᱨᱮ "ᱠᱤᱪᱷᱩ ᱵᱚᱞᱵᱚ ᱵᱚᱞᱮ" ᱠᱷᱚᱱ ᱮᱦᱚᱵ ᱟᱠᱟᱫᱟᱭ,ᱱᱚᱣᱟ ᱧᱩᱛᱩᱢ ᱫᱚ ᱫᱚ ᱨᱚᱵᱤᱱᱨᱚᱱᱟᱛᱷ ᱴᱟᱜᱳᱨ ᱟᱜ ᱥᱮᱨᱮᱧ ᱛᱷᱚᱯᱮ ᱠᱷᱚᱱ ᱛᱩᱢᱟ.ᱞ ᱟᱠᱟᱱᱟ ᱾ ᱱᱚᱣᱟ ᱟᱞᱵᱚᱢ ᱟᱭᱢᱟ ᱦᱚᱲᱜᱮ ᱠᱩᱥᱩ ᱨᱟ.ᱥᱠᱟ. ᱛᱮᱠᱚ ᱟᱛᱟᱝ ᱞᱮᱫ ᱛᱟᱭᱟ ᱾ ᱩᱱ ᱫᱚ ᱟᱡ ᱑᱖ ᱥᱮᱨᱢᱟ ᱩᱢᱮᱨ ᱛᱟᱦᱮᱸ ᱠᱟᱱᱟᱭ ᱾
ᱤᱱᱟ. ᱛᱟᱭᱚᱢ ᱒᱐᱐᱙ ᱥᱟᱞᱨᱮ ᱫᱚᱥᱟᱨ ᱟᱞᱵᱚᱢ ᱠᱳᱞᱯᱳᱱᱟ (Kolpona) ᱵᱮᱱᱟᱣ ᱞᱮᱫᱟᱭ,ᱱᱚᱣᱟ ᱨᱮ ᱡᱚᱛᱚᱛᱮ ᱑᱒ ᱜᱚᱴᱟᱝ ᱥᱮᱨᱮᱧ ᱢᱮᱱᱟᱜ ᱟᱠᱟᱫᱟ ᱾ ᱱᱩᱭ ᱫᱚ ᱮᱛᱚᱦᱚᱵ ᱥᱳᱞᱳ ᱟᱨ ᱛᱮᱥᱟᱨ ᱟᱞᱵᱚᱢ ᱜᱳᱞᱯᱳ ᱯᱟᱴᱟᱭ (Golpo Patay) ᱦᱚᱛᱮᱛᱮ ᱡᱟ.ᱛᱤᱭᱟᱨᱤ ᱢᱟ.ᱱ ᱧᱟᱢ ᱟᱠᱟᱫᱟᱭ ᱾ ᱒᱐᱑᱕ ᱥᱟᱞ ᱨᱮᱫᱚ ᱯᱩᱱᱟ.ᱜ ᱟᱞᱵᱚᱢ ᱢᱳᱱ ᱵᱟᱞᱤᱠᱟ (Mon Balika) ᱥᱟᱯᱲᱟᱣ ᱞᱮᱫᱟᱭ ᱾ ᱟᱡᱟᱜ ᱵᱟᱝᱞᱟ ᱥᱮᱨᱮᱧ ᱮᱱᱮᱢ ᱞᱟ.ᱜᱤᱫ, ᱒᱐᱑᱖ ᱢᱟᱨᱪ ᱑᱓ ᱢᱟ.ᱦᱤᱛ ᱦᱤᱞᱚᱜ ᱥᱯᱮᱞᱟᱞ ᱢᱟ.ᱱ ᱤᱱᱰᱚ-ᱵᱟᱝᱞᱟᱫᱮᱥ(Indo-Bangladesh) ᱞᱟᱠᱪᱟᱨ ᱯᱷᱮᱥᱴᱤᱵᱷᱟᱞ,ᱚᱠᱞᱟᱸᱰ ᱱᱤᱣᱡᱤᱞᱟᱸᱰ ᱨᱮᱠᱚ ᱪᱟᱞ ᱟᱠᱟᱫᱮᱭᱟ ᱾
ᱥᱤᱨᱯᱷᱟ.
ᱵᱟᱝᱞᱟᱫᱮᱥ ᱡᱟ.ᱛᱤᱭᱟ.ᱨᱤ ᱥᱤᱨᱯᱷᱟ.-- ᱥᱚᱨᱮᱥ ᱴᱟᱜᱳᱨ ᱥᱮᱨᱮᱧ ᱥᱤᱠᱟ.ᱨᱤᱭᱟ. (ᱯᱩᱱ ᱫᱷᱟᱣ){Bangladesh National Awards-- Best Tagore Singer (4 times)} ᱥᱯᱮᱥᱟᱞ ᱢᱟ.ᱱ-- ᱤᱱᱰᱚ-ᱵᱟᱝᱞᱟᱫᱮᱥ ᱞᱟᱠᱪᱟᱨ ᱯᱷᱮᱥᱴᱤᱵᱷᱟᱞ,᱒᱐᱑᱖ Special honour at Indo-Bangladesh Cultural Festival, 2016
ᱯᱩᱴᱷᱤᱭᱟ ᱩᱯᱚᱡᱮᱞᱟ
ᱯᱩᱴᱷᱤᱭᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮ ᱢᱮᱱᱟᱜ ᱨᱟᱡᱽᱥᱟᱦᱤ ᱦᱚᱱᱚᱛ ᱨᱮᱭᱟᱜ ᱢᱤᱫ ᱩᱯᱚᱡᱮᱞᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱱᱟᱜ ᱫᱟᱹᱠᱷᱤᱱ ᱫᱚ ᱪᱟᱨᱜᱷᱟᱴᱟ ᱩᱯᱚᱡᱮᱞᱟ ᱟᱨ ᱵᱟᱜᱷᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱫᱩᱨᱜᱟᱯᱩᱨ ᱩᱯᱚᱡᱮᱞᱟ ᱟᱨ ᱨᱟᱡᱽᱥᱟᱦᱤ ᱥᱚᱦᱚᱨ, ᱯᱩᱨᱩᱵ ᱫᱚ ᱱᱟᱴᱚᱨ ᱦᱚᱱᱚᱛ ᱟᱨ ᱵᱟᱜᱽᱢᱟᱨᱟ ᱩᱯᱚᱡᱮᱞᱟ᱾ ᱛᱟᱦᱮᱨᱯᱩᱨ ᱫᱚ ᱯᱩᱴᱷᱤᱭᱟ ᱠᱷᱚᱱ ᱑᱔ ᱠᱤᱞᱳᱢᱤᱴᱟᱨ ᱟᱨ ᱱᱟᱴᱳᱨ ᱠᱷᱚᱱ ᱑᱘ ᱠᱤᱞᱳᱢᱤᱴᱟᱨ᱾
ᱯᱚᱨᱥᱟᱥᱚᱵᱤᱠ ᱮᱞᱟᱠᱟᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱥᱟᱦᱤᱛᱭᱚ ᱮᱠᱟᱰᱮᱢᱤ
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱡᱟᱹᱛᱤᱭᱟᱹᱨᱤ ᱟᱨ ᱴᱷᱟᱶᱟᱹᱨᱤ ᱦᱮᱞᱢᱮᱞ, ᱥᱚᱲᱠᱚ ᱠᱚᱭ ᱥᱟᱯᱲᱟᱣᱼᱟ; ᱥᱟᱶᱛᱮ ᱚᱱᱚᱞᱤᱭᱟᱹ ᱠᱚ ᱯᱟᱸᱡᱟ ᱨᱩᱣᱟᱹᱲ ᱯᱚᱲᱦᱚᱱ, ᱫᱟᱲᱟᱱ ᱞᱟᱹᱜᱤᱫ ᱥᱚᱦᱚᱫ ᱮ ᱮᱢ ᱦᱟᱠᱚᱣᱟ; ᱥᱤᱧᱚᱛ ᱫᱤᱥᱚᱢ ᱥᱟᱶᱦᱮᱫ ᱨᱮᱱᱟᱜ ᱮᱱᱥᱟᱭᱠᱞᱚᱯᱮᱰᱤᱭᱟ, ᱯᱚᱛᱚᱵ ᱟᱨ ᱯᱷᱟᱛᱟᱢ ᱮ ᱪᱷᱟᱯᱟᱭᱟ; ᱥᱮᱨᱢᱟ ᱯᱤᱪᱷᱤ ᱒᱔ ᱜᱚᱴᱟᱝ ᱯᱟᱹᱨᱥᱤ ᱨᱮ ᱑᱐᱐,᱐᱐᱐ ᱴᱟᱠᱟ ᱨᱮᱱᱟᱜ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱟᱹᱭ ᱪᱟᱞ ᱮᱫᱟ ᱥᱟᱶᱛᱮ ᱡᱤᱵᱚᱱᱵᱷᱩᱨ ᱦᱟᱥᱞᱟ ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱯᱷᱮᱞᱚᱥᱤᱯ ᱮ ᱮᱢᱚᱜ ᱠᱟᱱᱟ ᱾ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱦᱟᱜ ᱯᱚᱛᱚᱵᱢᱩᱨᱩᱭ (ᱞᱟᱭᱵᱨᱮᱨᱤ) ᱫᱚ ᱢᱮᱥᱟ ᱥᱟᱛᱟᱢ ᱥᱟᱶᱦᱮᱫ ᱯᱚᱛᱚᱵ ᱨᱮᱱᱟᱜ ᱠᱤᱥᱟᱹᱬ ᱜᱟᱲ ᱠᱟᱱᱟ, ᱥᱤᱧᱚᱛ ᱨᱮ ᱟᱹᱰᱤ ᱯᱟᱹᱨᱥᱤᱟᱱ ᱢᱤᱫ ᱥᱮᱬᱟ ᱯᱚᱛᱚᱵᱢᱩᱨᱩᱭ ᱠᱟᱱᱟ ᱾
ᱮᱠᱟᱰᱮᱢᱤ ᱵᱟᱨ ᱪᱟᱸᱫᱚᱠᱤᱭᱟᱹ ᱯᱟᱛᱷᱟᱢ ᱮ ᱪᱷᱟᱯᱟ ᱮᱫᱟ : ᱥᱚᱢᱚᱠᱟᱲᱤᱱ ᱵᱷᱟᱨᱚᱛᱤᱭᱚ ᱥᱟᱦᱤᱛᱭᱚ ᱦᱤᱸᱫᱤ ᱛᱮ ᱤᱸᱰᱤᱭᱟᱱ ᱞᱤᱴᱨᱮᱪᱚᱨ ᱤᱸᱞᱤᱥ ᱛᱮ ᱾
ᱯᱟᱹᱨᱥᱤ
ᱥᱟᱦᱤᱛᱭᱚ ᱮᱠᱟᱰᱮᱢᱤ ᱤᱝᱞᱤᱥ, ᱦᱤᱱᱫᱤ, ᱩᱨᱫᱩ ᱥᱟᱶ ᱞᱟᱛᱟᱨ ᱯᱟᱹᱨᱥᱤᱛᱮᱭᱟᱜ ᱠᱟᱹᱢᱤ ᱞᱟᱹᱜᱤᱫ ᱦᱚᱸ ᱥᱚᱦᱚᱫ ᱮ ᱮᱢᱚᱜ ᱠᱟᱱᱟ:
ᱯᱨᱤᱛᱷᱤᱵᱤ ᱢᱟᱹᱡᱷᱤ
ᱯᱨᱤᱛᱷᱤᱵᱤ ᱢᱟᱹᱡᱷᱤ ᱫᱚ ᱢᱤᱫ ᱨᱟᱡᱽ-ᱟᱹᱨᱤᱭᱟ ᱠᱟᱱᱟᱭ| ᱱᱩᱭ ᱫᱚ ᱟᱥᱟᱢ ᱯᱚᱱᱚᱛ ᱠᱷᱚᱱ ᱠᱚᱝᱨᱮᱥ ᱫᱚᱞ ᱥᱟᱶ ᱡᱚᱲᱟᱣ ᱢᱮᱱᱟᱭᱟ| ᱴᱤᱝᱠᱷᱚᱝ ᱵᱤᱫᱷᱟᱱᱥᱚᱵᱷᱟ ᱢᱟᱹᱪᱤ ᱠᱷᱚᱱ ᱢᱤᱫ ᱫᱷᱟᱣ ᱟᱨ ᱞᱟᱦᱚᱣᱟᱞ ᱵᱤᱰᱷᱟᱱᱥᱚᱵᱷᱟ ᱢᱟᱹᱪᱤ ᱠᱷᱚᱱ ᱯᱩᱵ ᱫᱷᱟᱣ ᱵᱤᱫᱷᱟᱭᱚᱠ ᱪᱷᱟᱰᱟ ᱢᱤᱫ ᱫᱷᱟᱣ ᱨᱟᱡᱭᱚᱥᱚᱵᱷᱟ ᱥᱟᱝᱥᱚᱫᱮ ᱛᱟᱸᱦᱮᱭᱟ| ᱩᱱᱤᱫᱚ ᱞᱮᱛᱟᱲ ᱜᱮ ᱪᱟ ᱵᱟᱜᱟᱱ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱩᱛᱱᱟᱹᱣ ᱞᱟᱹᱜᱤᱫ ᱞᱟᱹᱲᱦᱟᱹᱭ ᱟᱠᱟ ᱢᱮᱱᱟᱭᱟ|
ᱡᱟᱱᱟᱢ ᱟᱨ ᱥᱮᱪᱮᱫ
ᱯᱨᱤᱛᱷᱤᱵᱤ ᱢᱟᱹᱡᱷᱤ ᱟᱜ ᱡᱟᱱᱟᱢ ᱫᱚ ᱢᱟᱹ ᱒᱔ᱹ᱐᱑ᱹ᱑᱙᱕᱑ ᱦᱤᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱰᱤᱵᱨᱩᱜᱚᱲ ᱡᱤᱞᱟᱹ ᱞᱮᱠᱟᱭ-ᱱᱟᱜᱟᱶ ᱟᱹᱛᱩ ᱨᱮ ᱦᱩᱭ ᱞᱮᱱᱟ| ᱟᱯᱟᱛ ᱧᱩᱛᱩᱢ ᱫᱚ ᱵᱤᱨᱥᱤᱝ ᱢᱟᱹᱡᱷᱤ ᱟᱨ ᱮᱸᱜᱟᱛᱟᱜ ᱫᱚ ᱥᱤᱛᱟᱹ ᱢᱟᱹᱡᱷᱤ| ᱩᱱᱤ ᱫᱚ ᱑᱙᱗᱒ ᱥᱟᱞᱮ ᱨᱮ ᱰᱤᱵᱨᱩᱜᱚᱲ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤᱹ ᱮᱹ ᱟᱨ ᱒᱐᱐᱐ ᱥᱟᱞᱮ ᱨᱮ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱞᱹ ᱮᱞᱹ ᱵᱤᱹ ᱫᱚᱭ ᱥᱟᱹᱛ ᱞᱮᱜ-ᱟ| ᱱᱩᱭ ᱫᱚ ᱵᱟᱨ ᱫᱷᱟᱣ ᱮ ᱵᱟᱯᱞᱟ ᱟᱠᱟᱱᱟ| ᱮᱛᱚᱦᱚᱵ ᱫᱷᱟᱣ ᱫᱚ ᱚᱱᱤᱛᱟ ᱢᱟᱹᱡᱷᱤ ᱥᱟᱶ ᱑᱙᱗᱘ ᱥᱟᱞᱮ ᱨᱮ ᱟᱨ ᱫᱚᱥᱟᱨ ᱫᱷᱟᱣ ᱫᱚ ᱰᱟᱠᱛᱟᱨ ᱛᱚᱨᱩᱞᱚᱛᱟ ᱢᱟᱹᱡᱷᱤ ᱥᱟᱶ ᱑᱙᱙᱗ ᱥᱟᱞᱮ ᱨᱮ| ᱜᱤᱫᱟᱹᱨ ᱫᱚ ᱵᱟᱨ ᱠᱚᱲᱟ ᱟᱨ ᱵᱟᱨ ᱠᱩᱲᱤ|
ᱨᱟᱡᱟᱹᱨᱤ ᱡᱤᱭᱚᱱ
ᱩᱱᱤᱭᱟᱜ ᱨᱟᱡᱟᱹᱨᱤ ᱡᱤᱭᱚᱱ ᱫᱚ ᱠᱚᱞᱮᱡᱽ ᱵᱮᱲᱟ ᱨᱮ ᱜᱮ ᱮᱦᱚᱵ ᱞᱮᱱᱟ ᱑᱙᱖᱘ ᱥᱟᱞᱮ ᱨᱮ ᱟᱥᱟᱢ ᱯᱚᱱᱚᱛ ᱪᱟ ᱵᱟᱜᱟᱱ ᱟᱹᱫᱤᱵᱟᱹᱥᱤ ᱯᱟᱹᱴᱷᱩᱣᱟᱹ ᱜᱟᱶᱛᱟ ᱨᱮᱱ ᱥᱩᱛᱨᱮᱫ ᱞᱮᱠᱟ ᱛᱮ| ᱑᱙᱗᱘ ᱥᱟᱞᱮ ᱫᱷᱟᱹᱵᱤᱡ ᱚᱱᱟ ᱜᱟᱶᱛᱟ ᱨᱮ ᱥᱩᱛᱨᱮᱫ ᱮ ᱛᱟᱸᱦᱮ ᱠᱟᱱᱟ| ᱚᱱᱟ ᱛᱟᱭᱚᱢ ᱟᱥᱟᱢ ᱪᱟ ᱵᱟᱜᱟᱱ ᱠᱟᱹᱢᱤᱭᱟ ᱜᱟᱶᱛᱟ ᱨᱮ ᱢᱟᱬᱛᱮ ᱥᱩᱛᱨᱮᱫ ᱞᱮᱠᱟᱛᱮ ᱑᱙᱘᱓ ᱥᱟᱞᱮ ᱫᱷᱟᱹᱵᱤᱡ ᱮ ᱛᱟᱸᱦᱮ ᱠᱟᱱᱟ| ᱚᱱᱟ ᱠᱟᱛᱮ ᱨᱟᱡᱭᱚᱥᱚᱵᱷᱟ ᱥᱟᱝᱥᱚᱫᱽ (᱑᱙᱘᱔-᱑᱙᱙᱐) ᱟᱨ ᱢᱚᱬᱮ ᱫᱷᱟᱣ ᱵᱤᱫᱷᱟᱭᱚᱠ (᱑᱙᱙᱑-᱒᱐᱑᱖) ᱮ ᱛᱟᱸᱦᱮᱭᱟ| ᱚᱱᱟ ᱛᱟᱞᱟ ᱡᱚᱜᱚ ᱤᱥᱯᱤᱠᱟᱨ, ᱤᱥᱯᱤᱠᱟᱨ ᱟᱨ ᱪᱟ ᱟᱹᱫᱤᱵᱟᱹᱥᱤ ᱵᱷᱟᱹᱞᱟᱹᱭ ᱢᱚᱱᱛᱨᱤ ᱞᱮᱠᱟᱛᱮ ᱦᱚᱸᱭ ᱛᱟᱸᱦᱮ ᱠᱟᱱᱟ|
ᱥᱟᱶᱦᱮᱫ ᱡᱚᱱᱚᱲᱟᱣ
ᱩᱱᱤᱫᱚ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ, ᱟᱥᱟᱢ ᱯᱚᱱᱚᱴ ᱨᱮᱱ ᱫᱤᱥ-ᱦᱩᱫᱤᱥ ᱪᱟᱞᱤᱡ ᱟᱨ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱮᱱ ᱢᱟᱹᱱ ᱥᱚᱦᱮᱫ ᱠᱟᱱᱟᱭ| ᱩᱱᱤᱫᱚ ᱤᱱᱴᱟᱨᱱᱮᱥᱚᱱᱟᱞ ᱥᱟᱱᱛᱟᱞ ᱠᱟᱣᱩᱱᱥᱤᱞ ᱨᱮᱱ ᱯᱟᱨᱥᱮᱫ ᱦᱚᱸᱭ ᱛᱟᱦᱮ ᱠᱟᱱᱟ| ᱩᱱᱤᱭᱟᱜ ᱚᱞ ᱵᱮᱞ ᱠᱚ ᱢᱩᱫᱽ ᱨᱮ ᱯᱮ ᱯᱟᱹᱨᱥᱤ ᱟᱹᱲᱟᱹ ᱵᱟᱺᱫᱤ (ᱥᱟᱱᱛᱟᱲᱤ-ᱚᱥᱚᱢᱤᱭᱟ-ᱤᱝᱞᱤᱥ) ᱥᱟᱯᱲᱟᱣ, ᱚᱥᱚᱢᱤᱭᱟ ᱯᱟᱹᱨᱥᱤ ᱛᱮ ᱚᱱᱚᱲᱦᱮ ᱯᱩᱛᱷᱤ 'ᱥᱨᱚᱢᱤᱠ', ᱤᱥᱯᱤᱠᱟᱨ ᱞᱮᱠᱟᱛᱮ ᱵᱟᱪᱷᱟᱣ ᱥᱤᱫ ᱨᱚᱲ (ᱤᱥᱯᱤᱪ)ᱤᱝᱞᱤᱥ ᱟᱨ ᱚᱥᱚᱢᱤᱭᱟ ᱯᱟᱹᱨᱥᱤ ᱛᱮ ᱩᱪᱷᱟᱹᱱ ᱮᱢᱟᱱ ᱧᱩᱢ ᱜᱟᱱᱚᱜ-ᱟ|
ᱵᱤᱞᱟᱹᱛ ᱥᱟᱸᱜᱷᱟᱨ
ᱩᱱᱤᱫᱚ ᱵᱤᱞᱟᱹᱛ ᱫᱤᱥᱚᱢ ᱥᱟᱸᱜᱷᱟᱨ ᱨᱮᱱᱟᱜ ᱟᱹᱰᱤ ᱥᱚᱠᱷ ᱛᱟᱭ| ᱛᱷᱟᱭᱞᱮᱸᱰ, ᱦᱚᱝᱠᱚᱝ, ᱜᱮᱱᱮᱵᱷᱟ, ᱚᱥᱴᱨᱮᱞᱤᱭᱟ, ᱡᱟᱯᱟᱱ, ᱥᱤᱝᱜᱟᱯᱩᱨ, ᱢᱚᱨᱤᱥᱟᱥ, ᱠᱟᱱᱟᱰᱟ, ᱫᱩᱵᱟᱭ, ᱤᱴᱟᱞᱤ, ᱡᱟᱨᱢᱟᱱᱤ ᱮᱢᱟᱱ ᱫᱤᱥᱚᱢ ᱠᱚᱭ ᱥᱟᱸᱜᱷᱟᱨ ᱟᱠᱟᱫᱟ|
ᱵᱟᱦᱨᱮ ᱡᱚᱱᱚᱲ
1. http://assamassembly.gov.in/prithibi-majhi:html 2. http://assamassembly.nic.in
ᱠᱷᱳᱨᱴᱷᱟ ᱯᱟᱹᱨᱥᱤ
ᱠᱷᱳᱨᱴᱷᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱚᱜᱚᱫᱷᱤ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱞᱮᱠᱷᱟᱜᱼᱟ ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱵᱟᱨᱭᱟ ᱠᱷᱚᱱᱰ ᱠᱚᱧᱮ ᱪᱷᱳᱴᱚᱱᱟᱜᱽᱯᱩᱨ ᱟᱨ ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱭᱟᱜ ᱑᱓ ᱜᱚᱴᱟᱱ ᱦᱚᱱᱚᱛ ᱨᱮ ᱱᱚᱣᱟ ᱯᱟᱹᱨᱥᱤ ᱨᱚᱲᱼᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱠᱚ ᱦᱚᱱᱚᱛ ᱫᱚ ᱦᱩᱭᱩᱜ ᱠᱟᱱᱟ ᱦᱟᱡᱟᱨᱤᱵᱟᱜᱽ, ᱠᱚᱰᱟᱨᱢᱟ ᱦᱚᱱᱚᱛ, ᱜᱤᱨᱤᱰᱤᱦ, ᱵᱚᱠᱟᱨᱚ, ᱫᱷᱟᱱᱵᱟᱫᱽ, ᱪᱟᱛᱨᱟ, ᱨᱟᱢᱜᱚᱲ, ᱫᱮᱣᱜᱷᱚᱨ, ᱫᱩᱢᱠᱟᱹ, ᱥᱟᱦᱮᱵᱽᱜᱚᱸᱡᱽ, ᱯᱟᱠᱩᱲ, ᱜᱚᱰᱰᱟ ᱟᱨ ᱡᱟᱢᱛᱟᱲᱟ ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱷᱚᱠ:ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱥᱟᱢᱟᱝ ᱤᱱᱫᱳᱼᱟᱨᱡᱚ ᱯᱟᱹᱨᱥᱤ ᱛᱷᱚᱠ:ᱵᱤᱦᱟᱨᱤ ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱫᱮᱵᱽᱱᱟᱜᱽᱨᱤ
ᱵᱟᱞᱮᱥᱚᱨ (ᱵᱤᱫᱷᱟᱱᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱸᱰᱞᱤ)
ᱵᱟᱞᱮᱥᱚᱨ (Sl. No.: ᱓᱘) ᱫᱚ ᱵᱟᱞᱮᱥᱚᱨ ᱡᱤᱞᱞᱟ., ᱳᱰᱤᱥᱟ ᱨᱮᱭᱟᱜ ᱓᱘ ᱱᱟᱢᱵᱟᱨ ᱳᱰᱤᱥᱟ ᱵᱤᱫᱷᱟᱱᱥᱚᱵᱷᱟ ᱢᱚᱸᱰᱞᱤ ᱠᱟᱱᱟ ᱾
ᱱᱚᱶᱟ ᱵᱤᱫᱷᱟ ᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱸᱰᱞᱤ ᱫᱚ ᱵᱟᱞᱮᱥᱚᱨ ᱥᱟᱝᱛᱮ ᱑᱘ ᱜᱚᱴᱮᱡ ᱜᱽᱨᱟᱢᱯᱚᱸᱪᱟᱛ (ᱠᱚᱥᱤᱯᱚᱫᱟ,ᱨᱚᱥᱟᱲᱯᱩᱨ,ᱥᱨᱤᱨᱟᱢᱯᱩᱨ,ᱠᱚᱥᱟᱯᱷᱚᱲ,ᱥᱟᱨᱛᱷᱟ,ᱵᱟᱦᱟᱵᱟᱞᱯᱩᱨ,ᱪᱷᱮᱱᱩᱣᱟ,ᱦᱚᱞᱫᱤᱯᱚᱫᱟ,ᱳᱞᱟᱱᱰᱟᱥᱟᱨᱚᱜᱟᱱ,ᱳᱰᱟᱝᱜᱤ,ᱱᱟᱜᱚᱮᱟᱢ,ᱵᱩᱶᱟᱞ,ᱥᱤᱱᱫᱷᱤᱭᱟ,ᱜᱳᱯᱤᱱᱟᱛᱷᱯᱩᱨ,ᱯᱚᱨᱤᱠᱷᱤ,ᱯᱟᱛᱨᱚᱯᱚᱰᱟ,ᱠᱤᱨᱟᱰᱤᱦᱟ ᱟᱨ ᱥᱨᱤᱠᱳᱬᱟ) ᱤᱫᱤᱛᱮ ᱪᱟᱯᱟᱣ ᱠᱟᱱᱟ ᱾ ᱱᱚᱶᱟ ᱯᱚᱸᱪᱟᱛ ᱠᱚ ᱫᱚ ᱡᱷᱚᱛᱚ ᱵᱟᱞᱮᱥᱚᱨ ᱡᱤᱞᱞᱟ. ᱨᱮᱭᱟᱜ ᱠᱟᱱᱟ ᱾
ᱡᱤᱛᱠᱟ.ᱨᱤᱭᱟ. ᱥᱚᱦᱮᱛ ᱠᱚ
᱑᱙᱕᱑ ᱠᱷᱚᱱ ᱒᱐᱑᱙ ᱢᱩᱫᱽᱨᱮ ᱢᱤᱫᱜᱮᱜ ᱛᱩᱨᱩᱭ ᱡᱤᱠᱷᱟᱱ ᱱᱤᱨᱵᱟᱪᱚᱱ ᱠᱚ ᱦᱩᱭ ᱥᱟ.ᱵᱤᱛ ᱠᱟᱱᱟ ᱾ ᱡᱤᱛᱠᱟ.ᱨᱤᱭᱟ. ᱥᱚᱦᱮᱛ ᱠᱚᱣᱟᱜ ᱛᱟ.ᱞᱠᱟ. ᱫᱚᱲᱚᱢᱮᱱᱟ; :
᱒᱐᱑᱔ ᱱᱤᱨᱵᱟᱪᱚᱱ ᱚᱨᱡᱚ
᱒᱐᱑᱔ ᱱᱤᱨᱵᱟᱪᱚᱱ ᱨᱮ ᱵᱤᱡᱩ ᱡᱚᱱᱛᱟ ᱫᱚᱞ ᱨᱤᱱᱤᱡ ᱥᱚᱦᱮᱛ ᱡᱤᱵᱚᱱ ᱯᱨᱚᱫᱩᱯ ᱥᱟᱫ, ᱵᱤ.ᱡᱮ.ᱯᱤ ᱥᱚᱦᱮᱛ ᱢᱚᱫᱚᱱ ᱢᱳᱦᱚᱱ ᱫᱚᱛᱛᱚ ᱠᱷᱚᱱ ᱙,᱗᱙᱑ ᱵᱷᱳᱴ ᱨᱮ ᱡᱤᱛᱠᱟ.ᱨ ᱞᱮᱱᱟᱭ ᱾
᱒᱐᱐᱙ ᱱᱤᱨᱵᱟᱪᱚᱱ ᱚᱨᱡᱚ
᱒᱐᱐᱙ ᱤᱞᱮᱠᱥᱚᱱ ᱨᱮ, ᱵᱤ.ᱡᱮ.ᱰᱤ. ᱯᱟ.ᱨᱛᱷᱤ ᱡᱤᱵᱚᱱ ᱯᱨᱚᱫᱤᱯ ᱫᱟᱥ ᱫᱚ ᱥᱣᱟ.ᱫᱷᱤᱱ ᱯᱟ.ᱨᱛᱷᱤ ᱚᱱᱩᱯ ᱠᱩᱢᱟᱨ ᱫᱟᱥ ᱠᱷᱚᱱ ᱑᱓,᱔᱙᱐ ᱜᱚᱴᱮᱡ ᱵᱤᱥᱛᱤ ᱵᱷᱳᱴᱨᱮ ᱡᱤᱛᱠᱟ.ᱨ ᱞᱮᱱᱟᱭ ᱾
ᱨᱟᱢ ᱤᱠᱵᱟᱞ ᱥᱤᱝ ᱣᱟᱨᱥᱤ
ᱨᱟᱢ ᱤᱠᱵᱟᱞ ᱥᱤᱝ ᱣᱟᱨᱥᱤ (ᱤᱸᱨᱟᱹᱡᱤᱺ Ram Ekbal Singh Warsiᱺ ᱑᱙᱒᱒-᱑᱐ ᱚᱠᱴᱚᱵᱚᱨ, ᱒᱐᱑᱖), ᱨᱟᱢ ᱤᱠᱵᱟᱞ ᱣᱟᱨᱥᱤ ᱢᱮᱱᱛᱮ ᱦᱸ ᱠᱚ ᱢᱮᱛᱟᱭ ᱜᱮᱭᱟ, ᱱᱩᱭ ᱫᱚ ᱵᱷᱚᱡᱽᱯᱩᱨ ᱵᱤᱦᱟᱨ ᱨᱮᱱ ᱢᱤᱫᱴᱮᱱ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱟᱨ ᱥᱟᱶᱛᱟᱹᱨᱤ ᱦᱩᱜᱫᱤᱥᱭᱟᱹ ᱦᱚᱸᱭ ᱛᱟᱦᱮᱸᱠᱟᱱᱟ᱾ ᱣᱟᱨᱥᱤ ᱫᱚ ᱩᱱᱤᱭᱟᱜ ᱟᱹᱛᱩ ᱧᱩᱛᱩᱢ ᱛᱟᱦᱮᱸᱠᱟᱱᱟ, ᱚᱠᱟ ᱢᱩᱪᱟᱹᱫ ᱨᱮ ᱯᱟᱹᱨᱥᱤ ᱧᱩᱛᱩᱢ ᱞᱮᱠᱟᱭ ᱞᱟᱲᱪᱟᱲᱮᱫ ᱠᱟᱱ ᱛᱟᱦᱮᱸᱠᱟᱱᱟ᱾
ᱡᱤᱭᱚᱱᱤ
ᱨᱟᱢ ᱤᱠᱟᱵᱟᱞ ᱥᱤᱝ ᱫᱚ ᱨᱚᱦᱛᱟᱥ ᱜᱨᱩᱯ ᱚᱯᱷ ᱤᱱᱰᱟᱥᱴᱨᱤᱤᱥ ᱨᱮ ᱥᱟᱫᱷᱟᱨᱚᱱ ᱠᱟᱹᱢᱤᱭᱟᱹ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱦᱟᱮᱸᱠᱟᱱᱟ, ᱟᱨ ᱑᱙᱓᱘ ᱥᱮᱨᱢᱟ ᱠᱷᱚᱱ ᱥᱤᱧᱚᱛ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ ᱨᱮᱱ ᱠᱟᱹᱡᱽᱣᱟᱹ ᱟᱱᱫᱲᱤᱭᱟᱹᱭ ᱵᱮᱱᱟᱣ ᱮᱱᱟ ᱾ ᱑᱙᱔᱒ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱵᱟᱹᱜᱤ ᱟᱱᱫᱚᱲ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨᱮ ᱡᱮᱦᱮᱞ ᱚᱪᱚ ᱞᱮᱱᱟ, ᱚᱱᱟᱰᱮ ᱩᱱᱤ ᱫᱚ ᱥᱟᱶᱛᱟᱨᱤ ᱟᱹᱜᱭᱩᱨᱤᱭᱟᱹ ᱡᱟᱭᱯᱨᱟᱠᱥ ᱱᱟᱨᱟᱭᱟᱱ ᱟᱨ ᱨᱟᱢ ᱢᱚᱦᱚᱱ ᱞᱚᱦᱤᱭ ᱛᱟᱹᱠᱤᱱᱮ ᱧᱟᱯᱟᱢ ᱮᱫ ᱠᱤᱱᱟᱹ ᱾ ᱩᱱᱤ ᱫᱚ ᱑᱙᱔᱓ ᱥᱮᱨᱢᱟ ᱥᱩᱵᱟᱥ ᱪᱚᱱᱫᱽᱨᱚ ᱵᱚᱥ ᱟᱜ ᱥᱤᱧᱚᱛ ᱡᱟᱹᱛᱨᱤᱭᱟᱹ ᱟᱨᱢᱤ ᱨᱮᱭᱮ ᱵᱚᱞᱚ ᱞᱮᱱᱟ᱾
ᱜᱩᱨ
ᱣᱟᱨᱥᱤ ᱫᱚ ᱑᱐ ᱚᱠᱴᱚᱵᱚᱨ ᱒᱐᱑᱖ ᱢᱟᱹᱦᱤᱛ ᱦᱤᱞᱚᱜ ᱙᱔ ᱥᱮᱨᱢᱟ ᱩᱢᱮᱨ ᱨᱮ, ᱯᱟᱴᱱᱟ ᱨᱮᱭᱟᱜ ᱤᱱᱫᱽᱨᱟ ᱜᱟᱱᱫᱷᱤ ᱤᱱᱥᱴᱤᱴᱣᱩᱴ ᱚᱯᱷ ᱢᱮᱰᱤᱠᱮᱞ ᱥᱟᱭᱤᱱᱥ ᱨᱮ ᱱᱚᱶᱟ ᱫᱷᱩᱲᱤ ᱫᱷᱟᱹᱲᱤ ᱵᱟᱹᱜᱤᱭᱟᱫᱟ ᱾
ᱩᱱᱤᱭᱟᱜ ᱜᱩᱨ ᱨᱮ ᱵᱤᱦᱟᱨ ᱨᱮᱱ ᱢᱩᱠᱷᱤᱭᱟᱹ ᱢᱚᱱᱛᱨᱤ ᱱᱤᱛᱤᱥ ᱠᱩᱢᱟᱨ ᱫᱚᱭ ᱢᱮᱱ ᱠᱮᱫᱟ, ᱯᱷᱩᱨᱜᱟᱹᱞ ᱞᱟᱲᱟᱣᱱᱟ ᱨᱮ ᱣᱟᱨᱥᱤᱭᱟᱜ ᱮᱱᱮᱢ ᱫᱚ ᱛᱤᱥ ᱦᱚᱸ ᱵᱟᱝ ᱦᱤᱲᱤᱧᱚᱜ-ᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱮᱰᱤᱛ ᱮ ᱛᱷᱚᱱ ᱛᱷᱚᱠ:ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ
ᱟᱞᱤ ᱡᱟᱯᱷᱚᱨ
ᱟᱞᱤ ᱡᱟᱯᱷᱚᱨ (ᱩᱨᱫᱩ: علی ظفر‎‎; ᱡᱟᱱᱟᱢ: ᱑᱘ ᱢᱮ ᱑᱙᱘᱐) ᱫᱚ ᱯᱟᱠᱤᱥᱛᱟᱱ ᱨᱮᱱ ᱢᱤᱫ ᱥᱮᱨᱮᱧ ᱨᱩᱥᱤᱠᱟ, ᱥᱮᱨᱮᱧ ᱵᱮᱱᱟᱣᱤᱡ, ᱥᱮᱨᱮᱧ ᱯᱨᱳᱡᱳᱡᱳᱠ, ᱪᱤᱛᱟᱹᱨ ᱨᱩᱥᱤᱠᱟ, ᱠᱷᱮᱞᱚᱰᱤᱭᱟᱹ ᱟᱨ ᱢᱚᱰᱮᱞ ᱠᱟᱱᱟᱭ᱾ ᱮᱛᱦᱚᱵ ᱥᱮᱡ ᱫᱚ ᱥᱮᱨᱮᱧ ᱥᱩᱨ ᱵᱮᱱᱟᱣᱤᱡ ᱦᱤᱥᱟᱹᱵᱛᱮ ᱟᱭᱟᱜ ᱠᱟᱹᱢᱤ ᱡᱤᱭᱚᱱᱮ ᱮᱛᱦᱚᱵ ᱞᱮᱫᱟ᱾ ᱟᱞᱤ ᱟᱜ ᱯᱟᱹᱦᱤᱞ ᱥᱮᱨᱮᱧ ᱮᱞᱵᱟᱢ ᱦᱩᱠᱟ ᱯᱟᱱᱤ ᱯᱟᱨᱥᱟᱞ ᱯᱚᱮ ᱠᱷᱚᱱ ᱜᱮ ᱩᱱᱤ ᱫᱚ ᱥᱮᱨᱮᱧ ᱨᱩᱥᱤᱠᱟ ᱦᱤᱥᱟᱹᱵᱛᱮᱭ ᱵᱟᱰᱟᱭ ᱧᱟᱢ ᱮᱱᱟ᱾ ᱡᱟᱸᱦᱟᱸ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱕ ᱢᱤᱞᱤᱭᱚᱱ ᱠᱚᱯᱤ ᱟᱹᱠᱷᱨᱤᱧ ᱠᱷᱟᱹᱛᱤᱨ ᱛᱮ ᱟᱭᱟᱜ ᱧᱩᱛᱩᱢ ᱯᱟᱥᱱᱟᱣᱮᱱ ᱛᱟᱭᱟ᱾ ᱩᱱ ᱡᱚᱠᱷᱚᱡ ᱚᱱᱟ ᱮᱞᱵᱟᱢ ᱨᱮᱱᱟᱜ ᱥᱮᱨᱮᱧ ᱠᱚ ᱫᱚ ᱤᱱᱴᱟᱨᱱᱮᱴ ᱨᱮ ᱥᱮᱨᱮᱧ ᱥᱟᱭᱤᱴ ᱠᱚᱨᱮ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮ ᱛᱟᱸᱦᱮᱸ ᱠᱟᱱ ᱛᱟᱭᱟ᱾
ᱟᱞᱤ ᱡᱟᱯᱷᱚᱨ ᱒᱐᱑᱐ ᱥᱮᱨᱢᱟ ᱨᱮ ᱵᱚᱞᱤᱣᱰ ᱨᱮᱱᱟᱜ ᱥᱤᱱᱮᱢᱟ ᱛᱮᱨᱮ ᱵᱤᱱ ᱞᱟᱫᱮᱱ ᱨᱮ ᱚᱵᱷᱤᱱᱚᱭ ᱠᱟᱛᱮ ᱱᱟᱭᱚᱠ ᱦᱤᱥᱟᱹᱵᱛᱮ ᱡᱟᱹᱦᱤᱨ ᱞᱮᱱᱟᱭ᱾ ᱚᱱᱟ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱩᱱᱤ ᱫᱚ ᱯᱷᱤᱞᱢ ᱯᱷᱮᱭᱟᱨ ᱥᱮᱨᱟ ᱠᱚᱲᱟ ᱱᱟᱣᱟ ᱠᱷᱮᱞᱚᱰᱤᱭᱟᱹ ᱥᱤᱨᱯᱟᱹ ᱞᱟᱹᱜᱤᱛ ᱧᱩᱛᱩᱢ ᱠᱚ ᱵᱟᱪᱷᱟᱣ ᱞᱮᱫ ᱛᱟᱭᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱟᱞᱤ ᱞᱟᱵᱷ ᱠᱟ ᱫᱤ ᱮᱱᱰ ᱟᱨ ᱢᱮᱨᱮ ᱵᱨᱟᱫᱟᱨ ᱠᱟ ᱫᱩᱞᱦᱟᱱ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱮᱥᱴᱟᱨᱰᱟᱥᱴ ᱴᱩᱢᱳᱨᱳ ᱠᱚᱲᱟ ᱠᱷᱮᱞᱚᱰᱤᱭᱟᱹ ᱥᱤᱨᱯᱟᱹᱭ ᱧᱟᱢ ᱞᱮᱫᱟ᱾ ᱤᱱᱟᱹ ᱵᱟᱫᱽ ᱠᱟᱛᱮ ᱦᱚᱸ ᱩᱱᱤ ᱫᱚ ᱵᱚᱞᱤᱣᱰ ᱨᱮᱱᱟᱜ ᱥᱤᱱᱮᱢᱟ ᱞᱚᱱᱰᱟᱱ, ᱯᱮᱨᱤᱥ, ᱱᱮᱣᱭᱚᱨᱠ (᱒᱐᱑᱒), ᱪᱚᱥᱢᱮ ᱵᱚᱫᱫᱩᱨ (᱒᱐᱑᱓) ᱟᱨ ᱴᱳᱴᱟᱞ ᱥᱤᱯᱟᱭᱟ (᱒᱐᱑᱔)- ᱨᱮ ᱦᱚᱸᱭ ᱚᱵᱷᱤᱱᱚᱭ ᱟᱠᱟᱫᱟ᱾
ᱜᱷᱟᱸᱨᱚᱡᱽ ᱡᱤᱭᱚᱱ
ᱡᱟᱯᱷᱚᱨ ᱫᱚ ᱒᱐᱐᱙ ᱥᱮᱨᱢᱟ ᱨᱮᱱᱟᱜ ᱒᱘ ᱡᱩᱞᱟᱭ ᱟᱭᱮᱥᱟ ᱯᱷᱚᱡᱽᱞᱤ ᱥᱟᱶᱛᱮ ᱞᱟᱦᱳᱨ ᱨᱮᱭ ᱵᱟᱯᱞᱟᱣ ᱟᱠᱟᱱᱟ ᱡᱟᱸᱦᱟᱸᱭ ᱫᱚ ᱥᱤᱧᱚᱛ ᱨᱮᱱ ᱧᱩᱛᱩᱢᱟᱱ ᱠᱷᱮᱞᱚᱰᱤᱭᱟᱹ ᱟᱢᱤᱨ ᱠᱷᱟᱱ ᱨᱮᱱ ᱥᱟᱺᱜᱤᱧ ᱯᱮᱲᱟ ᱠᱟᱱᱟᱭ᱾ ᱒᱐᱑᱐ ᱥᱮᱨᱢᱟ ᱨᱮ ᱟᱹᱠᱤᱱ ᱨᱮᱱ ᱯᱟᱹᱦᱤᱞ ᱜᱤᱫᱽᱨᱟᱹᱭ ᱦᱩᱭ ᱟᱠᱟᱱᱟᱭ ᱡᱟᱸᱦᱟᱸᱭᱟᱜ ᱧᱩᱛᱩᱢ ᱫᱚ ᱟᱡᱟᱱ ᱡᱟᱯᱷᱚᱨ ᱠᱤᱱ ᱫᱚᱦᱚ ᱟᱠᱟᱫᱟ᱾ ᱒᱐᱑᱕ ᱥᱮᱨᱢᱟ ᱨᱮ ᱩᱱᱠᱤᱱ ᱨᱮᱱ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱡᱟᱱᱟᱢ ᱟᱠᱟᱱᱟ ᱡᱟᱸᱦᱟᱸᱭᱟ ᱧᱩᱛᱩᱢ ᱫᱚ ᱠᱚᱲᱟ ᱜᱤᱫᱽᱨᱟᱹ ᱥᱟᱶᱛᱮ ᱢᱤᱞ ᱠᱟᱛᱮ ᱟᱞᱟᱭᱡᱟ ᱡᱟᱯᱷᱚᱨ ᱠᱤᱱ ᱫᱚᱦᱚ ᱟᱠᱟᱫᱟ᱾
ᱠᱟᱵᱩᱞ
ᱠᱟᱵᱩᱞ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱶᱟ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱟᱨ ᱞᱟᱠᱪᱟᱨ ᱨᱮᱱᱟᱜ ᱛᱟᱞᱢᱟ ᱦᱚᱸ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱥᱟᱹᱢᱩᱱᱫ ᱚᱛ ᱠᱷᱚᱱ ᱑᱘᱐᱐ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱠᱟᱵᱩᱞ ᱫᱚ ᱯᱩᱸᱰ ᱠᱡᱷᱚ ᱵᱩᱨᱩ ᱟᱨ ᱠᱟᱵᱩᱞ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱰᱚ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱦᱚᱸ ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱞᱟᱹᱠᱴᱤᱭᱟᱱᱟᱜ ᱴᱷᱟᱶ ᱞᱮᱠᱟᱛᱮ ᱦᱚᱸ ᱠᱚ ᱢᱟᱱᱟᱣᱮᱫ ᱠᱟᱱᱟ ᱾ ᱱᱚᱸᱰᱮ ᱟᱹᱰᱤᱜᱟᱱ ᱧᱩᱢ ᱦᱟᱞᱟᱝ ᱧᱮᱞᱡᱚᱝ ᱴᱷᱟᱶ ᱠᱚ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱟᱯᱷᱜᱟᱱ ᱱᱮᱥᱱᱟᱞ ᱢᱤᱣᱡᱤᱭᱚᱢ, ᱵᱟᱜᱽ-ᱮ-ᱵᱟᱵᱚᱨ, ᱤᱫᱽᱜᱟᱦ ᱢᱚᱥᱡᱤᱫᱽ, ᱳᱢᱚᱨ ᱢᱟᱭᱤᱱ ᱢᱤᱣᱡᱤᱭᱚᱢ ᱮᱢᱟᱱ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ ᱾
ᱟᱯᱷᱜᱟᱱ ᱡᱟᱹᱛᱤᱭᱟᱹᱨᱤ ᱢᱤᱣᱡᱤᱭᱚᱢ
ᱟᱯᱷᱜᱟᱱ ᱡᱟᱹᱛᱤᱭᱟᱹᱨᱤ ᱢᱤᱣᱡᱤᱭᱚᱢ ᱵᱟᱝᱢᱟ ᱟᱯᱷᱜᱟᱱ ᱱᱮᱥᱱᱟᱞ ᱢᱤᱣᱡᱤᱭᱚᱢ ᱫᱚ ᱠᱟᱵᱩᱞ ᱢᱤᱣᱡᱤᱭᱚᱢ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱱᱟᱜᱟᱢᱟᱱ ᱴᱷᱟᱶ "ᱢᱚᱧᱡᱤᱞᱟ ᱤᱢᱟᱨᱚᱛ ᱠᱟᱵᱩᱞ" ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱢᱤᱣᱡᱤᱭᱚᱢ ᱫᱚ ᱛᱟᱞᱟ ᱮᱥᱤᱭᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱠᱤᱥᱟᱹᱬ ᱥᱟᱢᱴᱟᱣᱲᱟᱜ (ᱥᱟᱢᱴᱟᱣ + ᱚᱲᱟᱜ) ᱢᱮᱱᱴᱮ ᱠᱚ ᱢᱟᱱᱟᱣᱮᱫᱼᱟ ᱾ ᱱᱚᱸᱰᱮ ᱥᱟᱥᱟᱭ ᱥᱮᱨᱢᱟ ᱞᱟᱦᱟ ᱨᱮᱱᱟᱜ ᱜᱚᱴᱟᱜᱩᱴᱤ ᱜᱮᱞ ᱥᱟᱝᱜᱮᱥᱟᱭ ᱜᱚᱴᱟᱝ ᱜᱟᱱ ᱟᱧᱟᱢᱚᱜ (ᱟᱞᱜᱟ ᱛᱮ ᱵᱟᱭ ᱧᱟᱢᱚᱜ) ᱞᱮᱠᱟᱱ ᱡᱤᱱᱤᱥ ᱠᱚ ᱨᱮᱱᱟᱜ ᱥᱟᱢᱴᱟᱣ ᱢᱣᱱᱟᱜᱼᱟ ᱾ ᱱᱚᱶᱟ ᱢᱤᱣᱡᱤᱭᱚᱢ ᱨᱮᱱᱟᱜ ᱛᱷᱟᱯᱚᱱ ᱑᱙᱒᱐ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱗᱓ ᱥᱟᱞᱮ ᱨᱮ ᱢᱤᱫ ᱫᱚᱪ ᱟᱨᱠᱤᱴᱮᱠᱴ (Architect) ᱱᱚᱶᱟ ᱢᱤᱣᱡᱤᱭᱚᱢ ᱨᱮᱱᱟᱜ ᱰᱤᱡᱟᱭᱤᱱ ᱥᱟᱯᱲᱟᱣ ᱞᱟᱹᱜᱤᱫ ᱠᱚ ᱵᱚᱨᱟᱛ ᱞᱮᱫᱮ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱨᱟᱡᱽᱟᱹᱨᱤ ᱮᱯᱮᱨᱦᱮᱸᱰᱮ ᱠᱷᱟᱹᱛᱤᱨ ᱱᱚᱶᱟ ᱯᱚᱨᱛᱚᱱ ᱵᱟᱭ ᱦᱩᱭ ᱫᱟᱲᱮᱭᱟᱫᱼᱟ ᱾ ᱑᱙᱙᱖ ᱥᱟᱞᱮ ᱨᱮ ᱛᱟᱞᱤᱵᱟᱱ ᱥᱟᱥᱚᱱ ᱫᱟᱨᱟᱭ ᱛᱮ ᱱᱚᱶᱟ ᱢᱤᱣᱡᱤᱭᱚᱢ ᱠᱚ ᱠᱩᱢᱵᱽᱲᱩ ᱠᱮᱫᱼᱟ ᱾ ᱱᱚᱶᱟ ᱢᱤᱣᱡᱤᱭᱚᱢ ᱟᱨᱫᱚᱲᱦᱟ ᱥᱮᱫᱟᱭ ᱨᱩᱯ ᱛᱮ ᱟᱹᱜᱩᱭ ᱞᱟᱹᱜᱤᱫ ᱡᱮᱡᱟᱹᱴᱤᱭᱟᱹᱨᱤ ᱠᱷᱚᱱ ᱒᱐᱐᱓ ᱥᱟᱞᱮ ᱨᱮ ᱓᱕᱐᱐᱐᱐ ᱟᱢᱮᱨᱤᱠᱤᱭᱟᱹ ᱰᱚᱞᱟᱨ ᱥᱚᱦᱚᱫ ᱠᱚ ᱮᱢᱫ ᱠᱚ ᱛᱟᱦᱮᱸᱫ ᱾ ᱵᱤᱫᱮᱥᱤ ᱠᱚᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱵᱮᱨᱮᱫ ᱨᱩᱣᱹᱟᱲᱮᱱ ᱱᱚᱶᱟ ᱢᱤᱣᱡᱤᱭᱚᱢ ᱨᱮᱱᱟᱜ ᱡᱷᱤᱡ ᱥᱟᱹᱜᱩᱱ ᱫᱚ ᱒᱙ ᱥᱮᱯᱴᱮᱢᱵᱚᱨ ᱒᱐᱐᱔ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱢᱤᱣᱡᱤᱭᱚᱢ ᱨᱮ ᱥᱮᱫᱟᱭ ᱡᱩᱜᱽ ᱨᱮᱱᱟᱜ ᱵᱩᱫᱽᱫᱷᱚ ᱩᱱᱩᱭᱦᱟᱹᱨ ᱪᱤᱱᱦᱟᱹ ᱨᱮᱱᱟᱜ ᱟᱹᱰᱤ ᱱᱟᱯᱟᱭ ᱥᱟᱢᱴᱟᱣ ᱡᱚᱜᱟᱣ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱤᱥᱞᱟᱢ ᱫᱷᱚᱨᱚᱢ ᱨᱮᱱᱟᱜ ᱮᱛᱚᱦᱚᱵ ᱡᱩᱜᱽ ᱠᱷᱚᱱ ᱡᱚᱲᱣᱟᱠᱟᱱ ᱥᱟᱹᱠᱷᱭᱟᱹᱛ ᱠᱚ ᱥᱟᱢᱴᱟᱣ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱜᱤᱨᱤᱫᱷᱚᱨ ᱜᱚᱢᱟᱸᱜᱽ
ᱜᱤᱨᱤᱫᱷᱚᱨ ᱜᱚᱢᱟᱝᱜᱽ (ᱡᱟᱱᱟᱢ ᱘ ᱮᱯᱨᱤᱞ ᱑᱙᱔᱓) ᱫᱚ INC ᱨᱤᱱᱤᱡ ᱢᱟᱬᱟᱝ ᱱᱮᱛᱟ ᱟᱨ ᱳᱰᱤᱥᱟ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱒᱐᱑᱕ ᱠᱷᱚᱱ ᱵᱤᱡᱮᱯᱤ ᱨᱮᱭ ᱥᱮᱞᱮᱫ ᱟᱠᱟᱱᱟ ᱾ ᱟᱡᱟᱜ ᱡᱟᱱᱟᱢ ᱫᱚ ᱳᱰᱤᱥᱟ ᱨᱮᱱᱟᱜ ᱨᱟᱭᱜᱚᱰᱟ ᱦᱚᱱᱚᱛ ᱨᱮᱱᱟᱜ ᱰᱤᱵᱤᱨᱤᱥᱤᱝᱜᱤ ᱟᱹᱛᱩᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙᱗᱒ ᱨᱮ ᱟᱡ ᱫᱚ ᱯᱩᱭᱞᱩ ᱫᱷᱟᱣ ᱠᱳᱨᱟᱯᱩᱴ ᱠᱷᱚᱱ ᱕ ᱟᱱᱟᱜ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾ ᱤᱱᱟᱹ ᱛᱟᱭᱚᱢ, ᱟᱡ ᱫᱚ ᱑᱐᱗᱗, ᱑᱙᱘᱐, ᱑᱙᱘᱔, ᱑᱙᱘᱙, ᱑᱙᱙᱑, ᱑᱙᱙᱖, ᱑᱙᱙᱘ ᱟᱨ ᱒᱐᱐᱔ ᱨᱮ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱟᱨ ᱦᱚᱸᱭ ᱵᱟᱪᱷᱚᱱ ᱮᱱᱟ ᱾ ᱟᱡ ᱫᱚ ᱑᱗ ᱯᱷᱮᱵᱽᱨᱩᱣᱟᱨᱤ ᱑᱙᱙᱙ ᱠᱷᱚᱱ ᱖ ᱰᱤᱥᱮᱢᱵᱚᱨ ᱑᱙᱙᱙᱙ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾
ᱟᱡᱤᱡ ᱫᱷᱚᱨᱚᱢ ᱮᱨᱟ ᱦᱮᱢᱟ ᱜᱚᱢᱟᱝᱜᱽ ᱫᱚ ᱑᱙᱙᱙ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱑᱓ ᱟᱱᱟᱜ ᱞᱳᱠᱥᱚᱵᱷᱟ ᱨᱮ ᱠᱳᱨᱟᱯᱩᱴ ᱥᱤᱴ ᱠᱷᱚᱱ ᱡᱤᱛᱠᱟᱹᱨ ᱮ ᱟᱢᱮᱴ ᱞᱮᱫ-ᱟ ᱾ ᱛᱤᱱ ᱡᱚᱦᱚᱜ ᱜᱤᱨᱤᱫᱷᱚᱨ ᱜᱚᱢᱟᱝᱜᱽ ᱫᱚ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱨᱮᱭ ᱛᱟᱦᱮᱸ ᱠᱟᱱᱟ ᱾
᱑᱙᱙᱘ ᱨᱮ, ᱛᱤᱱ ᱡᱚᱦᱚᱜ ᱟᱡ ᱫᱚ ᱑᱒ ᱟᱱ ᱥᱚᱝᱥᱚᱫᱽ ᱨᱮ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ, ᱩᱱ ᱡᱚᱦᱚᱜ ᱟᱡ ᱫᱚ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣᱜ ᱞᱟᱹᱜᱤᱫ ᱠᱚ ᱢᱮᱛᱟ ᱟᱫᱮ ᱛᱟᱦᱮᱸᱱ ᱾ ᱵᱟᱨ ᱪᱟᱸᱫᱚ ᱛᱟᱭᱚᱢ, ᱵᱤᱡᱮᱯᱤ ᱥᱚᱨᱠᱟᱨ ᱵᱤᱨᱩᱫᱷ ᱵᱷᱚᱴ ᱳᱯᱷ ᱠᱚᱱᱯᱷᱤᱰᱮᱱᱥ ᱛᱟᱦᱮᱸ ᱠᱟᱱᱟ ᱟᱨ ᱜᱤᱨᱤᱜᱷᱚᱨ ᱱᱤᱛᱚᱜ ᱦᱚᱸ ᱥᱚᱝᱥᱚᱫᱽ ᱨᱮ ᱥᱚᱨᱠᱟᱨ ᱵᱤᱨᱩᱫᱷ ᱛᱮ ᱵᱷᱳᱴ ᱮᱢ ᱮ ᱥᱮᱱ ᱞᱮᱱᱟ ᱪᱮᱫᱟᱜ ᱥᱮ ᱩᱱᱤ ᱫᱚ ᱠᱚᱸᱜᱽᱨᱮᱥ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱾ (ᱱᱚᱶᱟ ᱠᱚ ᱠᱟᱛᱷᱟ ᱛᱟᱦᱮᱸᱱ ᱛᱩᱞᱩᱡ ᱦᱚᱸ ᱪᱤ ᱩᱱᱤ ᱥᱤᱨᱟᱹ ᱢᱚᱱᱛᱨᱤ ᱟᱨᱵᱟᱝ ᱮᱢᱯᱤ ᱟᱹᱢᱟᱹᱞᱤ ᱠᱷᱚᱱ ᱵᱟᱦᱨᱮ ᱥᱮᱱᱚᱜ ᱦᱩᱭ ᱟᱭ ᱠᱟᱱ ᱛᱟᱦᱮᱸᱫ ᱟᱨ ᱵᱤᱫᱷᱟᱭᱚᱠ ᱮ ᱵᱮᱱᱟᱣ ᱮᱱᱟ ᱛᱩᱨᱩᱭ ᱪᱟᱸᱫᱚ ᱵᱷᱤᱛᱨᱤ ᱨᱮ) ᱾ ᱥᱚᱨᱠᱟᱨ ᱫᱚ ᱑ ᱵᱷᱳᱴ (᱒᱖᱙-᱒᱗᱐) ᱛᱮ ᱢᱟᱹᱪᱤᱭ ᱯᱩᱪᱩᱡ ᱠᱮᱫ-ᱟ ᱟᱨ ᱱᱚᱶᱟ ᱟᱹᱰᱤ ᱜᱟᱺᱦᱤᱨ ᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱡᱮ ᱡᱩᱫᱤ ᱜᱤᱨᱤᱫᱷᱚᱨ ᱠᱚ ᱫᱟᱨᱟᱢ ᱠᱮᱭᱟ ᱦᱩᱱᱟᱹᱝ ᱮᱱᱠᱷᱟᱱ ᱥᱯᱤᱠᱚᱨ ᱡᱤ. ᱮᱢ. ᱥᱤ. ᱵᱟᱞᱡᱳᱜᱤ ᱫᱚ ᱴᱟᱭ ᱨᱮᱱᱟᱜ ᱢᱟᱢᱞᱟ ᱨᱮ ᱥᱚᱨᱠᱟᱨ ᱮ ᱵᱟᱧᱪᱟᱣ ᱮ ᱞᱟᱹᱜᱤᱫ ᱛᱮ ᱟᱡᱟᱜ ᱵᱷᱳᱴ ᱮ ᱵᱮᱵᱷᱟᱨ ᱠᱮᱭᱟ ᱦᱩᱱᱟᱹᱝ ᱾ ᱥᱚᱨᱠᱟᱨ ᱮ ᱦᱩᱡᱩᱲ ᱮᱱ ᱠᱷᱟᱹᱛᱤᱨ ᱢᱮ ᱑᱙᱙᱙ ᱨᱮ ᱟᱨ ᱢᱤᱫ ᱱᱟᱶᱟ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱦᱩᱭ ᱮᱱᱟ ᱾
ᱟᱡ ᱫᱚ ᱒᱐᱐᱙ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱯᱩᱭᱞᱩ ᱫᱷᱟᱣ ᱠᱳᱨᱟᱯᱩᱴ ᱞᱳᱠ ᱥᱚᱵᱷᱟ ᱥᱤᱴ ᱨᱮ ᱵᱤᱡᱩ ᱡᱚᱱᱛᱟ ᱫᱚᱞ ᱨᱤᱱᱤᱡ ᱡᱚᱭᱨᱟᱢ ᱯᱟᱸᱜᱤ ᱴᱷᱮᱱ ᱮ ᱦᱟᱨᱟᱣ ᱚᱪᱚ ᱮᱱᱟ ᱾
ᱱᱟᱞᱜᱚᱱᱰᱟ ᱦᱚᱱᱚᱛ
ᱱᱟᱞᱜᱚᱱᱰᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓,᱔᱘᱓,᱖᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱑᱓ᱹ᱓᱒% ᱫᱚ ᱱᱟᱜᱽᱨᱟᱦᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱲᱟᱹᱣ ᱨᱮ ᱥᱩᱨᱭᱟᱯᱮᱴ ᱦᱚᱱᱚᱛ, ᱨᱟᱝᱜᱟᱨᱮᱰᱰᱤ, ᱭᱟᱫᱟᱫᱽᱫᱨᱤ, ᱱᱟᱜᱟᱨᱠᱚᱨᱱᱩᱞ ᱦᱚᱱᱚᱛ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱢᱮᱱᱟᱜᱼᱟ ᱾
ᱪᱷᱟᱹᱴᱭᱟᱹᱨ
ᱱᱟᱞᱜᱚᱱᱰᱟ ᱧᱩᱛᱩᱢ ᱫᱚ ᱵᱟᱨᱭᱟ ᱛᱮᱞᱩᱜᱩ ᱟᱹᱲᱟᱹ ᱱᱟᱞᱞᱟ ᱟᱨ ᱠᱚᱱᱰᱟ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱟᱞᱞᱟ ᱢᱮᱱᱮᱛ ᱦᱩᱭᱩᱜ ᱠᱱᱟ ᱦᱮᱸᱫᱮ ᱟᱨ ᱠᱚᱱᱰᱟ ᱨᱮᱱᱟᱜ ᱫᱚ ᱵᱩᱨᱩ, ᱢᱮᱱ ᱫᱚ "ᱦᱮᱸᱫᱮᱵᱩᱨᱩ" (Black Hills) ᱾